
„HIDR0PR0JEKT“ 

PROJEKTNO PODUZEĆE 


„BETONGRAD“ 

PROIZVODNO I GRAĐEVNO 
PODUZEĆE 

ZAGREB 


RIJEKA 

»RASKOVIĆHVA 32 


BEOGRADSKI TRG BR. 2/IV 



telefon: 23-473, 25-267 

Izrađuje projekte za melioracije polja, regulacije 
vodotoka, uređenje bujica, hidrotehničke objekte, 
plovne kanale, vodovode i kanalizacije za naselja 
i tvornice, ribnjake, ceste i putove, te vodi 



stručni nadzor nad izvođenjem radova. 


PROIZVODI : 

Telefoni: direktora 39-211 



Ostali: 24-044, 39-200, 38-358 


Šljunak, prirodni i drobijeni, svih granulacija. 
Betonske blokove za zidanje, međukatne kon 
strukcije od gredica ili šupljih ploča za sve 

Tekući račun: 400-15-1-1929 kod Narodne banke 


raspone. 

u Zagrebu 


Betonske cijevi — mašinske. 

Poštanski pretinac: 397 


Raznu betonsku galanteriju. 

»VULKAN« GR AD JE VINSKE DIZALICE 


KONZOLNA DIZALICA EDKD~0,3/0,5 

Univerzalni tip dizalice nosivosti 300 i 500 kg 
Jednostavna i solidna izvedba. Vrlo prikladno sredstvo za trans¬ 
port i dizanje 

Dizalica se sastoji iz dva osnovna elementa: 

— Okretna konzola nosivosti 500 kg OKB-0,5 

— Elektro teretno vitlo vučne sile 300 kg ETB-0,3 

Postavljanje dizalice je lako i brzo. Montira se na drveni, že¬ 
ljezni ili armirano-betonski stup promjera 200 mm sa obujmica- 
ma koje omogućuju zaokretanje konzole za 200° 

Na posebni zahtjev isporučujemo i konzole sa specijalnim obuj- 
micama za pričvršćenje na četvrtaste stupove i na zidove 
Dizalica se isporučuje sa kukom za dizanje tereta do 300 kg i 
sa koloturnikom i kukom za teret do 500 kg. U slučaju rada sa 
koloturnikom i kukom, brzina dizanja se smanjuje na polovinu, 
što omogućava dizanje većeg tereta 

Stalak za elektroteretno vitlo je poseban dio koji omogućava 
pričvršćenje vitla na okrugli stup promjera 240 mm 
Isporučujemo i posebne stalke koji omogućavaju postvaljanje 
vitla pri zemlji, na taj način se izbjegava prenašanje vitla zajed¬ 
no sa konzolom na vrh objekta. 

Na konzolu je postavljena krajnja sklopka koja automatski isklju¬ 
čuje pogon kada kuka dođe u gornji položaj, na taj način izbje¬ 
gava se mogućnost oštećenja dizalice i postizava sigurnost u 
radu 

Karakteristike 

Nosivost pomoću koloturnika sa kukom 500 kg 
Brzina dizanja (srednja) 16 m/min 

Nosivost pomoću utega sa kukom 300 kg 

Brzina dizanja (srednja) 32 m/min 

Visina dizanja 20 m 



ELEKTRO TERETNO VITLO ETB-0,3 

Kao poseban i nezavisan element može se upotrebi ti sa konzolom 
ili bez nje za vučenje tereta, izvlačenje tereta na kosinama, 
otvaranje teških vrata i zasuna, za jednostavne teretne liftove 

itd. 

Vitlo je potpuno zatvorene konstrukcije, te je sposobno za rad 
na otvorenom prostoru 

Upravljanje vitlom obavlja se preko dvosmjernog prekidača 

Karakteristike 

Vučna sila 300 kg 

Brzina namatanja užeta (srednja) 32 m/min 

Broj okretaja bubnja 57 o/min 

Elektro motor »Elektrofcovina« — Maribor, tip T 112 SA 
NŽI, snage 2,2 kW, 1430 o/min, 380 V, 50 Hz, sa ugra¬ 
đenom elektromagnetskom kočnicom, tip H82B 


GRAĐEVINSKI LIFT »BOB« 

Jednostavno i efikasno teretno dizalo zbijene i solidne konstruk¬ 
cije, sigurno u pogonu 
Za pogon lifta služi vitlo tipa EBA-3-1, 2/45 
Lift se sastoji iz vodilice sa priborom i platforme za dizanje 
tereta 

Vodilice su sastavljene iz sekcija dužine 4 m, što omogućuje 
laki transport i brzu montažu 

Platforma za dizanje sastoji se iz okvira varene konstrukcije sa 
vodećim kotačima i drvene ploče za smještaj tereta. Korisna 
površina za teret je 1,5 X 1 m i odgovara prostoru za smještaj 
japaner kolica. U platformu za dizanje ugrađena je automatska 
kočnica koja s\upa u djelovanje u slučaju prekida užeta i si¬ 
gurno zaustavlja lift na onoj visini na kojoj se desio prekid; 
na taj način je cijeli uređaj potpuno siguran u radu 

Karakteristike 

Nosivost na platformi 1000 kg 

Brzina dizanja 45 m/min 

Visina dizanja 5—49 m 

Elektromotor »Rade Končar«, tip Az 237-4, 
snage 12,5 KS, 380 V, 50 Hz 

Vitlo I elektromotor potpuno su zatvorene konstrukcije, te su 
sposobni za rad na otvorenom prostoru 

Upravljanje vitlom obavlja se jednom polugom, što omogućava 
jednostavno I lako rukovanje 



VULKAN 



TVORNICA DIZALICA I LJEVAONICA - RIJEKA 

RIJEKA, POLIĆ-KAMOVA 103 - TELEFON 41-455 - TELEX 02-569 

SAVEZ GRAĐEVINSKIH INŽENJERA I TEHNIČARA 
SR BOSNE I HERCEGOVINE 

III KONGRES KONSTRUKTERA SFR JUGOSLAVIJE 

SARAJEVO, Obala 21 - Poštanski fah 149 - Tel. 37-950 


Na II kongresu konstruktera FNRJ održanom u Opatiji maja 1958. godine odlučeno je da 
organizator III kongresa konstruktera bude podružnica Bosne i Hercegovine. 

Kongresni i redakcijski odbor podružnice društva konstruktera u Sarajevu, koji je uzeo na 
sebe održavanje kongresa, donio je odluku da se kongres održi u Sarajevu od 21. do 27. septembra 
1964. godine. 

Radni dio kongresa bit će od 21. do 24. septembra, a ekskurzija poslije kongresa — od 25. 
do 27. septembra. 

Radni dio kongresa predviđa čitanje referata i diskusiju. 

Konstrukteri koji žele uzeti učešće u radu kongresa iznošenjem referata ili prisustvovanjem 
i učešćem u diskusiji, potrebno je da nam to javedo 1. marta. 

Od prošlog kongresa proteklo je skoro šest godina a građevinska djelatnost u toku ovoga 
perioda postigla je znatne uspjehe u svim pravcima. Cilj III kongresa konstruktera je da iznese 
uspjehe postignute u ovoj grani građevinarstva, i upozna našu javnost s rezultatima i smjernicama 
za njen budući razvoj. 

Da bi III kongres što šire obuhvatio rad konstruktera, kongresni odbor moli da svaki inže¬ 
njer i tehničar, koji se bavi konstrukterstvom, pripremi jedan referat koji bi se odnosio na projek¬ 
tiranje, izvođenje, istraživački rad ili tome slično u oblasti konstrukterstva. 

Specifična pitanja koja interesiraju naše građevinarstvo je montažno građenje i industrij¬ 
ska proizvodnja stambenih i drugih objekata, kao i promjena postojećih propisa, koji su već djeli- 
mično zastarjeli i traže dopunu, izmjenu, ili potpunu zamjenu. 

Svi referati koje redakcijski odbor dobije bit će svrstani po temama, i po svakom od njih 
bih će pripremljen poseban generalni referat. 

Učesnici kongresa koji namjeravaju da održe referat ili saopćenje treba da podnesu do 
15. marta kratak izvod svoga referata (saopćenja) i naznače približno njegovu veličinu. 

Da bi se kongres mogao održati u zakazano vrijeme i da bi se osigurale odgovarajuće pro¬ 
storije za rad kongresa kao i smještaj učesnika kongresa, kongresni odbor moli da svi zainteresirani 
pošalju svoju prijavu u navedenom roku. 


KONGRESNI ODBOR 

GOD. XVI OŽUJAK 1964. Br. 3 


LABORATORIJSKA ISTRAŽIVANJA U HIDROTEHNICI 

Dr Ing. Josip Grčić, Zagreb 


I. Općenito 

U suvremenoj tehnici sve više prevladava po¬ 
treba za fizikalnim tumačenjem i razumijevanjem 
svih zbivanja, koja su vezana uz građenje nekih 
objekata ili strojeva. U hidrotehnici se je stalno 
osjećao neki jaz zbog odvajanja čiste empirije od 
teorije, i obratno. Obje su discipline imale nedo¬ 
statak fizikalnog objašnjenja pojava, koje su one 
tretirale, bilo idealiziranim pretpostavkama hidro¬ 
mehanike, bilo empirijskim koeficijentima hidra¬ 
ulike. 

Hidrotehnički laboratoriji su taj jaz otklonili, 
istražujući uzroke pojedinih kompleksnih pojava 
i donoseći njihovo fizikalno tumačenje. Drugim ri¬ 
ječima, hidrotehnički laboratoriji vrše pokuse na 
smanjenim objektima i vodotocima tj. eksperimen¬ 
tiranje na modelima, a dobivene rezultate dovode 
u sklad s teorijom hidromehanike uopćavajući re¬ 
zultate fizikalnih pojava uočenih mjerenjima. 

II. Hidrotehnički laboratorij Građevinskog 

fakulteta u Zagrebu 

Adaptacijom dvorišnih zgrada biv. Veterinar¬ 
skog fakulteta u Savskoj cesti br. 16, učinjeni su 
uvjeti za rad Hidrotehničkog laboratorija Zavoda 
za hidrotehniku Građevinskog fakulteta u Zagrebu. 
Svrha je laboratorija ova: 

1. Održavanje nastave iz hidraulike na suvre¬ 
men način, s vježbama u laboratoriju. 

2. Rješavanje (istraživanje) pojedinih problema 
za potrebe privrede, vodoprivrede, projektantskih 
poduzeća, ustanova i si. 

3. Fundamentalna istraživanja iz područja stru¬ 
janja tekućina. 

4. Usavršavanje kadrova, sudjelovanje u na¬ 
stavi svih stupnjeva, te omogućavanje specijaliza¬ 
cije i radova na disertacijama. 

U ovom članku osvrnut ćemo se nešto podrob¬ 
nije na radove pod tač. 2. jer oni su direktno ve¬ 
zani uz rad građevinskih inženjera u praksi. 

III. O rješavanju hidrotehničkih problema 

u laboratoriju 

Prije nego što iznesemo pojedine probleme, rje¬ 
šavane u Hidrotehničkom laboratoriju, osvrnut 
ćemo se ukratko na svrhu i metodu laboratorijskog 
istraživanja. 

a) Svrha istraživanja u laboratoriju 

Mnogi kompleksni problemi koji se pojavljuju 
pri projektiranju hidrotehničkih objekata, reguli¬ 


ranja vodotoka i si. ne mogu se kvantitativno rije¬ 
šiti ni pomoću postojećih teorija hidromehanike, a 
niti s empirijskim formulama hidraulike. Ovakvi 
problemi se rješavaju u hidrotehničkim laborato¬ 
rijima, pokusima na smanjenim objektima, tj. mo¬ 
delima koji su slični vodograđevinama i vodoto¬ 
cima u naravi. Glavni praktični zadatak ispitivanja 
na modelima je: 1. da se pronađe optimalno rje¬ 
šenje koje će osigurati stabilnost projektiranih 
vodograđevina ili reguliranog vodotoka, i 2. da se 
od više mogućih varijanata pronađe najekonomič¬ 
ni] a. 

b) Metoda istraživanja 

Pomoću zakona mehaničke sličnosti, svi se re¬ 
zultati dobiveni mjerenjima na modelima (tlakovi, 
protoke, brzine itd.) mogu ekstrapolirati do na¬ 
ravne veličine, tj. za objekt u prirodi. Okvir ovog 
članka nam ne dozvoljava izlaganje raznih zakona 
mehaničke sličnosti, ali zbog ilustracije navest će¬ 
mo samo jedan primjer: Ako je model geometrij¬ 
ski sličan izveden u mjerilu 1 :100, onda se vrijed¬ 
nosti na smanjenom modelu odnose prema naravi: 
duljine 1 :100, površine 1 :10.000, brzine 1 :10, vri¬ 
jeme 1 : 10, protoke 1 :100.000; drugim riječima, 
ako npr. istražujemo neko slapište ispod preljevne 
pregrade, i ako je najveća protoka 10.000 m 3 /s, onda 
će na modelu biti potrebno za ispitivanje svega 
100 l/s. Proces erozije slapišta će se na modelu od¬ 
vijati 10 puta brže negoli u naravi, jer je mjerilo 
vremena 1 :10. Iz ovoga slijedi zaključak, da se 
ispitivanje modela odvija brzo i uz znatno manji 
utrošak energije u odnosu na ispitivanja u prirodi. 
Osim toga se režimi tečenja vode na modelu mogu 
po volji mijenjati, dok se oni u naravi moraju 
čekati (npr. velika voda). Nije potrebno dokazi¬ 
vati, da su ispitivanja na modelu uvijek ekono¬ 
mična i donose mnogo brže rezultate od bilo kojih 
ispitivanja u naravi. Međutim, neka su ispitivanja 
u naravi neizbježna (kao mjerenje korisnog učinka 
turbina na hidroelektranama, neki procesi erozije, 
mjerenje koeficijenta propusnosti tla kod podzem¬ 
nih voda i si.) 

Mnogobrojni drugi problemi, kao istraživanje 
najpovoljnijeg hidrodinamičkog oblika vodograđe¬ 
vina (ulazne građevine, slapišta, stepenice, kaskade, 
strma korita, preljevi, zapornice, prigušen ja kod 
vodnih komora tj. vodostana itd.), mogu se najpo¬ 
uzdanije riješiti pomoću modelskog ispitivanja. To 
vrijedi i za regulacije vodotoka, morske i riječne 
luke, te za istraživanje podzemnih voda, bilo u po¬ 
roznom tlu ili u krškom terenu. 

IV. Rezultati nekih hidrotehničkih problema 
riješenih u hidrotehničkom laboratoriju 
Građevinskog fakulteta u Zagrebu 

1. MODEL STEPENICE ZA KANAL BUJICE 

U staklenom žlijebu laboratorija izgrađen je 
model stepenice u mjerilu 1 : 10 (si. 1), i to samo 
jedna polovina objekta po uzdužnom presjeku, tj. 
os kanala i stepenice je na staklenoj stijenki 
žlijeba. 



SI. 1: Pogled na model stepenice u staklenom 
žlijebu 


Preljevni otvor na kruni stepenice je trapeza- 
stog oblika. Svrha modelskog istraživanja je bila 
ispitati: 

a) Oblik krune i hrpta stepenice, 

b) Da li predviđeno slapište u dovoljnoj mjeri 
amortizira dinamičku energiju preljevnog vodnog 
mlaza, 

c) Da li kamena obloga bokova i dna slapišta 
osigurava kanal od erozionog djelovanja preljevne 
vode u zoni stepenice, 

d) Može li se pomoću dvaju otvora promjera 
50 cm pri dnu stepenice osigurati prenošenje vu- 
čenog nanosa. 

Modelsko istraživanje je dalo ove rezultate: 

a) U svrhu izbjegavanja potpritisaka (sisajućeg 
djelovanja vodnog mlaza), krunu stepenice i gornji 
dio njenog hrbta trebalo je nešto izmijeniti (vidi 
nešrafrirani dio stepenice na si. 1). Model je poka¬ 
zao, da u ovom slučaju ne treba uzimati Creage- 
rov oblik preljevnog hrpta stepenice (crtkana kri¬ 
vulja na si. 2),) već da puno izvučeni profil stepe¬ 
nice zadovoljava, jer se u konkretnom slučaju radi 
o potopljenom slapištu, tj. o relativno visokom 
vodostaju donje vode. 

b) Slapište je uglavnom zadovoljilo svojoj na¬ 
mjeni, ali je njegova duljina bila u rezonantnom 
odnosu s duljinom sekundarnih -valova, koje je 
stvarao vodni skok tako, da se je pojavila amplifi- 
kacija amplitude sekundarnih valova. Ovo pove¬ 
ćanje valova, koje izaziva štetnu eroziju obloge 
bočnih pokosa, bilo je odstranjeno manjom modi¬ 
fikacijom nizvodnog dijela slapišta. 


c) Projektom je bilo predviđeno oblaganje dna 
i bokova slapišta kamenom lomijenjakom, koji nije 
mogao odoljeti erozionom djelovanju mlaza, pa je 
od strane laboratorija predložena obloga sa heksa- 
gonalnim betonskim kvadrima, stranicom šestero- 
kuta od 20 cm i debljine 25 cm. Ovi kvadri su se 
pokazali veoma otporni protiv erozije (si. 1). 

d) Modelsko istraživanje je pokazalo da se kroz 
dva otvora promjera 50 cm može evakuirati sav 
vučeni nanos do veličine zrna od 20 mm. Ovi će 
otvori spriječiti zasipavanje stepenice nanosom. 



SI. 2: Presjek betonske stepenice. Puna linija 
predložena za izvedbu, a crtkana predstavlja 
Creagerov profil 


Kao zaključak za ovo modelsko istraživanje mo¬ 
žemo navesti da je istraživanje doprinijelo sigur¬ 
nosti objekta, kao i uštedi betona, ako se usporedi 
na si. 2 crtkana i puno izvučena krivulja hrbta 
stepenice. 

2. EKSPERIMENTALNO ISTRAŽIVANJE 
DUGAČKOG BOČNOG PRELJEVA SITUIRANOG 
NA OBALI RIJEČNOG KORITA 

U svrhu smanjivanja poplavnih valova riječnog 
toka, predviđen je bočni preljev na lijevoj obali 
rijeke (si. 3). Duljina bočnog (lateralnog) preljeva 
iznosi 

B p = 2.000 m 

a debljina preljevnog mlaza (si. 6) 
h = 0,40 m. 

Relativno mala debljina preljevnog mlaza ima 
prednost u uštedi na utvrđivanju (oblaganju) pre¬ 
ljevnog hrpta i pokosa odušnog kanala (vidi pre¬ 
sjek A—A na si. 3). Sva preljevna količina 

i'Qp-dt (1) 

o 

odvodi se odušnim kanalom u retenciju (šumski 
kompleks ograđen nasipom), odakle se opet ispušta 
u rijeku dok prođu velike vode. 

Pr#«j«k A-A u- 


OOUtNl ««f«AL 



SI. 3: Situacija bočnog preljeva dugačkog 2000 m 


Svrha modelskog istraživanja je bila da: 

a) odredi kote krune preljeva na cijeloj duljini, 
uz uvjet da preljevni mlaz bude svuda jednake de¬ 
bljine (h =const), 

b) pronađe optimalne dimenzije odušnog ka¬ 
nala, 

c) ekstrapolira liniju konsumpcije za velike 
vode (sa i bez djelovanja bočnog preljeva), i 

d) analizira hidrauličke karakteristike dugog 
lateralnog (bočnog) preljeva. 

Pomoću geometrijski sličnog modela (mjerilo 
1 : 150) i distorzionog modela (mjerilo dubina 
1 : 25) riješeni su navedeni zadaci. Na si. 4 prikazan 



SI. 4: Pogled na nizvodni dio modela kod maksi¬ 
malnih protoka. Lijevo — odušni kanal, desno — 
riječno korito 


je model kod maksimalnih protoka. Odušni je ka¬ 
nal bio (lijevo na slici), na temelju modelskog 
istraživanja, naknadno znatno sužen. 

Glavni rezultati modelskog istraživanja su ovi: 

a) Eksperimentalni rezultati su omogućili oda¬ 
brati metodu računanja cjelokupnog gubitka ener¬ 
gije u koritu rijeke duž bočnog preljeva [1], tj. 

A H E = A H e ' + A H e " (2) 

gdje je gubitak energije od trenja u riječnom ko¬ 
ritu (na potezu bočnog preljeva) 


AH e ' 


v k 2 

K 2 • R 3/đ 


A x 


a »preljevni gubitak« energije 


ah e 


A Q p 

Qk 



(3) 

( 4 ) 


Simboli u ovim jednadžbama su označeni na 
si. 3. Nadalje je 


A Q p = 

preljevna količina na odabranoj duljini 
preljevne krune 

K = 

koeficijent hrapavosti prema Manning- 
-Strickleru 

R = 

srednji hidraulički radius riječnog ko¬ 
rita na dionici 

T| = 

koeficijent pomnožen s brzinom u riječ¬ 
nom koritu daje komponentu brzine 
(od v p ) paralelnu sa osi korita, r) je odre¬ 
đen eksperimentalno [1]. 


S eksperimentalnim rezultatima dobivenim na 
modelu, tj. 

A Q p = f (A x) 

je bilo moguće riješiti jednadžbu (2) odnosno njene 
komponente (3) i (4) i na taj način odrediti vodno 
lice u svakom profilu riječnog korita na potezu 
djelovanja bočnog preljeva. Nakon što je određeno 
vodno lice u riječnom koritu pri djelovanju bočnog 
preljeva tj. pri nekonzervativnom tečenju vode u 
rijeci, odabrane su kote krune preljeva uz uvjet 
da je debljina preljevnog mlaza 

' h « const. 


b) Projektom predviđena širina odušnog ka¬ 
nala je bila na temelju modelskog istraživanja na 
nizvodnoj dionici bočnog preljeva — znatno su¬ 
žena, a na uzvodnom dijelu — nešto proširena. 
Promjenjene (smanjene) dimenzije odušnog kanala 
pridonijet će uštedu na iskopu odušnog kanala, od 
ukupno 392.000 m 3 [2]). Modelsko istraživanje je 
koštalo 2% od ušteđene sume. 

c) Za slučaj da riječno korito nema bočnog pre¬ 
ljeva, tj. velike vode su ograničene inundacionim 
nasipima, donji dijelovi lukova mosta (si. 5) su po¬ 
topljeni, pa tok vode proizvodi bočnu silu na 
most [2]. 

Međutim, predviđenim bočnim preljevom će se 
maksimalni vodostaj znatno smanjiti i dostići mak¬ 
simalnu kotu, prema si. 5. 

SI. 5: Pogled na uzvodni dio modela kod maksi¬ 
malnih protoka. Lijevo, nizvodno od mosta, vidi 
se uzvodni dio bočnog preljeva i odušnog kanala 


d) Na temelju rezultata pokusa ruske inženjerke 
Agasijeve [3] i autorovih eksperimenata, moguće 
je dugi bočni preljev — čija trasa nije u pravcu 
— hidraulički analizirati ovako (vidi simbole na 
si. 3 i si. 6): 



SI. 6: Presjek riječnog korita na dionici bočnog 
preljeva 


2a preljevnu sveukupnu količinu protoke 
može se upotrebiti Polenijeva jednadžba 

Q p = m p • B p • h 8/ * • \/Tg (5) 

gdje je 

m p — koeficijent preljevanja 
B p = širina preljeva (ovdje ukupna duljina 
krune preljeva). 

Koeficijent protoke je duž preljevne trase pro¬ 
mjenljiv, te zavisi o više parametara, i to: 


m p 



hk 

B k K — P 


P, 0 , 


( 6 ) 


Drugi izraz u zagradi na desnoj strani funkcije 
(6) ima kod naravnih korita promjenjivu širinu B k . 

Kako se radi o nekonzervativnom tečenju vode, 
srednja brzina (paralelna s osi korita) v k nije kon¬ 
stantna. Nadalje vrijedi funkcionalna zavisnost 


Vi'i s- ■*-? (-i-, 

' V k \h k -p 



(7) 


Kut-(90° — (3) između dvaju vektora brzine v k i v p 
nije duž preljevne dionice konstantan, već je u 
funkcionalnom odnosu 


P = f 


% 

Qk’ 



( 8 ) 


gdje je q p protoka na jedinicu duljine preljeva, tj. 



q k = specifična protoka u riječnom koritu. Pa¬ 
rametar geometrijskog oblika 0 je zavisan o trasi 
krune preljeva u odnosu na os riječnog korita, o 
nagibu i obliku obalnog pokosa uz krunu preljeva 
i o obliku krune preljeva. Kod bočnih preljeva u 
pravcu paralelnim s osi korita, te kod jednoličnog 
presjeka korita i jednakog oblika preljeva duž ci¬ 
jele dionice, parametar 0 iščezava u funkciji (6). 

Modelsko tj. eksperimentalno istraživanje omo¬ 
gućilo je izmjeriti koeficijent preljevanja m p tj. od¬ 
rediti funkcionalnu zavisnost toga koeficijenta o 
svim utjecajnim parametrima. Tako npr. za B p = 
= 2000 m, B k = 150 m (srednja vrijednost), h = 0,40 
m i oblik prema si. 3 i si. 6, izmjeren je na modelu 
srednji koeficijent preljevanja: 


m p = 0,384. 

Za bočne preljeve u pravcu i za riječno korito 
nepromjenjivog trapezastog presjeka na dionici 
bočnog preljeva, može se s dovoljnom tačnošću 
upotrijebi metoda Kunštansky [1], Ova računska 
metoda — u usporedbi s ostalim autorima — dala 
je rezultate koji su se najmanje razlikovali od na¬ 
ših eksperimenata. 

Kao zaključak o bočnom preljevu: idealizirani 
preljevi u pravcu s konstantnim (reguliranim) pro¬ 
filom korita duž preljeva mogu se dimenzionirati 
postojećim računskim metodama, razvitim na bazi 
eksperimenata. 

Međutim, uslijed različitih mogućih varijacija 
dugih trasa krune bočnog preljeva kod naravnih 
korita, trebat će ovakve preljeve i nadalje rješa¬ 
vati eksperimentalno na hidrauličkim modelima. 


3. SIFON ISPOD ŽELJEZNIČKOG MOSTA 

Projektirani odušni kanal (si. 3) za odvod vode 
u retenciju, presjeca željezničku prugu u blizini 
željezničke stanice (si. 7). Zbog toga je potrebno 
izgraditi most duljine 60,5 m. 

Bilo bi neekonomično željezničku prugu podi¬ 
zati, a napose željezničku stanicu, na višu kotu, 
uslijed relativno rijetko nastupajućih visokih vo¬ 
dostaja u odušnom kanalu. Zbog toga je predviđeno 
da armiranobetonska ploča mosta bude potopljena 
kod maksimalnih vodostaja, tj. voda ispod mosta 
protiče pod tlakom, čime se stvara sifon na odu¬ 
šnom kanalu. 

Modelsko istraživanje imalo je zadatak da: 

a) Odredi lokalni gubitak tlaka u sifonu, tj. 
razliku vodnih nivoa uzvodno i nizvodno od želje¬ 
zničkog mosta, 

b) Hidraulički oblikuje prelazni dio korita odu¬ 
šnog kanala u retenciju. 

Model je bio izgrađen u mjerilu 1 : 80, geome¬ 
trijski sličan objektu u prirodi. Na si. 8 prikazan 
je model s mjernim uređajima u hali laboratorija. 

Modelskim istraživanjem dobiveni su ovi re¬ 
zultati: 



SI. 8: Pogled na model (uzvodni smjer) i mjerni 
uređaj 


ad a) Gubitak tlaka za razne protoke ispod mo¬ 
sta izmjeren je na modelu i prikazan na dija¬ 
gramu si. 9. 

Ovi gubici iznose: 

A h = l • Q2 (9) 

gdje je 

l = 3,8 • 10- 7 



Q =C> 





SI. 9: Gubitak tlaka u sifonu (ispod željezničkog 
mosta) 


Pomoću ovih rezultata moguće je odrediti naj¬ 
veće hidrodinamičke tlakove (uzgon i bočni tlak) 
na konstrukciju mosta. 

b) Na temelju promatranja strujne slike na pre- 
lazu iz odušnog kanala u retenciju, bilo je moguće 
sve zone sa pojavom virova smanjiti na minimalnu 
mjeru. Time će ujedno biti smanjena i kubatura 
iskopa na objektu u prirodi, za 26.000 m 3 [4]. 

4. ISTRAŽIVANJE VRELNE POVRŠINE 
BUNARA 

Prilikom crpljenja podzemne vode iz građevin¬ 
skih jama (npr. temeljenje glava za brodske splav- 
nice, odnosno prevodnice), zatim kod oslobođenja 
od vode ugljenih podzemnih naslaga, treba čitavu 


z 



SI. 10: Vertikalni presjek kroz os bunara 















































Grcić: Laboratorijska istraživanja 


GRAĐEVINAR 


82 


zonu (gradilište) uokviriti serijom bunara. Te jed- 
noredne ili višeredne serije bunara zovemo još i 
baražom podzemne vode. U svrhu pravilnog pro¬ 
jektiranja razmaka bunara u seriji i odabiranja 
njihovog optimalnog promjera, potrebno je podrob¬ 
nije poznavati hidrauličke parametre, procjeđi- 
vanja podzemne vode prema bunaru. Tako je npr. 
potrebno poznavati tačan položaj procjedne linije 
odnosno visine >>z 0 « na plaštu bunara (si. 10). 

Visina procjedne linije »z 0 « uz plašt bunara nije 
identična s dubinom vode u bunaru. Tako npr. za 
visinu vodonosnog sloja H = 10 m, dubinu vode u 
bunaru h 0 = 1,0 m i koeficijent propusnosti k = 
= 0,015 cm/s (za srednje zrnati pijesak) dobijemo 
visinu vrelne površine u bunaru 

z 0 = 5,73 m 

odnosno 

z 0 — h 0 = 4,73 m. 

Ove se vrijednosti određuju prema dijagramu 
na si. 5 [5]. 

U inženjerskoj praksi se često proc jedna linija 
određuje prema Dupuitovoj jednadžbi, uz uvjet da 
je z 0 = h 0 . Gornji primjer pokazuje da ta pretpo¬ 
stavka može dovesti do velikih pogrešaka. Visina 
»z« (iznad nepropusnog dna) bilo koje tačke pro¬ 
cjedne linije određuje se jednadžbom 

Q r 

Z 2 = ln — + Zo 2 (10) 

Jt • k r 0 

gdje je 

Q = količina vode crpljena iz bunara 
r = horizontalna radijalna udaljenost tra¬ 
žene tačke od osi bunara 
r 0 = polumjer bunara 
2 r 0 jt Zo površina vrelne plohe bunara. 

Pomoću dijagrama (članak autora u spomenu¬ 
tom broju »Građevinara«) mogu se odrediti vrijed¬ 
nosti »z 0 « za razne »k« tj. propusnosti tla, i to za 
pojedine režime procjeđivanja vode (Darcyev, pre¬ 
lazili i turbulentni) — Svi ti dijagrami konstru¬ 
irani su na temelju pokusa na modelu (si. 11), kao 



SL 11: Pogled na model bunara 


i na bazi dobivenih rezultata od američkih istra¬ 
živača Halla i Mogga, te mađarskog hidrauličara 
Ollosa. 

Detaljnije o metodi autorovih pokusa i o rezul¬ 
tatima istraživanja opisano je u članku [6], pa se 
stoga ovdje ne ponavlja. 

5. BAŽDARENJE MJERNIH UREĐAJA 

Kako su sve hidrodinamičke veličine (tlakovi, 
brzine, protoke i si.) na hidrotehničkim modelima 
znatno smanjene u odnosu na adekvatne veličine na 
objektu u naravi, potrebno je u laboratoriju imati 
precizne instrumente. 

Postoji čitava oblast unutar eksperimentalne 
hidraulike, zvana instrumentarij i mjerne metode. 
Svaki hidrotehnički laboratorij gradi one instru¬ 
mente koji se serijski ne proizvode u industriji. 
Isto tako i baždarenje tih instrumenata obavlja se 
u istom laboratoriju. 

Razumljivo je, da laboratorij može, također, 
baždariti instrumente i mjerne uređaje za potrebe 
privrede. Ovdje dajemo dva primjera: 
a) Baždarenje preljeva na brani 

Na izvoru Rječine postoji betonska brana sa 
trapezastim preljevom (si. 12). U svrhu mjerenja' 
izdašnosti izvora, trebalo je odrediti tačno protoke 
preko preljeva za razne vodostaje u kaptaži. Kon- 
sumpciona krivulja nije se mogla računski odrediti 
s razloga: dotok (mlaz) vode iz izvora nije okomito 
usmjeren na čelo (krunu) brane; to znači lijevo i 
desno od preljeva nije jednaka kota usporene vode; 
trapezasti preljev ima betonsku krunu u nagibu, a 
kod malih vodostaja u kaptaži on djeluje kao ši¬ 
roki prag. 



SI. 12: Tlocrt preljeva na izvoru Rječine 


Zbog navedenih nepravilnosti, ovaj trapezasti 
otvor na brani bio je baždaren u laboratoriju na 
smanjenom modelu, u mjerilu 1 : 16 (si. 13). 

Rezultat mjerenja na modelu prikazan je kon- 
sumpcionom krivuljom na si. 14. 

SI. 14: Konsumpciona krivulja baždarenog preljeva 


SI. 13: Pogled na model izvora e betonskom branom 

Analizirajući ovu konsumpcionu krivulju uz 
upotrebu Polenijevog izraza za preljeve 

Q = m • B • h S/2 \/2g r 

dobijemo vrijednosti za koeficijenat preljevanja 
m = 0,37-f- 0,52. 

Ako bismo iz stručne literature uzeli koeficije¬ 
nat preljevanja (za preljev s uskim preljevnim pra¬ 
gom) 

m = 0,42 

i odredili računskim putem konsumpcionu krivulju, 
dobili bismo za protoku od Q = 0,5 m 3 /s razliku od 
16°/o u odnosu na baždarenu vrijednost u labora¬ 
toriju. 

U konkretnom slučaju je potrebno tačno mjeriti 
male protoke zbog opskrbe pitkom vodom u su¬ 
šnom razdoblju, pa je baždarenje u laboratoriju 
bilo neophodno. 

b) Baždarenje zaslonke (blende) 

Za tačno mjerenje protoke na terenu (pokusna 
crpljenja podzemne vode i si.) poduzeće »Geoistra- 
živanja«, među ostalim mjernim uređajima, upo¬ 
trebljava i kružne zaslonke ugrađene pri kraju 
cijevi. 


Standardi odnosno norme (američke ili ruske) 
propisuju način izvedbe zaslonke i mjerna mjesta 
tlakova ispred i iza zaslonke. Ove norme daju i 
minimalni tlak »h« (si. 15) za koje vrijedi data jed¬ 
nadžba proticanja. Međutim, spomenuto je podu¬ 
zeće htjelo mjeriti postojećim zaslonkama i manje 
protoke, te iste baždariti u svrhu otklanjanja po¬ 
grešaka zbog eventualne netačne izrade zaslonki. 

Baždarenjem originalne zaslonke u laboratoriju, 
dobivene su krivulje za količinu proticanja prema 
si. 15. 



SI. 15: Proticaj kroz zaslonku (blendu) na kraju 
cijevi 

Na temelju rezultata baždarenja konstatirano 
je, da je zaslonka izvedena prema standardu i da 
se može upotrijebiti koeficijent protoke iz dija¬ 
grama u standardu, ali samo za potpuno turbu- 
lentan režim tečenja vode u cijevi ispred zaslonke. 
Za prelazni režim (između laminarnog i turbulent- 
nog proticanja) nije više koeficijent protoke kon¬ 
stantan, pa treba upotrijebiti baždarene vrijedno¬ 
sti (gornja krivulja na dijagramu si. 15). 

Kako smo spomenuli u početku ovog članka, da¬ 
jemo i kratko fizikalno objašnjenje o uzroku pro¬ 
mjene koeficijenta proticanja kroz zaslonku za 
turbulentno-prelazni režim. 

Za sisteme u kojima voda teče pod tlakom u 
slobodnu atmosferu, srednje brzine proticanja 
vode određuju se po Torricellijevoj jednadžbi 

v = V 2 gh (11) 

gdje je: 

h = veličina tlaka (visina vodnog stupca ne¬ 
posredno ispred presjeka u kojem se odre¬ 
đuje srednja brzina v 
g = ubrzanje sile teže 

Uzevši u obzir da se vodni mlaz kontrahira 
(smanjuje) na izlazu iz zaslonke, dobije se izraz za 
proticaj 

Q = a F 0 • Y 2 g - Pl ~ P2 (12) 

gdje su: 

Pi i P 2 = tlakovi ispred i iza zaslonke (ovdje je 
P 2 = atmosferski tlak, pa je P t /y = h) 

Y = specifična težina tekućine 

F 0 = površina otvara zaslonke = ^ 71 

4 

a = koeficijent kontrakcije odnosno protoke. 

Nakon uvrštenja vrijednosti za konstantne veli¬ 
čine: g, jt i y, izraz (12) prelazi u 

Q = 0,000396 a d 2 y/h [m 8 /h] (13) 

odnosno 

Q = 0,00011 a d 2 \/h~ [l/s] (14) 

gdje je 

h = visina vodnog stupca u [mm] ispred za¬ 
slonke 

d = promjer otvora zaslonke u [mm]. 

Iz mjerne tehnike [7] je poznato, da je koefici¬ 
jent a zavisan o relativnom otvoru zaslonke d/D i 
o Reynoldsovom broju, tj. 


a = f(A R e j (15) 

gdje je: 


v 

v = kinematski koeficijent viskoznosti teku¬ 
ćine. 

Kako su d, D i v konstantne vrijednosti (za odre¬ 
đenu zaslonku), možemo funkciju (15) pisati 

a = f (v) (15a) 


Prema općim zakonima hidromehanike, odno¬ 
sno hidraulike, poznato je, da je gubitak tlaka kod 
strujanja tekućine proporcionalan 1. potenciji br¬ 
zine kod laminarnog tečenja, a 2. potenciji brzine 
kod turbulentnog tečenja. Dakle, kod manjih koli¬ 
čina proticanja kroz zaslonku — strujanje vode sli¬ 
jedi tzv. turbulentno-prelazni režim za koji je 
gubitak tlaka 


sP 

*+-t 

II 

< 

(16) 

1 < n < 2 

(16a) 


Prema tome kod turbulentno-prelaznog režima 
(manjih Reynoldsovih brojeva) koeficijent protoke 

a 4= const 

c) Osvrt na tačnost baždarenja 

Kao i sva ostala tako i mjerenja u hidrotehnič- 
kim laboratorijima ne predstavljaju apsolutnu tač¬ 
nost. Pitanje je samo da li procenat razlike od tač- 
nih vrijednosti predstavlja za inženjersku praksu 
prihvatljive vrijednosti. 

Neka kao primjer s kojom tačnošću se mogu 
upotrijebiti baždarene vrijednosti, posluži upravo 
spomenuta zaslonka, koja ima promjer d = 127 mm. 

Iz primjenjene matematike su nam poznata pra¬ 
vila računa o relativnim pogreškama. Tako npr. za 
neku funkciju tipa 

y = C Xl k x 2 n (19) 

relativna pogrješka — uz pretpostavku dovoljno 
malih pogrešaka — iznosi 

8y±^k8x 1 + n8x 2 (20) 

Uzmimo da je promjer zaslonke »d« izveden sa 
tačnošću ±0,2 mm, onda za d = 127 mm relativna 
pogreška iznosi 

8 d = 0,16%. 


Kada piezometarski tlak »h« pulzira, tačnost 
njegovog mjerenja ograničena je sa 

A,’h = ±2 mm 

a time je relativna pogreška 


6 h 


2 

300 1500 


= (0,7 + 0,13)%. 


Relativna pogreška protoke prema jednadžbi 
(14) i jednadžbi (20) bit će u granicama 

8 Q ^ [2 • 0,16 + V 2 (0,7 4- 0,13)]% 

8 Q ^ (0,67 + 0,39)%. 

Uzevši u obzir da tačnost mjerenja protoka 
s tzv. Thomsonovim trokutnim preljevom u labo¬ 
ratoriju iznosi ±1%, onda baždarena zaslonka ima 
tačnost mjerenja protoke 

8 Q ^ 1,67% ... za h = 300 mm V. S. 
i 

8Q 1,39% ... za h = 1500 mm V. S. 
odnosno prosječno 

8 Q ^ 1,5% 

a to je vrijednost koja je dozvoljena standardima 
[7] za zaslonke. 

Zaključak 

Navedeni primjeri predstavljaju djelatnost iz 
god. 1961. i 1962. u novootvorenom Hidrotehnič- 
kom laboratoriju Građevinskog fakulteta u Za¬ 
grebu. Eksperimentalna istraživanja na hidrodi- 
namičkim modelima pridonose: sigurnosti vodogra- 
đevine uz njeno hidrodinamičko oblikovanje; ušte¬ 
de na radovima i materijalu za izradu objekta u 
naravi; fizikalnom interpretiranju i teorijskom 
uopćavanju kompleksnih pojava kod strujanja 
tekućina. 

Eksperimentiranje na hidrotehničkim modelima 
s uopćavanjem dobivenih rezultata pomoću fizikal¬ 
nih zakona hidromehanike, odnosno hidraulike, 
predstavljaju jednu cjelinu naučnoistraživačkog 
rada u hidrotehničkom laboratoriju. 

MEĐUNARODNI KONGRES ZA PREDNAPREGNUTI BETON 

Ing. Sergej Bubnov, Ljubljana 


(Nastavak) 

Početkom novembra prošle godine Sekretarijat 
FlP-a (Međunarodnog udruženja za prednapreza- 
nje) obavijestio je učesnike kongresa da će doku¬ 
mentacija za V temu kongresa — Značajne građe¬ 
vine iz prednapregnutog betona — biti dostavljena 
uečsnicima tek krajem proljeća 1964. godine. Da 
ne bi čekali toliko dugo na nastavak izveštaja o 
kongresu, čiji je prvi dio objavljen u broju 1 
1963. g., zaključit ćemo taj izveštaj za sada sa III 
i IV temom, a podatke o V temi, koja je bila naj¬ 
opširnija tema na kongresu, obradit ćemo, kada 
budemo raspolagali s odgovarajućom dokumentaci¬ 
jom. 

III Tema: Uticaj propisa, pojma sigurnosti, djelo¬ 
mičnog prednaprezanja i lakih betona 
na ekonomičnost prednapregnutih kon¬ 
strukcija 

(Generalni izvjestilac H. Bay — Zapadna Njemačka) 

Problemi, koji su tretirani u ovoj temi, djelo¬ 
mično su se već pojavljali u I temi, a djelomično 
ih tretira i IV tema, ali, kako su to ovdje drugi 
autori, to ćemo vrijednije podatke navesti. 

Generalni izvjestilac sredio je materiju teme u 
nekoliko grupa, te ćemo i ovdje držati se tog si¬ 
stema. 

Totalno i djelomično 

prednaprezanje 

Kao što je bilo već ranije navedeno, razvoj u 
zadnjih nekoliko godina ide u pravcu djelomičnog 
prednaprezanja. Ovdje se navode još i podaci o ra¬ 
zvoju, koji je zabilježen u tom pravcu u SAD. Do 
1959. godine u SAD su se striktno držali francuskih 
načela, da se u prednapregnutom presjeku ne do¬ 
zvoljavaju nikakvi naponi natezanja, čak i u slu¬ 


čaju najnepovoljnijih opterećenja. Međutim, taj 
princip sada je ostao u upotrebi još samo kod mo- 
stovnih konstrukcija, dok kod visokih gradnji su 
Amerikanci već došli do zaključka, da je takvo 
stnovište ekstremno i neopravdano, jer totalno 
prednaprezanje kod visokih gradnji izaziva ugib 
konstrukcija na gore (naročito montažnih elemena¬ 
ta), koji se ne kompenzira vlastitim opterećenjem 
i ostaje trajno u konstrukciji, koja praktično ni¬ 
kada ne primi totalnog korisnog opeterećenja. Sa¬ 
da u SAD ostavljaju u zategnutoj zoni savijenog 
presjeka jedan dio napona zatezanja, time što na- 
pinju čelik za prednaprezanje do 70°/o njegove 
nosivosti. Engleska ispitivanja navode, da u pred- 
napregnutim presjecima betona kvalitete od MB 
420 i MB 525, prve pukotine su se pojavile tek kod 
napona zatezanja od 46 — 53 kg/cm 2 . 

Japanski izveštaj navodi, da je upotrebom dje¬ 
lomičnog prednaprezanja, kod jednog mosta, bila 
postignuta ušteda od 10% čelika za prednapreza¬ 
nje, odnosno 3% cjelokupnih troškova građenja. 
Sigurnost na slom, sigurnost od 
pukotina, ograničenje ugiba 
Sigurnost na slom i sigurnost s obzirom na pu¬ 
kotine, koje zahtjevaju propisi pojedinih država, 
jako utiču na ekonomičnost prednapregnutih kon¬ 
strukcija. Izvjestilac je izvršio načelno uspoređen je 
propisa nekih država s njemačkim propisom DIN 
4227 i konstatirao, da su zahtjevi u pogledu sigur¬ 
nosti dosta slični. Kod engleskih propisa CP 115 
dozvoljena naprezanja na pritisak i zatezanje u 
betonu se dosta slažu sa njemačkim. Rumunjski 
propisi zahtjevaju manju sigurnost, dok japanski 
nešto veću od njemačkih. Australski isto, kao i 
propisi mnogih drugih zemalja, zahtjevaju, da se 
prednapregnuti presjek istovremeno dimenzionira 

s obzirom na dozvoljena naprezanja i s obzirom na 
slom. Interesantan je i jedan mađarski izveštaj, 
gdje se slom tretira na osnovu Tresca-Mohrove hi¬ 
poteze sloma. 

Tečenje i skupljanja betona 
Engleski stručnjaci smatraju da gubici obu¬ 
hvaćeni uslijed tečenja i skupljanja u iznosu 20% 
odnosno 25% za prednaprezanje kablovima i pred- 
naprezanje adhezijom ne odgovaraju uvijek stvar¬ 
nim gubicima, koji mogu da budu i veći kod izu¬ 
zetno nepovoljnih uslova. Brojni faktori utiču na 
ove gubitke (vrsta agregata, cementa, vodocemen- 
tni faktor, uslovi skladištenja, temperatura, vjetar 
itd.), koji se ne mogu tačno računski obuhvatiti, te 
će se i u buduće morati ispitivati uticaji ovih 
faktora, da bi došli do što potpunijih vrijednosti 
tih gubitaka. Neka američka ispitivanja su pokaza¬ 
la, da skupljanje može se povećati do 3 puta uslijed 
izuzetno nepovoljnih atmosferskih prilika. 

Naročito kod statički neodređenih konstrukci¬ 
ja mogu veliko tečenje i skupljanje uzrokovati ve¬ 
lika dodatna naprezanja, koja mogu presudno da 
utiču na ekonomsku racionalnost konstrukcija. 
Čvrstoća na smicanje 
Pitanje čvrstoće na smicanje prednapregnutog 
betona još nije definitivno rješeno, kao ni kod ar¬ 
miranog betona. Očigledno je da prednaprezanje 
može pružati povoljne uslove za smanjenje smi- 
čućih naprezanja, ali treba paziti na osjetljive ta¬ 
čke presjeka, naročito gdje prolaze kanali za ka¬ 
blove i na mjestu spoja pojasa i hrpta. Ispitivanja 
na univerzitetu u Illinoisu su dovela do nove me¬ 
tode dimenzioniranja na smicanje, i to ne preko 
dozvoljenih naprezanja nego pomoću smičućeg slo¬ 
ma. Međutim, ta ispitivanja su ujedno pokazala, 
da slom nastupa prije od momenta negoli od mak¬ 
simalne poprečne sile. Tačnije metode dimenzioni¬ 
ranja na smicanje mogle bi da doprinesu smanje¬ 
nju broja vilica, s obzirom na sadašnji račun, što 
ne može bitno uticati na ekonomičnost konstruk¬ 
cija. 

Posredne uštede pomoću smanje¬ 
nja vlastite težine, uslijed upo¬ 
trebe lakih betona 

Ispitivanja raznih mogućnosti za smanjenje 
specifične težine betona za prednaprezanje su još 
u toku. Pokazalo se da nije moguće znatno sma¬ 
njiti specifičnu težinu, a da kod toga ne bi izgubili 
i na nosivosti i povećali skupljanja. Kao najnižu 
granicu do koje bi još mogli da smanjujemo spe¬ 
cifičnu težinu, bez većih gubitaka nosivosti, pre¬ 
poručuju Amerikanci 1600—1680 kg/m 3 . Ta težina 
može se postići sa finim frakcijama iz normalnog 
pijeska i većim frakcijama od lakših agregata. 
Ekonomske prednosti lakšeg betona javljaju se na¬ 
ročito kod masivnih ploča gdje se mogu na taj 
način postići uštede na čeliku za prednaprezanje 
u iznosu 15—25%. Općenito kod mostova lakši 


beton ne dolazi do ekonomskog izražaja, ali kod 
prizemnih industrijskih zgrada može se postići 
ušteda 2—5%. Englezi su sa šljako-betonom posti¬ 
gli čvrstoću do 280 kg/cm 2 , ali kod toga znatno je 
opao E-modul i povećalo se skupljanje. Uz upotre¬ 
bu specijalnih primjesa, postigli su čvrstoću do 
350 kg/cm 2 , poslije 12-satnog zagrijavanja. 

Naročiti interes na smanjenju specifične težine 
imaju Japanci, jer s obzirom na sigurnost od po¬ 
tresa povoljnije je da su konstrukcije što lakše. U 
Japanu su ispitivali niz prednapregnutih konstru¬ 
kcija s obzirom na potres i postigli dobre rezultate. 

Tipizacija i prefabrikacija 

Industrializacija proizvodnje prednapregnutih 
nosača sve više se razvija. Na tom polju prednjače 
SAD i SSSR. 

U SAD postižu velike uštede tipizacijom i pre- 
fabrikacijom pojedinih elemenata u visokogradnji. 
Pokazalo se, da je od velike važnosti ne samo ti¬ 
pizacija profila nego i tipizacija oplate. Za različite 
raspone nosača od 30—50 stopa (9,0—15 m) upo- 
treblja se samo jedan poprečni presjek, tako da se 
upotrebljava jedna ista oplata. Razlike u nosivosti 
postižu se samo povećanjem broja kablova. Eko¬ 
nomski račun pokazuje, da je povoljnije potrošiti 
nešto više betona negoli mijenjati oplatu. Osim 
toga, statičarima se time olakšava rad, jer znaju 
koji presjek se može dobiti. Za ekonomičnost kon¬ 
strukcije odlučujući su, više puta, sporedni tro¬ 
škovi i kriteriji. U SSSR razvoj ide u pravcu sve 
veće primjene prednaprezanje pomoću adhezije 
za izradu prefabriciranih elemenata. Za sastavlja¬ 
nje pojedinih elemenata upotrebljavaju predna¬ 
prezanje pomoću kablova. Time se može postići 
monolitnost cjelokupne konstrukcije. Problemima 
sastavljanja konstrukcija od pojedinih prefabrici¬ 
ranih elemenata u jednu monolitnu konstrukciju 
posvetili su mnogobrojna ispitivanja, naročito En¬ 
glezi i Japanci. 

IV Tema: Napredak u proizvodnji i tipiziran ju 
prefabriciranih elemenata 

(Generalni izvjestilac Ben C. Gerwick Jr. — SAD) 

Ako je za područje teorije i projektiranja pred¬ 
napregnutog betona bio najmarkantniji problem, 
kojeg je kongres obradio, pitanje djelimičnog pred- 
naprezanja i dozvoljenih naprezanja na zatezanje, 
onda je za područje operative značajno, da je ovaj 
kongres posvetio naročitu pažnju prefabrikaciji i 
tipizaciji prednapregnutih konstrukcija. Već na 
kongresu u Berlinu 1958. god. bili su učesnici po¬ 
zvani, da na idućem kongresu posvete naročitu 
pažnju tom problemu. Stručnjaci iz raznih zemalja 
odazvali su se ovom pozivu i predložili mnogobroj¬ 
ne referate iz tog područja. Engleska, Poljska, 
SAD, Japan, SSSR, Čehoslovačka, Australija, Ho- 
landija, Rumunija i Njemačka poslali su svoje 
nacionalne izveštaje, specijalno iz tog područja. 

Pored toga, bilo je više izveštaja i individualnih 
autora. Materiju iz ovog područja mogli bi grupi¬ 
rati u ove teme: 

Značajni pravci razvitka i 

upotrebe 

Englezi navode mnogobrojne objekte iz prefa- 
briciranih elemenata, među njima i jedan most — 
luka sa zategom i ispunom od kosih štapova, ras¬ 
pona 64 m, razne industrijske zgrade iz punih 
montažnih elemenata, mostove iz prefabriciranih I 
nosača, cijevi i druge konstrukcije. 

Vanredan napredak na području prefabricira¬ 
nih elemenata i konstrukcija iz prednapregnutog 
betona su pokazali Poljaci. Njihove rešetkaste kon¬ 
strukcije dostižu raspone do 60 m i odlikuju se 
vanrednom vitkošću i elegancijom, koja se kod 
betona, čak i prednapregnutog, rijetko viđa. Isto 
tako i Česi, Rumunji i Njemci imaju mnogobrojne 
tipizirane krovne konstrukcije za industrijske 
objekte raspona do 35 m, koji se sastoje iz pojedi¬ 
nih prefabriciranih elemenata, obično izrađenih 
pomoću adhezije u fabrikama i spojenih u jednu 
cjelinu na gradilištu, prednaprezanjem pomoću 
kablova. 

Česi izrađuju i mostovne nosače iz pojedinih 
segmenata dužine 3—4 m, koje na licu mjesta spa¬ 
jaju u nosače dužine do 30 m. 

Postoji tendencija, da se prednaprezanje s ka¬ 
blovima kod prefabriciranih elemenata iskoristi 
prije svega za to, da se konstrukcija poveže u je¬ 
dnu monolitnu cjelinu u dva ili čak i u sva tri 
pravca. 

Posvećena je bila posebna pažnja i površinskoj 
obradi nosača tako, da se maksimalno zadovolji i 
zahtijevima arhitekture. Englezi su ponegdje upo¬ 
trebljavali u vezi s tim i bijeli cement ili specijal¬ 
ne primjese betonu. 

Proizvodnja 

U mnogim državama bio je ostvaren veliki na¬ 
predak u organizaciji proizvodnje prefabriciranih 
elemenata. Naročito kod izrade nosača s adhezio- 
nim prednaprezanjem pojavili su se novi sistemi 
rada. Dok mnoge države još uvijek upotrebljavaju 
dugačke staze za prethodno naprezanje žica, u ne¬ 
kim državama (SSSR, SAD) sve više se upotre¬ 
bljava način prethodnog naprezanja žice pomoću 
brzog (40 m/min) navijanja žice na kvadratnim po¬ 
stoljima, preko spona na kutevima. Na taj način 
mogu se na jednom postolju izraditi 4 nosača ili 
jedan monolitni okvir, koji se upotrebljava kao 
nosivi elemenat montažnog panoa. U SSSR upo¬ 
trebljavaju i elektrotermički način za prednapre¬ 
zanje, kod kojeg se žica izduži zagrijavanjem po¬ 
moću električnog toka i onda zabetonira. Skraće¬ 
nje žice prilikom hlađenja izaziva prednaprezanje 
betona. Sve više se upotrebljava i ekspanzivni ce¬ 
ment za izradu ekspanzivnog betona, koji ostvaru¬ 
je prednaprezanje. U SSSR su pronašli takve pri¬ 
mjese, koje se dodaju ma kojem portland cemen¬ 
tu i time ostvaruje ekspanzivni cement. 


Skoro u svim zemljama primjenjuje se kod iz¬ 
rade prefabriciranih elemenata zagrijavanje nisko- 
tlačnom parom u komorama od 50°—70° C. Samo 
u SSSR zagrijavaju do 95°—98° C u vremenu 3—6 
sati. Po mišljenju generalnog izvestioca, izgleda da 
je racionalnost oko 70°C i vrijeme oko 4 sata. U 
SAD su u toku ispitivanja za pronalaženje opti¬ 
malnih temperatura i vremena zagrijavanja, kao 
i starosti betona koji se sagrijava. Izgleda po¬ 
voljnijim da je beton nešto stariji (12 do 18 sati), 
dok ponekad zagrijavaju i beton star tek 1 i pol 
sata. 

U Švicarskoj su radili montažne pređnapregnu- 
te U-nosače za pokrivanje ceste kod prijelaza 
Grand St. Bernard, u dužini 5 km, za zaštitu od 
snijega i padajućeg kamenja (snijeg: korisno opte¬ 
rećenje 700 kg/m 2 !). Nosači širine 104 do 112 cm, 
dužine 911 cm, bili su zagrijavani 1 i pol sata po¬ 
slije izrade na 70° C 4 sata. Poslije toga bile su 
postignute ove nosivosti betona: čvrstoća na pri¬ 
tisak 230 kg/cm 2 , na zatezanje 32 kg/cm 2 , a poslije 
90 dana isti elementi su imali čvrstoće: na pritisak 
467 kg/cm 2 , na zatezanje 86 kg/cm 2 , što znači, da je 
beton uslijed zagrijanja postigao poslije 5 i pol 
sati polovicu čvrstoće svoje konačne čvrstoće. 

Pojedine države imaju specijalne uređaje za 
betoniranje šupljih betonskih ploča. Specijalni ba¬ 
tovi kreću se kroz beton ploče za vrijeme betoni¬ 
ran ja brzinom 1,4 m/min uz istovremeno vibriranje 
(100 vibracija na minutu), tako da se onemogući 
primanje betona na bat. 

Pored gore spomenutih specijalnih uređaja, još 
uvijek su u upotrebi i klasične staze za predna¬ 
prezanje, koje se, naravno, stalno usavršavaju i 
moderniziraju. Jedan izveštaj iz Australije opisuje 
jednu stazu sa nateznom silom od 550 t, dok so¬ 
vjetski izvještaj spominje jednu stazu sa 1000 t 
natezne sile. 

Holanđani preporučuju da se kod neprefabrici- 
ranih nosača na mjestu ankerisanja kablova upo¬ 
trebljavaju prefabricirani blokovi, koji se kasnije 
spajaju s cijelim nosačem pomoću prednaprezanja 
u jednu cjelinu. Na taj način možemo biti sigurni 
da ćemo na mjestima sidrenja, gdje su najveći lo¬ 
kalni pritisci, imati zaista dobar beton. 

Poljaci navode, da je betoniranje rešetkastih 
prednapregnutih nosača mnogo ekonomičnije u 
vertikalnom položaju negoli u horizontalnom. Dija¬ 
gonale se prefabriciraju i polože na oplatu, a beto¬ 
nira se samo gornji i donji pojas. 

Kod tipiziranih punih nosača sve više se na¬ 
puštaju ojačanja nosača na krajevima, zbog tipi- 
ziranja oplate. Da bi se preuzeli veliki lokalni na¬ 
poni na krajevima, sada se sve više upotrebljava 
meke armature ili vertikalno prednaprezanje. 

Talijani su podnijeli interesantan izveštaj o iz¬ 
radi prefabriciranih cijevi iz prednapregnutog be¬ 
tona za vodovode, koje grade u Južnoj Italiji i na 
Siciliji. Izrada prednapregnutih cijevi sa spiralnom 
prednapregnutom armaturom bila je uvijek pod- 



88 


Bubnov: Kongres 


GRAĐEVINAR 


vržena kritici zbog opasnosti od korozije, kojoj je 
takva armatura izložena. U Italiji izrađuju cijevi 
iz dva dijela: iz jedra i omotača. Jedro leži unutar 
presjeka i prednapregnuto je spiralno i poprečno. 
Omotač se betonira posebno, pri tome se posveću¬ 
je naročita pažnja smanjenju skupljanja, da bi se 
izbjegle pukotine. Pored toga cijevi se zaštićuju i 
specijalnim bitumenskim premazom, a predviđena 
je i katodna zaštita. 

Tipiziranje 

Tipiziranje pojedinih nosača najviše se je ra¬ 
zvilo u zemljama s planskom privredom (SSSR, 
Poljska, Čehoslovačka, Rumunija) ali i u zemljama 
s liberalnom privredom našli su racionalnu pri¬ 
mjenu tipiziranih elemenata. Naravno, treba te¬ 
žiti da tipiziranje ne postane samo sebi cilj, nego 
treba tipizirati samo ono što je stvarno racionalno, 
i to na jedan odgovarajući način. Smatra se, da se 
i najkompliciranije forme isplaćuju u prefabrika- 
ciji ako broj takvih elemenata dostiže 300 do 400 
komada. Švicarci su uspjeli da sa 3 tipizirane opla¬ 
te izrađuju 180 različitih nosača. Rumunji sa 4 ti¬ 
pizirane oplate izrađuju 18 različitih rešetkastih 
nosača. 

Tipizacija je najviše napredovala kod mostov- 
nih nosača, a odmah zatim kod prednapregnutih 
pilota i krovnih konstrukcija za industrijske zgra¬ 
de. Zatim opsežna tipizacija za stropne ploče, no¬ 
sače za stropove i kranske staze, stupove za elektri¬ 
čne vodove, cijevi, željezničke pragove, rudarsku 
oplatu i dr. 

Kod tipizacije Rumunji skreću pažnju, da tre¬ 
ba voditi računa ne samo o geometrijskim i fun¬ 
kcionalnim elementima (visina, širina, nosivost) 
nego i o načinu proizvodnje i montaže tih eleme¬ 
nata. 

U posljednje vrijeme se naročito osjeća veliki 
napredak kod upotrebe prednapregnutih prefabri¬ 
ciranih elemenata za industrijske zgrade. 

Područja upotrebe 

Pored do sada poznatih širokih područja upo¬ 
trebe prefabriciranih prednapregnutih elemenata, 
na ovom kongresu bili su iznijeti i novi načini upo¬ 
trebe tih elemenata. U Engleskoj su izradili rezer¬ 
voare iz elemenata-ploča, prednapregnutih u verti¬ 
kalnom pravcu i poslije montaže, na licu mjesta, 
prednapregnuti još horizontalnim kablovima. U 
Istočnoj Njemačkoj izradili su prednapregnute pi¬ 
lote dužine do 44 m. Poljaci sastavljaju konstruk¬ 
cije iz prednapregnutih prefabriciranih hiperboli- 
čno-paraboloidnih ljuski. Isto tako i Njemci upo¬ 
trebljavaju prefabricirane prednapregnute ljuske. 
U SAD grade zgrade do visine 21 kata s predna- 
pregnutim elementima. U SSSR izrađuju velike 
montažne elemente iz prednapregnutog betona, 
koji obuhvaćaju cijele prostorije stambenog obje¬ 
kta, i te elemente spajaju u jednu cjelinu. 

U nekim zemljama obavljaju opite s predna- 
pregnutim tankim štapovima i tankim pločama, 


koje ulažu u beton umjesto čelične armature. 
Prednosti takvog načina leže u tome, što se može 
tako smanjiti skupljanje konstrukcije, i što se ta¬ 
kvi štapovi mogu položiti bliže rubnom vlaknu 
negoli obična armatura. Ekonomske prednosti ta¬ 
kvog načina rada još nisu posve dokazane. U Ru- 
muniji su detaljno obradili problem izrade predna¬ 
pregnutih betonskih stupova za dalekovode, koje 
veoma mnogo upotrebljavaju. U Njemačkoj izra¬ 
đuju fabričke dimnjake do visine 50 m iz predna¬ 
pregnutog betona. U Italiji su razvili i mnogo 
usavršili izradu prednapregnutih cijevi, velikih 
presjeka. Prečnici dostižu i 3 m, a ujedno se teži 
postići što veće dužine. U gradnji je vodovod iz 
cijevi prečnika 2,11 m, dužine 10 m. Podnijeli su i 
izvještaj o jednom vodovodu dužine 105 km, preč¬ 
nika 3 m, za pritisak do 25 Atm, koji je već više 
godina uspješno u upotrebi. 

Ekonomski podaci 

Prema njemačkim podacima, od 1960. stalno 
raste količina prednapregnutih prefabriciranih ele¬ 
menata, što omogućuje smanjenje broja zaposlenih 
u građevinarstvu. U SSSR je bilo 1960. proizvede¬ 
no prednapregnutih šupljih ploča za tavanice di¬ 
menzije 0,22 x 2,0 x 6,0 m — 3 milijuna m 3 . U Ita¬ 
liji su se prednapregnuti cijevovodi većih prečnika 
pokazali mnogo ekonomičnijim nego sva druga 
rješenja. 

U Holandiji sve više napuštaju statično neodre¬ 
đene kontinualne konstrukcije, naročito kod mo¬ 
stova, i sve više se prelazi na statično određene 
sisteme iz prefabriciranih prednapregnutih nosa¬ 
ča. 

Izgledi za daljnji razvitak 

Potrebno je još detaljnije obraditi pitanje sa¬ 
stava pojedinih elemenata. Sada se upotrebljavaju 
različita rješenja, od potpuno suhog sastava (En¬ 
glezi) do sastava s olovnim uloškom ili sastava s 
naknadnim betoniranjem. Širine tih sastava su 
veoma različite i variraju od 2—50 cm. Tačnijih 
podataka o kvaliteti i racionalnosti tih sastava još 
nemamo dovoljno. Predviđa se upotreba kvalitetno 
sve boljih, a ujedno i lakših betona, što će omogu¬ 
ćiti brži transport i lakšu montažu elemenata. 
Očekuje se daljnja tipizacija elemenata i njihova 
sve bolja površinska obrada. Svakako, sve mogu¬ 
ćnosti upotrebe prednapregnutog betona nisu još 
iscrpljene i treba očekivati njegov daljnji razvitak 
i sve širju primjenu. 

Ispravke iz prvog dijela članka 

(»Građevinar« b r. 1/1 9 6 3): 

Na str. 10 desno, 7. i 8. red piše + 3,2 do + 
3,2°/o, treba + 3,2 do + 4,2%; 
na istoj strani desno, u 12. i 13. redu, treba izosta¬ 
viti riječi: »napušta Hoyerov sistem i da se«, 
a u 12. redu umjesto »su« treba da bude »se«. 

ZASJENJIVANJA ŠTO IH ČINE UZVISINE 


Andrija Ivančan, Zagreb 


U članku »Egzaktno utvrđivanje insolacije u 
urbanizmu« (Građevinar br. 8 — kolovoz 1962 — 
godina XIV) str. 274 do 279, prikazano je na neko¬ 
liko primjera kako se utvrđuje zasjenjivanje zgra¬ 
dama neke tačke tla ili tačke druge zgrade. Sam 
postupak kako se takva utvrđivanja izvode, opisan 
je u »Čovjeku i prostoru« br. 104, str. 2. 

U ovom napisu izložio bih, kako se utvrđuju 
stanja zasjenjivanja koja čine uzvisine: brežuljci, 
brda i gore. 

I ovom zgodom poslužit ćemo se konkretnim za¬ 
datkom. 

Valja utvrditi kakvo zasjenjivanje tačke M to¬ 
kom cijele godine čini brežuljak visok 35 m (si. 1). 


NI 



Prema tom crtežu vidi se, da je to reljef bre¬ 
žuljka prikazan izohipsama ili slojnicama, čija me¬ 
đusobna visinska razlika iznosi po 1 m. 

Takva slika (crtež) može također predočivati i 
relativnu visinu nekoga brda, koje se iznad tačke 
M uzdiže 35 m. 

U brdovitim i gorskim krajevima slučajevi za¬ 
mjenjivanja uzvisinama obična su stvar, te bi ih 
kao i stanje insolacije prigodom podizanja građev¬ 
nih objekata za stanovanje valjalo utvrđivati redo¬ 
vito i unaprijed. Izložit ćemo, kako se to spomoću 
naše sheme može izvesti tačno. 

Sam postupak sličan je onome opisanom u ci¬ 
tiranom broju lista »Čovjek i prostor«. 

Kad zasjenjivanja uzvisinama reljef prikazan 
izohipsama tačno nam pokazuje visine pojedinih 
tačaka brda i udaljenosti od zadane tačke M, te se 
lako utvrdi kut upadanja ili zasjenjivanja. 

Na pojedinoj izohipsi najvažnije je u smjeru 
određenog azimuta naći, kako se ona vidi iz tačke 
M. Zatim, tih tačaka treba da bude što veći broj. 

U našem zadatku tražene su najviše tačke pri- 
stranaka na svakih pet stupnjeva azimuta. 

To se izvodi tako, da se od smjera sjever-jug 
(NS) iz tačke M povuku poluzrake. Na svakoj polu- 
zraci nađe se najviša tačka na ovaj način: npr. 
zrak azimuta 10° zapadnih siječe brojne izohipse. 


Između njih potražimo onu, koja predočuje najveće 
visine. I ona je poluzrakom presječena na dva mje¬ 
sta tj. u dvije tačke. Tačka bliža tački M je viša 
(zakoni perspektive) i ona uvjetuje veličinu kuta 
upadanja ili zasjenjivanja. Tako se odrede tačke 
pristranaka brda ili bila gore, koje sudjeljuju u 
određivanju kuta zasjenjivanja. 

U našem zadatku stupnjeve azimuta, relativne 
visine izražene u metrima i kuteve zasjenjivanja 
prikazuje tabela (si. 2). 

SI. 2 



Zatim se kutovi upadanja unose u shemu (si. 3), 
spoje se krivuljarom, te se dobije granična linija 
između osunčanja i sjene, izvučena s pomoću crtice 
(tačke). 

Otčitavanje je kao i u svim dosadašnjim pri¬ 
mjerima: 

Od 14. XI do 29. I tačka M je gotovo stalno 
zasjenjivana kroz cio dan. 

Od 25. X do 14. XI i od 29. I do 18. II s istočne 
strane tačka je zasjenjivana u isprekidanim vre¬ 
menskim razmacima, a sa zapadne strane stalno. 

Između 9. X i 25. X te 18. II i 6. III sa zapadne 
strane zasjenjivana je na prekide. 

Sa zapadne strane tačka M zasjenjivana je pri 
kraju poslijepodnevnih sati, sve do ekvinokcija tj. 
još nešto prije jesenskog ekvinokcija (23. IX) te 
neko vrijeme poslije proljetnog ekvinokcija (21. III). 

GRAĐEVINAR 


KARL TERZAGHI 


»Malo je ljudi koji su u toku života izvršili 
toliki uticaj na svoju struku kakav je izvršio 
Karl Terzaghi na građevinarstvo i inženjersku 
geologiju.« (Iz predgovora knjizi Od teorije do 
prakse u mehanici tla). 

Krajem oktobra prošle godine umro je u svo¬ 
jem domu u Winchesteru (USA) Karl Terzaghi 
profesor s univerziteta Harvard, nakon što je 
malo prije toga proslavio svoj osamdeseti rođen¬ 
dan. 



Rođen u Pragu u obitelji tradicionalnih austrij¬ 
skih oficira; upisan je bio u vojnu školu već sa 10 
godina starosti. Taj mu poziv očigledno nije prista¬ 
jao, pa je ubrzo prešao u običnu srednju školu, na¬ 
kon koje se je 1900. g. upisao na Tehničku visoku 
školu u Gracu, gdje je, 4 god. nakon toga, diplomi¬ 
rao kao strojarski inženjer. Za vrijeme studija ba¬ 
vio se je posebno još geologijom, astronomijom, fi¬ 
lozofijom a pisao je i književne eseje, pa mu je čak 
bilo savjetovano da se potpuno posveti književ¬ 
nosti. Bio je i pasionirani planinar. Nakon diplo¬ 
miranja još je jednu godinu radio na Univerzitetu, 
u to vrijeme se potpuno posvetio studiju biologije. 
1906. god. prešao je u poduzeće Pittl u Beču, kao 
mlađi građevinski inženjer i radio je na armirano- 
-betonskim konstrukcijama. 

U tom periodu svog rada stekao je veliko isku¬ 
stvo na raznovrsnim građevnim radovima u Aus¬ 
triji i Mađarskoj. Ubrzo je savladao i organizaci¬ 
one probleme izvođenja gradnje i nije imao ni¬ 
kakvih teškoća da održi disciplinu na radovima 
pod svojom upravom. Njegove visoke kvalitete u¬ 


brzo su uočili rukovodioci, pa je jedan od njego¬ 
vih starijih kolega rekao proročanski: »On neće 
dugo ostati u našem sitnom poslu. Ja ga već vi¬ 
dim gdje upravlja nekom velikom gradnjom, kao 
npr. građenjem neke brane preko Nila.« To se je 
pola vijeka kasnije obistinilo, kad je Terzaghi bio 
savjetnik egipatske vlade za gradnju velike nove 
brane kod Aswana. 

On stvarno nije dugo ostao u tom poslu. Već 
1908. god. preuzeo je zadatak da razradi geološke 
i liidrografske studije za predloženo iskorištavanje 
vodnih snaga Like i Gacke blizu Senja. Na tom 
poslu radio je dvije godine i dobio sve veći interes 
za proučavanje geoloških problema u vezi s izradom 
građevinskih objekata. On je izradio topografske 
snimke, organizirao hidrološka ispitivanja, prouča¬ 
vao komplicirani tok podzemnih voda u tom pod¬ 
ručju i razradio idejni projekt za iskorištenje vod¬ 
ne snage tih kraških rijeka. 

Prvi svjetski rat prekinuo je interes za reali¬ 
zaciju tog projekta, koji se ostvaruje sada, gotovo 
50 godina nakon što su razrađeni prvi preliminarni 
projekti. Studija koju je razradio o problemima 
krša u vezi s tim projektom još je i danas veoma 
aktuelna, pa je u engleskom prijevodu ponovno 
objavljena 1958. god. u Annals of Geomorphology. 
U tom je radu dao veoma detaljan opis morfologije 
cijelog područja Like i Gacke, geološke karakte¬ 
ristike našeg krša, hidrološke karakteristike tog 
terena, a posebno je istraživao hidrauličke pojave 
na ponorima i objašnjavao uzročnu vezu između 
perioda poplava i režima podzemne vode u cijelom 
bazenu. 

Posebno je proučio uticaj erozije i kemijskog 
rastvaran ja vapnenca na postanak morfoloških ka¬ 
rakteristika tog područja. On je uočio činjenicu 
da je otapanje vapnenca u kraškim područjima 
mnogo intenzivnije u predjelima koja se nalaze 
pod šumom nego na ogoljenim površinama, jer 
je agresivna moć kišnice znatno manja nego vode 
koja se kroz humusni sloj u šumi obogatila kise¬ 
linama koje znatno intenzivnije rastaču vapnenac. 
Iz mjerenja i opažanja zaključio je, da je intenzitet 
otapanja vapnenca u pošumljenim predjelima pri- 
blično 0,5 mm godišnje, što znači oko 50 cm za 
1000 godina. Kraška polja tog područja koja su 
redovno tokom dijela svake godine poplavljena, 
postepeno se šire zbog snižavanja obronaka kao 
posljedica korozije vapnenca. Djelovanjem erozije 
i uticaj em ravnoteže površinskog sloja humusa 
na pošumljenim obroncima, objašnjavao je činje¬ 
nicu da su sve pošumljene kosine u širokom pod¬ 
ručju našeg krša nagnute između 30 i 33° prema 
horizontali, dok nepošumljeni obronci mogu' biti 
i vertikalni u velikoj visini. 

Nakon tog rada Terzaghi je nastavio izvođe¬ 
nje različitih armirano-betonskih konstrukcija na 
raznim gradilištima u Austriji. Godine 1910. na po- 

ziv prijatelja iz Lenjingrada, otišao je u Rusiju 
gdje je, također, radio na podizanju raznih kom¬ 
pliciranih armirano-betonskih konstrukcija. Godi¬ 
ne 1912. doktorirao je na Tehničkoj visokoj školi 
u Gracu (Proračun rezervoara po novim anali¬ 
tičkim i grafičkim metodama). Značajno za sve¬ 
stranost interesa Prof. Terzaghia je upravo činje¬ 
nica, što je kao mašinski inženjer studirao geolo¬ 
giju, »nakon toga je gotovo 6 godina radio kao gra¬ 
đevinski inženjer na izvođenju armirano-betonskih 
konstrukcija, i što je na kraju tog perioda dokto¬ 
rirao s područja primjene armiranog betona, dok 
je kroz to vrijeme radio veoma uspješno kao geo¬ 
log. 


Pružila mu se prilika da otputuje u SAD i da u 
američkom birou za reklamacije (USBR) proučava 
podatke sakupljene u arhivama s građenja mnogih 
irigacionih i melioracionih objekata i brana na 
obje strane Rocky Mountains. Bio je to veliki eks¬ 
periment na području građenja melioracionih ob¬ 
jekata, veoma prikladan za proučavanje uticaja 
geoloških uvjeta na građevine, jer su u tom veli¬ 
kom području bili zastupljeni svi mogući geološki 
uvjeti. Kroz dvije godine posjetio je veliki broj 
gradilišta brana i kanala i proučavao odnose i uti- 
caje između geoloških uvjeta gradilišta i teškoća 
koje bi se na njemu pojavile. Nakon dvije godine 
rada vratio se u Evropu sa sabranim materijalom 


V 

Landforms and subsurfafe drainage in the Gacka Region 

in Yugoslavia 

By 

Karl Terzaghi 


1NT RODUCT ION 

ln 1908 thc “Socicta Littorale Baron Sesslcr and Co.” was formed with 
headquarters in Fiume, Istria, for thc purposc of promoting hydro-electric power 
developrnents in southeastcrn Europe. The immediate object was an investigation 
of the possibility of harnessing thc Gacka River in the hinterland of the Adriatic 
coast between Zđngg (Senj) and Carlopago *). The river disappears in three 
widely separated groups of sinkholes at an elevation of about 400 m (1300 ft) 
above sea level, at a distance about 23 km (14 mi) from Zengg on the sea coast. 
The project involved plugging the sinkholes, transforming a periodic lake located 
above one of the groups of sinkholes into a storage reservoir, driving a tunnel 
about 15 km long across the mountain chain rising betweeh the sinkhole area and 
the sea coast, and establishing a hydro-electric power station at the sea coast in 


Zengg, operating undcr a 

Naslovna strana referata o geologiji Like 

U toku dotadašnje prakse imao je prilike da 
ustanovi činjenicu koja ga je naročito impresioni¬ 
rala. To je bio kontrast između visokog stupnja 
razvoja projektiranja armirano-betonskih kon¬ 
strukcija i velikog neznanja koje je vladalo na 
području zemljanih radova i fundiranja. On kaže 
o tome: »... primjetio sam da je moja nesposob¬ 
nost na tom području jednako kao ona mojih še¬ 
fova i kolega bila zaprepašćujuća. Ipak, uticaj geo¬ 
loških faktora na uspjeh ili neuspjeh naših radova 
bio je očigledan. Ja sam iz toga pogrešno zaklju¬ 
čio da naše neznanje može biti uzrokovano samo 
prazninama u našem poznavanju međusobnih od¬ 
nosa između geoloških uvjeta i inženjerskih poslje¬ 
dica. Mislio sam da bi se te praznine zatvorile sa¬ 
biranjem i proučavanjem podataka u konkretnim 
slučajevima, kao što su nesreće pri fundiranju ili 
lom nasute brane, koji bi se slučajevi pedantno po¬ 
vezali s postojećim geološkim uvjetima na gradi¬ 
lištu«. Tada je odlučio da napusti dotadašnje za¬ 
nimanje i da se posveti proučavanju primjera ne¬ 
uspjeha fundiranja i zemljanih radova. 


400 m. 

i Gacke (Anals of Geomorphology, 1958,) 

» ... ali kad sam počeo da odvajam žito od kuko¬ 
lja, ustanovio sam, sa zaprepaštenjem, da gotovo 
nije bilo žita ... rezultat dvije godine rada .. . nije 
bio vrijedan ni da se objavi« kaže sam Terzaghi. 

Nakon izbijanja Prvog svjetskog rata, služio je 
nekoliko godina u avijaciji Austro-Ugarske vojske. 
Međutim, 1916. god. bio je pozvan kao profesor na 
Tursku inženjersku školu u Istambulu, gdje je pre¬ 
davao zemljane radove i fundiranja. Tu je nastavio 
da proučava podatke sakupljene u SAD i.. . »od¬ 
jednom sam sasvim neočekivano shvatio uzroke 
njihovih nedostataka. Opažanja su bila ispravna, 
ali klasifikacija materijala, čije se ponašanje pro¬ 
matralo, bila je neprikladna s inženjerskog stanovi¬ 
šta, iako je za geološke svrhe bila sasvim u re¬ 
du... Iz toga sam zaključio, ovoga puta ispravno, 
da inženjerska geologija ne može postati pouzdano 
sredstvo u rukama inženjera za zemljane radove 
ako i dok ne postignemo sposobnost da svakom 
materijalu tla dodijelimo brojčane vrijednosti koje 
će onemogućiti da se on zamijeni s drugim materi¬ 
jalom koji ima bitno različite osobine«. 

Nitko tada nije bio svjestan te činjenice, koli¬ 
ko god se ova konstatacija danas čini sama po sebi 
razumljivom. Bez te spoznaje razvoj našeg znanja 
o tlu, razvoj nove nauke o geomehanici i njene pri¬ 
mjene u građevinarstvu, bili bi možda otišli sa¬ 
svim drugim putem. 

Terzaghi sam smatra da svoju ulogu u tom 
razvoju zahvaljuje činjenici, što su tada bili sa¬ 
zreli uvjeti za daljnji razvoj geomehanike, slično 
kao što su uvjeti za razvoj biologije bili sazreli u 
vrijeme kad je Darwin počeo svoj intenzivni istra¬ 
živački rad. Terzaghi je imao kvalifikacije, poriv 
i priliku da izazove revoluciju u gledanjima na 
mehaniku tla koja je tada već bila neminovna. Kad 
je primijetio da inženjerska geologija ne može da 
se prilagodi potrebama građevinarstva nego samo 
sistematskim ispitivanjem osobina materijala, on 
je u jednom danu, na jednom listu papira, napisao 
popis eksperimenata koji će se morati izvršiti i od¬ 
mah je započeo da gradi potrebne aparate. 

Nekoliko godina intenzivno je radio na tim 
problemima, za vrijeme svog boravka na Univer¬ 
zitetu i na američkom Robert Colleđge u Istam- 
bulu. Rezultat tog rada bila je teorija konsolida¬ 
cije glinovitih slojeva, osnovne koncepcije zakona 
čvrstoće za smicanje glinovitih naslaga, detaljnija 
proučavanja odnosa između aktivnog tlaka pot¬ 
porne konstrukcije, stabilnosti kosina, regresivne 
erozije ispod brana itd. 

Sve je te nove poglede i teoretske osnove meha¬ 
nike tla Terzaghi objavio u svojoj knjizi Erdbau- 
mechanik auf Bodenphysikalischer Grundlage, god. 
1925. u Beču. Prvo priznanje za novu teoriju 
konsolidacije dobio je već na prvom Internacional¬ 
nom kongresu za primijenjenu mehaniku u Delftu 
1924. god. Taj se datum može smatrati danom kad 
je geomehanika ušla u krug racionalnih nauka. 

Nakon izlaska knjige Erdbaumehanik, Ter¬ 
zaghi je bio pozvan u Masachusetts na Tehnološki 
institut (MIT) da održi više predavanja. Boravio je 
u SAD sve do 1929. god., i za to vrijeme je pored 
predavanja na MIT obavljao mnogostranu kon- 
sultantsku praksu. Kroz to vrijeme upoznao se je 
s mnoštvom problema na polju građenja cesta, 
fundiranja, građenja brana, hidrotehničkim rado¬ 
vima na cijelom kontinentu Sjeverne i Južne Ame¬ 
rike. 

U oktobru 1929. god. vratio se u Evropu da pre¬ 
uzme mjesto profesora na Tehničkoj visokoj školi 
u Beču. Prije toga bio je pozvan od vlade SSSR 
da izradi izvještaj za fundiran je brodskih ustava 
na kanalu Don-Volga, kojom prilikom je obišao 
mnoge krajeve i gradnje u SSSR. U Moskvi je tada 
održao više predavanja o mehanici tla, koja su iza¬ 
zvala veoma živi interes. 

Predavanja na Tehničkoj visokoj školi u Beču 
bila su izazvala živi interes među slušačima ne 
samo po osebujnosti i jednostavnosti kojom je pri¬ 
kazivao zasade jedne nove, dosta komplicirane na¬ 
uke, nego i po tome što je u svakoj prilici osvjet¬ 


ljavao teoretske zasade primjerima iz ličnog isku¬ 
stva na gradilištima širom cijelog svijeta. 

U Beču je nastavio, sa svojim suradnicima 
Hvorslevom i Rendulićem, intenzivno ispitivanje 
osobina i čvrstoće za smicanje glinovitih materija¬ 
la. Rezultat tih ispitivanja bile su osnovi koncep¬ 
cije kako porni tlak u vodi koja ispunjava materi¬ 
jal djeluje na čvrstoću za smicanje. Iz toga je 
proizišao princip o »efektivnim naponima«, od ko¬ 
jih zavisi čvrstoća za smicanje, kojim su se mogle 
objasniti različite proturječnosti što su ih pokazali 
eksperimenti sa čvrstoćom za smicanje glinovitih 
materijala. 

Terzaghi je u to vrijeme razvio veoma široku 
aktivnost za popularizaciju nove nauke. Osim pre¬ 
davanja na Visokoj školi u Beču, držao je kao gost 
i predavanja u Berlinu i u Sjedinjenim državama 
na univerzitetu Harvard. Godine 1936. organiziran 
je na Harvardu prvi međunarodni kongres za me¬ 
haniku tla i fundiranje, kojem je predsjedavao 
Terzaghi. Tada je osnovano i Međunarodno društvo 
za mehaniku tla i fundiranje, kojem je Terzaghi 
bio predsjednik od osnivanja pa do svoje smrti. 

Naravno, i otpor prema novome bio je u to vri¬ 
jeme dosta raširen. Tako je jedan od profesora na 
Tehničkoj visokoj školi u Beču 1936. god. jednom 
publikacijom javno napao Terzaghia zbog naučne 
nesolidnosti i nastojao da prikaže njegove teorije 
o mehanici tla kao nenaučne i šarlatanske. Na taj 
napadaj odgovorio je Terzaghi argumentima koji 
su uvjerili i njegove neprijatelje da je nova nauka 
o mehanici tla osnovana na ispravnim temeljima. 
Profesor koji ga je tako oštro bio napao, našao je 
jedini izlaz u samoubojstvu. 

U to vrijeme ponovno je radio na nekim pro¬ 
blemima u SSSR za fundiranje gravitacione brane 
na rijeci Svir, istočno od Lenjingrada. Nakon an- 
šlusa Austrije boravio je još kratko vrijeme u 
Evropi, pa je 1939. god. konačno preselio u SAD, 
gdje je prihvatio mjesto profesora na Univerzitetu 
Harvard. 

Polje rada Prof. Terzaghia nakon ponovnog do¬ 
laska u SAD znatno se proširilo, i on je sudjelovao 
na projektiranju gotovo svake veće brane ne sa¬ 
mo u SAD nego i drugdje u svijetu. Meksiko, Tur¬ 
ska, SAD, Alžir, Francuska s branom Serre Pongon, 
neke su od zemalja za koje je radio. Mnogo je ra¬ 
dio za brane u Brazilu, gdje je godinama sudjelo¬ 
vao na različitim velikim projektima. Radio je za 
neke brane i u Africi, Keniji zatim u Indiji, da na 
kraju bude pozvan kao glavni konsultant za pro¬ 
jektiranje velike nove brane na Nilu uzvodno od 
Aswana. U tom svojstvu u potpunosti je preradio 
projekt koji je bio predložio projektant. 

Rezultati njegovog rada uvijek su bili prikazani 
u konciznim stručnim izvještajima i publikacijama, 
u kojima se obrađuju problemi na jasan i veoma 
jednostavan način. Interesantno je s koliko malo 
matematičko teoretskog aparata Terzaghi prolazi 
u svojim naučnim radovima. Njegova se rezonira- 

nj a baziraju na logici i na veoma detaljnom opa¬ 
žanju prirodnih uvjeta, kao i na vrlo smišljenom 
razrađivanju rezultata koje daju eksperimenti. Je¬ 
dino je takav način prilaženja problemima meha¬ 
nike tla, heterogenog medija u kojem slučajni uti- 
caji mogu da se smatraju pravilom, mogao dati re¬ 
zultate vrijedne za primjenu u praksi. On je imao 
izrazitu sposobnost da u promatranju činjenica luči 
između bitnoga i temeljnoga i nebitnoga i spored¬ 
noga. Ta mu je sposobnost omogućila da se brzo 
snađe i u područjima koja nisu bila usko povezana 
s njegovim radom. U tom smislu on je, po jednom 
naručenom zadatku, prihvatio da prouči probleme 
građenja tunela, pa je i na tom području dao više 
doprinosa od fundamentalnog značenja. 

Ipak, glavni doprinos Terzaghia modernom gra¬ 
đevinarstvu leži na području mehanike tla i fun- 
diranja. Njegova produktivnost na tom polju ne bi 
bila moguća bez nevjerojatne radne sposobnosti, 
upornosti i bez njegove neobične moći koncentraci¬ 
je. Njegov uspjeh kao konsultanta i projektanta 
bio je u velikoj mjeri uslovljen njegovim autori¬ 
tetom, vizionarstvom i njegovom spremnošću da 
preuzme odgovornost za svoje odluke, njegovom 
kuražom da krene novim putevima i traži nova 
rješenja i da, ako to treba, preuzme i kalkuliram 
riziko. 

Intenzivni profesionalni i publicistički rad Prof. 
Terzaghia u mnogome je doprinio brzom širenju 
nauke o mehanici tla u inženjerskoj praksi. Pozna¬ 
ta njegova djela »Teoretska mehanika tla« i »Me¬ 
hanika tla u inženjerskoj praksi« (skupa s Prof. 
R. Peckom) 1 pridonijeli su širokom prodiranju no¬ 
ve nauke u svakodnevnu praksu inženjera prakti¬ 
čara. Njegov aktivni organizacioni rad u Međuna¬ 
rodnom društvu za mehaniku tla i fundiran je i 
njegovo vidno učešće na međunarodnim kongresi¬ 
ma, koje je to društvo organiziralo, također su u 
velikoj mjeri doprinijeli i popularizaciji te nauke 
i njenom daljnjem intenzivnom napredovanju u 
komparaciji rezultata dobivenih od različitih istra¬ 
živača i kroz intenzivnu diskusiju raznih kontro- 
verznih pitanja na tim kongresima. 

Nastavni rad Prof. Terzoghia također je proširio 
krug entuzijasta za novu nauku, koji su dalje u 
svom profesionalnom radu i kao učitelji i kao 
praktičari pridonijeli brzom širenju i brzom pri¬ 
hvaćanju nove nauke u praksi. 

Stav i orijentacija Terzaghia prema struci kojoj 
se je posvetio ogleda se i u uputama koje je na¬ 
pisao za svoje studente na univerzitetu Harvard: 

1. Inženjerstvo je plemeniti sport koji 
zahtijeva dobre sportaše. Povremene greške 
su dio igre. Neka bude vaša ambicija da bu¬ 
dete prvi koji će otkriti i objaviti vaše gre¬ 
ške. Ako vas u tome neko pretekne, uzmite 
to sa smiješkom i zahvalnošću za njegovo 


*) Izašlo u prijevodu na našem jeziku. 


interesiranje. Ako dođete u iskušenje da za- 
niječete svoje greške i pred očitim dokazima, 
prestajete da budete dobar sportaš. Vi ste 
već postali prevrtljivac ili gunđalo. 

2. Najgora osobina koju možete steći je 
ta da postanete nekritičan prema svojim 
vlastitim koncepcijama a u isto vrijeme ske¬ 
ptičan prema koncepcijama drugih. Kad je¬ 
dnom postignete to stanje, vi ste zahvaćeni 
senilnošću, bez obzira na vaše godine. 

3. Kad objavljujete u štampi neku od 
vaših ideja, istaknite svaku kontroverznu 
činjenicu vaše teze koju sami možete primi¬ 
jetiti. Na taj način vi stičete poštovanje va¬ 
ših čitalaca i ostajete svjesni mogućnosti za 
daljnja poboljšanja. Odstupanje od ovog 
pravila najsigurniji je put da uništite vašu 
reputaciju i da paralizirate vaše umne dje¬ 
latnosti. 

4. Veoma malo ljudi je ili toliko glupo 
ili toliko nepošteno da vi od njih ne bi ništa 
mogli naučiti. 

I svojim studentima i u svojim nastupima na 
međunarodnim kongresima Prof. Terzaghi isticao 
je potrebu neobično uske suradnje između teorije 
i prakse. On je bio inicijator i prvi borac za afir¬ 
maciju nove grane nauke, koja je danas u praksi 
potpuno priznata. Mnogo je bilo upornih suradni¬ 
ka i samostalnih istraživača koji su pridonijeli ra¬ 
zvoju i općoj afirmaciji te nove grane. Ali Ter- 
zaghiu treba priznati inicijativu i neobičnu upor¬ 
nost u traženju puta i u borbi za afirmaciju novih 
saznanja, u vrijeme kad je za nove ideje općenito 
bilo veoma malo razumijevanja. 

I tako je do kraja života ostao najmarkantnija 
ličnost na tom polju, skroman i jednostavan, ali 
se može slobodno reći da je njegov uticaj 
i njegov doprinos nauci o građevinarstvu 
veći nego bilo kojeg drugog pojedinca do sada. 
Njegov stav prema struci i prema životu dobro 
ilustriraju riječi, koje je sam u jednom govoru 
spomenuo: »Naša ostvarenja su — ili bi morala 
biti — rezultati prirodnog procesa klijanja, raste- 
nja i sazrijevanja u skladu s jednim predodređe¬ 
nim uzorom. Smisao tog uzora i funkcija našeg 
postojanja u blistavom i strašnom svijetu u kojem 
smo se rodili, daleko je izvan mikroskopskog do¬ 
meta našeg shvaćanja. Najbolje što možemo uči¬ 
niti jest da živimo i djelujemo u skladu s našim 
uzorom i bez gubitka vremena na pokušaje da od¬ 
govaramo na pitanja na koja nema odgovora. Ti 
odgovori ne bi služili nikakvom praktičnom cilju 
jer, kako je Dr Faust otkrio na kraju svog turbu- 
lentnog životnog puta »Der Mench in seinem dun- 
klen Drangen ist sich des rechten Weges wohl 
bewuBt«. Ako vi razaberete vaš uzor prije 
nego je to kasno i ostanete vjerni tom uzoru, v: 
ćete stići na kraj vašeg puta s dubokim osjećajem 

ostvarenja, bez obzira na to jeste li bili rođeni da 
budete majstor ili sluga, mati ili domaćica. Inače bi 
mogli otići prije nego što ste uopće nazreli što 
znači riječ živjeti«. 

Terzaghi je postigao cilj koji je sebi postavio 
— zamijeniti nagađanje u građevinarstvu racio¬ 


nalnim metodama za dimenzioniranje zemljanih 
radova i fundiran je naših građevina. Njegovom 
smrću nestao je briljantni duh, veliki pregalac i 
predani radnik, ali njegovo djelo ostaje pokolje¬ 
njima koja dolaze. 

E. N. 


S naših i inostranih gradilišta - 

NOVOGRADNJA KOMUNALNE BANKE U ZAGREBU 
PREDANA NA UPOTREBU 


Smještaj zgrade Komunalne banke odre¬ 
đen je sjeverno od nove Gradske vijećnice, s njom 
u istoj regulacionoj liniji. Glavni ulaz orijentiran 
je na trg, dok je pristup automobilima predviđen 
sa zapadne strane. 



SI. 1: Maketa zapadne strane budućeg Glavnog trga 
sa Gradskom vijećnicom i komunalnom bankom 


Hodnik koji je predviđen ispred Vijećnice pro¬ 
dužuje se do banke i služi kao zaštićena pješačka 
prometnica uzduž trga. 



SI. 2: Hodnik ispred komunalne banke 
sa mjenjačnicom 


Ovakav smještaj Komunalne banke na budu¬ 
ćem Glavnom trgu potcrtava njenu važnost u ži¬ 
votu gradske zajednice, ali je zahtijevao i obradu 
koja zadovoljava eksponiranost položaja. 

Po funkcionalnosti u centru podrum¬ 
skih prostorija su tresori za obje filijale Komu¬ 
nalne banke, razumljivo s posebnim ulazom i pri¬ 
stupom te vezom s poslovnim prostorijama. Isto 
tako su riješene i prostorije za arhivu. 

Za službenike banke predviđene su klupske 
prostorije, koje se mogu koristiti i kao društvene 
prostorije. 

Predviđena je ambulanta u obliku ordinacije 
opće prakse i zubne ambulante, povezane zajed¬ 
ničkom prostorijom s potrebnim nusprostorijama. 



SI. 3: Detalj tresorskog ulaza s pretprostorom 


U prizemnom je dijelu garaža kapaciteta četiri 
vozila s potrebnim instalacijama i priručnom me¬ 
haničkom radionicom, te trafostanicom. 

Korisni prostori $u situirani u odnosu na rad 
sa strankama; halama (blagajnička hala i hala sa 
šalterima) koje su lako dostupne strankama, te 
ostalim poslovnim prostorijama i organizacionim 
djelovima koji nisu direktno vezani na rad sa 
strankama (I kat i prednja zgrada Centrale). 


Dok su na spomenutim prostorima primjenjeni 
normativi za potrebite kvadrature u odnosu na 
broj stranaka i službenika, u Centrali Komunalne 


SI. 5: Južna šalter-hala u dvije etaže s komunika¬ 
cionim stubištem. Vidljiv je detalj staklenog stropa 


SI. 8: Detalj armiranobetonske konstrukcije i 
čeličnog krovišta 


^ -^ o juyuiaiuhza, na zg\ 

du centrale i direkcije , te južni dio zgrade 


SI. 4: Šalteri za rad sa strankama s direktnim 
stubištem u tresor 


U prizemlju se osim funkcionalnih odjeljenja i 
bankovnih službi te manjih pomoćnih prostorija 
nalaze garderobe i higijenski uređaji. 


SI. 7: Međuprostor između zgrade direkcije i banke 
sa spojnim mostom 











Kovacec: Komunalna banka 

banke, koja je smještena u prednjem dijelu objekta 
(u I i II katu) zajedno sa Savezom komunalnih ba¬ 
naka, nije primjenjen normativ korištenja poslov¬ 
nog prostora iz razloga, što su za rukovodioce 


SI. 9: Detalj jednog od komunikacionih stubišta 
i balkonske ograde od kristalnog stakla 

predviđene posebne sobe, prostorija za sjednice 
upravnog odbora, te široki hodnik tako uređen da 
služi kao reprezentativni hal direkcije. 

Od tehničkih podataka o izvedbi 
zgrade i njenoj opremi potrebno je navesti ovo: 

Podrumi i nisko prizemlje izvedeni su od nabi¬ 
jenog betona, a prizemlje i katovi su armirano-be- 


Sl. 10: Glavni ulazni hal banke , koji služi i kao 
izložbeni prostor 


tonska skeletna konstrukcija raspona 5—7 m. Be¬ 
ton je marke 300 i 220. Stropovi su monolitni, sit- 
norebrasti visine 50 cm. Ispuna je od opeke sa 
međuprostorom ispunjenim izolacionim materija¬ 
lom. 

Instalacije i uređaji klimatizacije smješteni su 
u međustropu, izvedenom s spuštenim stropom kao 
armirano-betonska ploča koja visi na betonskom 
željezu 0 6 mm. 


SI. 11: Brisoleji koji imaju funkciju zaštitnih pro¬ 
zorskih rešetki. Vidi se rješenje krovnih nadsvjetla 

Sve tri hale imaju čelično krovište raspona 25 
m s nosivim Durisol pločama. Osvjetljenje je sa 
svjetlicima s Eval pokrovom i plastičnim kupola¬ 
ma. Strop je viseći od aluminijskih perforiranih 
ploča. 


SI. 12: Polaganje kamena temeljca 

Podovi sa stubištima, halovima i halama, koji 
služe za stranke, izvedeni su iz kamenih ploča. Fa¬ 
sada banke, zbog okoline u kojoj se nalazi i traj¬ 
nosti i so-lidnosti, izvedena je kamenim oploče- 
njem. 

Prozori su od aluminijskih profila. Aluminijski 
brisoleji služe za sigurnost uz arhitektonski efekt. 

S izvedbom je započeto marta 1961. godine 
i do septembra je prva zgrada bila pod krovom. 
Do konca 1961. bile su dovršene konstrukcije obih 
zgrada, osim čelične konstrukcije velikih raspona 
nad halama u drugoj zgradi. 


SI. 13: Vrlo efektno »samostojeće« stubište 

Prvobitni investicijski program od 800 milijuna 
povećao se, kasnijim dopunama i opremom te in¬ 
stalacijama signalizacije i drugo, na 1.284 mili¬ 
juna. 


SI. 14: Pogled sa izgrađenog dijela Vijećnice na 
obje zgrade banke s okolinom , koja se uslijed iz¬ 
gradnje naočigled mijenja 


Iako je objekat monumentalnog karaktera, nje¬ 
govih 12.200 m 2 građevinske površine izvedeno je 
po 85.000 din/m 2 . 

Radove je izvelo poduzeće »Tempo« s koope¬ 
rantima »Palk« (Šibenik), »Kamen« (Pazin), »Je¬ 
len« (Zagreb), »Staklo«, »Radiator«, »Zagorka«, 
»Dekorativ« i dr. iz Zagreba. 


SI. 15: Detalj krovnih nadsvjetla 

Projektant Ing. Ostrogović, konstrukter Ing. 
Kviz, rukovodilac gradilišta Ing. Kovačec, nepo¬ 
sredni rukovodilac Ing. Kaić, poslovođa Bogda- 
nović, nadzorni organ Božinović. 


SI. 16: Glavni ulaz u banku s natkritim hodnikom 
i mjenjačnicom 


Ing. Kovačec 

VRIJEDNOST RADOVA U 1963. 

Vrijednost obavljenih građevnih radova u 1963. go¬ 
dini — izraženo u milijunima dinara — je ova: 



God. 

God. 

God. 

Vrste objekata: 

1962. 

1963. 

1962. 

1963. 

Stambeni objekti 

115.162 

147,000 

127,5 

Ostali objekti visokogradnje 

151.632 

180.235 

119,0 

Objekti niskogradnje 

89.926 

104.120 

117,2 

Objekti hidrogradnje 

35.305 

38.929 

110,0 

Ostali razni objekti 

34.999 

36.832 

105,5 


R.P. 

KREDIT ZA IZGRADNJU LUKE BAKAR 


Jugaslavenska banka za vanjsku trgovinu odobrila 
je Zajednici lučkih poduzeća Rijeka kredit od 1,5 mi¬ 
lijardi dinara za gradnju luke u Bakru. 

Kredit je odobren na osam godina uz kamatnu sto¬ 
pu od 6,5%; namijenjen je uglavnom kupovini strojeva 
za mehanizaciju pretovara. 

U gradnju luke uložit će se, prema ocjeni struč¬ 
njaka, oko 5 milijardi dinara. Ova se luka gradi prven¬ 
stveno za tranzit i povećanje propusne moći riječke 
luke. 

Kapacitet bakarske luke, čija je izgradnja nedavno 
počela, bit će 4 milijuna t godišnje. Njen dnevni kapa¬ 
citet iznosit će 10.000 t tereta. 

Luka Bakar bit će dovršena 1966. god., a moći će 
da prima i najveće prekooceanske teretne brodove od 
100.000 t i služit će uglavnom za željeznu rudaču. 

R.P. 

IZGRADNJA NOVIH PAVILJONA 
NA BEOGRADSKOM SAJMIŠTU 

Započela je gradnja novih paviljona na beograd¬ 
skom sajmištu. Grade se tri privremena montažna pa¬ 
viljona s ukupno 5000 m 2 izložbenog prostora. Još 
1000 m 2 prostora dobit će se zatvaranjem terase na 
aneksu hale I. Paviljoni će biti građeni od čelika i sta¬ 
kla. Ovi će se objekti moći koristiti već u maju ove 
godine. 

U planu je da krajem godine počne gradnja još 
dvaju objekata, koji će biti dovršeni tokom 1965. god. 

Planira se i izgradnja impozantne zgrade čelične 
konstrukcije, koja će imati 30 katova. Smatra se da će 
se gradnjom ove zgrade omogućiti djelovanje poslov¬ 
nih udruženja na jednom mjestu. 

R. P. 

POČINJE GRAĐEVINSKA SEZONA — DA LI CE 
I OVE GODINE BITI OSKUDICA U NEKIM 
MATERIJALIMA 

Građevinska sezona je na pragu. Lani se u ovo 
vrijeme osjećala oskudica nekih vrsta građevnih ma¬ 
terijala, pa i onih najosnovnijih — cementa, cigle, be¬ 
tonskog željeza, ravnog stakla. Ocjenjuje se, da će slič¬ 
nih teškoća biti i ove godine, pa i kad je riječ o ta¬ 


kvom osnovnom materijalu za gradnju kao što je 
opeka. Upotreba opeke i kod nas i u mnogim evrop¬ 
skim zemljama, i pored - sve šire primjene drugih gra¬ 
đevnih elemenata, danas je još veoma velika. Za po¬ 
sljednjih deset godina ta proizvodnja je u gotovo 
svim zemljama Evrope zabilježila porast: u Austriji za 
oko 120°/o, u SSSR 163%, Bugarskoj 150%, Zapadnoj 
Njemačkoj 27%, Francuskoj 43%. Proizvodnja opeke u 
SFRJ je porasla u tom periodu za oko 80%, ali ni to 
nije dovoljno da bi se zadovoljila potražnja. 

R. P. 

ARHITEKTURA U INDUSTRIJSKIM UVJETIMA 
GRAĐENJA 

Prema izjavi prof. arh. Uroša Martinovića, pred¬ 
sjednika saveza društava arhitekata Jugoslavije (data 
IT novinama) — industrijalizacija stambene izgradnje 
je neminovnost svake zemlje. Bojazan da ona stavlja 
arhitekturu u drugi plan, a ulozi arhitekta daje se¬ 
kundarni značaj, neosnovana je, jer industrijalizacija 
ne mora da povlači za sobom i nekvalitetna i jedno¬ 
lična arhitektonska rješenja. 

Izjesna opasnost postoji jedino u tom slučaju ako se 
ovom problemu prilazi subjektivno i bez određenog 
kriterijuma. Ako su u pogledu kvalitete i stručnosti 
izvođenja osigurani svi uvjeti i ako se stav ne tretira 
kao roba široke potrošnje u bukvalnom smislu te ri¬ 
ječi, već kao trajna vrijednost, opasnost od vulgari- 
ziranja arhitekture bit će svedena na minimum. Isto 
tako, u nas je udomaćeno i jedno pogrešno mišljenje 
o arhitekturi. Naime, mnogi su skloni da dobru arhi¬ 
tekturu smatraju skupom i obrnuto, što je u osnovi 
pogrešno. Kvaliteta jednog arhitektonskog rješenja za¬ 
visi, prije svega, od uloženog stručnog i kreativnog 
napora autora, a ni izdaleka od iznosa uloženih sred¬ 
stava. 

R. P. 

IZGRADNJA SKOPJA U 1963. GODINI 
I POMOĆ U 1964. 

Najvažniji i najneposredniji zadatak privremenog 
smještaja stanovništva Skopja uspješno je završen. 
Izgradnjom oko 5000 stanova u prigradskim i radnič¬ 
kim naseljima, sanacijom 4500 stanova u oštećenim 
zgradama (ne računajući veliki broj stanova poprav¬ 
ljenih privatnom inicijativom), kao i izgradnjom oko 
60 km puteva, 63 km vodovodne mreže, 100 km kana- 
lizacione mreže, 170 km električne mreže, te ostalih 
komunalnih uređaja, omogućeno je da do početka 1964. 
godine stanovništvo napusti šatore i smještajem u no- 
voizgrađene i popravljene stanove dobije odgovara¬ 
juće uvjete života. 

Otvoreni su i uvjeti za normalan rad na obnovi 
Skopja u ovoj godini, zahvaljujući naporima građe¬ 
vinske operative, zalaganju radnih kolektiva i stanov¬ 
ništva Skopja, Jugoslovenske narodne armije i cjelo¬ 
kupne naše društvene zajednice, kao i dobivenoj me¬ 
đunarodnoj pomoći, 


R.P. 

RADNI TJEDAN OD 42 SATA 

Savez inženjera i tehničara Jugoslavije, u dogovoru 
sa Saveznim sekretarijatom za rad i Jugoslavenskim 
zavodom za produktivnost rada, održao je u Beogradu 
29. januara sjednicu Centralnog odbora na kojoj je 
razmatrao pitanja prelaska na radni tjedan od 42 sata. 
Sjednici su prisustvovali i predstavnici komisija za 
produktivnost rada svih stručnih saveza iz republika. 

Svrha je bila, da se utvrdi program rada SITJ na 
ovom značajnom pitanju i dadu smjernice za uklju¬ 
čivanje inženjera i tehničara svih struka u opću akciju 
za uvođenje radnog tjedna od 42 sata. Sjednici su pri¬ 
sustvovali i predstavnici izvjesnog broja radnih orga¬ 
nizacija koje su eksperimentalno prešle na radni tje¬ 
dan od 42 sata. 

Referat za ovu sjednicu bila je pripremila Komisija 
SITJ za produktivnost rada, a autor referata je Ing. 
Vlado Mirković. 

U referatu su obrađena ova pitanja: 

— Značaj problema uspješnosti skraćenja radnog 
vremena. 

— Pripreme privrednih organizacija za prelazak na 
skraćeno radno vrijeme i izrada odgovarajućih pro¬ 
jekata. 

— Mjere za unapređenje proizvodnje u privrednim 
organizacijama u cilju skraćenja radnog vremena i 
uloga inženjera i tehničara. 

— Posebna aktivnost organizacija inženjera i tehni¬ 
čara u problematici skraćivanja radnog vremena. 

Nivo proizvodnih snaga naše zemlje i rezerve koje 
u okviru njih još nisu dovoljno iskorištene, omogućili 
su postavljanje na dnevni red pitanje skraćivanja efek¬ 
tivnog vremena rada u procesu proizvodnje sa 48-sat- 
nog na 42-satni radni tjedan. Sprovođenjem ustavne 
odredbe u život, radno vrijeme radnika bit će sma¬ 
njeno za oko 13,3%> što će se odraziti na širenje aktiv¬ 
nosti izvan neposredne proizvodnje i jačanje društve¬ 
nih funkcija neposrednih proizvođača. 

Jasno je da ostvarenje postavljenih zahtjeva traži 
znatno povećanje nivoa produktivnosti rada kako u 
odnosu na postojeći nivo tako i njegov prosječni rast 
iz godine u godinu, te još snažniju afirmaciju podi¬ 
zanja nivoa ekonomičnosti poslovanja u odnosu na 
ranije stanje. 

Teren na kome se razvija osnovna aktivnost za osi¬ 
guranje uspješnog prelaska na skraćeno radno vrijeme 
je privredna organizacija, pa je zato uloga osnovnih 
organizacija (društava) Saveza inženjera i tehničara 
tamo najvažnija i najsvrsishodnija. 

Kod dobro organiziranih priprema za prelazak na 
42-satni radni tjedan polazi se od solidno izvršenih 
analiza i dijagnoza stanja radnih organizacija. Takve 
analize i dijagnoze mogu biti dobre jedino ako su ih 
radile ekipe sastavljene od tehničkih i ekonomskih 
stručnjaka i ako su obuhvatile sve elemente i faktore 
koji su uvjetovali odgovarajuće stanje privredne or¬ 
ganizacije. 

Shvaćajući puni značaj problematike prelaska na 
skraćeno radno vrijeme ne samo za pojedinačno uzete 
radne kolektive nego i za cijelu našu socijalističku za¬ 
jednicu, organizacija Saveza inženjera i tehničara treba 


da olakša izvršenje ustavne odredbe na najefikasniji i 
na najlakši način. 

SITJ smatra svojim prioritetnim zadatkom aktivi - 
zaciju osnovnih organizacija — DIT-ova u konkretnim 
problemima izrade projekata skraćenja radnog vre¬ 
mena za privredne organizacije, a zatim i u njihovom 
sprovođenju u život. 

SITJ će organizirati široko savjetovanje inženjera i 
tehničara sredinom godine, na kome treba da dođu 
do izražaja opsežna razmjena iskustava ostvarenih u 
organizacijama koje su već prešle na skraćeno radno 
vrijeme, kao i teorijsko razmatranje pojedinih pro¬ 
blema iz odgovarajuće oblasti. 

R.P. 

REKONSTRUKCIJA I MODERNIZACIJA GLAVNIH 
ŽELJEZNIČKIH PRUGA 

Nedavno je dovršen program rekonstrukcije i mo¬ 
dernizacije glavnih željezničkih pruga, čije provođenje 
treba da započne iduće godine. 

Pored elektrifikacije program predviđa gradnju su¬ 
vremenih sigurnosnih sistema i TT uređaja na 1509 
km pruga, zatim šest novih centralnih ranžirnih sta¬ 
nica, kapitalni remont pruga, reviziju i ukidanje suvi¬ 
šnih međustanica i pripremanje odgovarajućih ka¬ 
drova. 

Predviđa se do kraja 1968. godine izgraditi stabilna 
postrojenja i uvesti električna vuča na prugama Jese- 
nice—Skopje, Vrpolje—Sarajevo, i dovršiti ju na potezu 
Karlovac—Zagreb. 

Do 1968. treba da se izgradi šest novih centralnih 
ranžirnih stanica u Skopju, Beogradu, Zagrebu, Lju¬ 
bljani, Doboju i Nišu. 

R. P. 

NOVE TVORNICE GRAĐEVNIH MATERIJALA 
U SRBIJI 

Tokom prošle godine završeno u SR Srbiji nekoliko 
suvremenih tvornica za proizvodnju šuplje opeke, gi- 
ter-opeke i blokova i montažnih elemenata, pa su te 
tvornice početkom ove godine ušle u redovnu pro¬ 
izvodnju. 

Kapaciteti tvornica podignutih u Novom Sadu i 
Kanjiži iznose po 26 milijuna kom opeke NF, a u Va- 
ljevu i Novom Pazaru po 24 milijuna. Počeli su radom 
i pogoni u Užičkoj Požegi i Novom Bečeju, kapaciteta 
po 12 milijuna. 

Novi objekti proizvode tankostijene elemente — 
šuplju opeku, giter-opeke i giter-blokove, te elemente 
za montažu, a moderno su opremljeni i mehanizirani, 
tako da proizvodnja neće zavisiti od vremenskih uvje¬ 
ta. Da bi ovo u potpunosti moglo da se ostvari, po¬ 
trebne su dodatne investicije za gradnju bazena za 
smještaj i odležavanje gline, a također i za nabavku 
mehanizacije za iskop zemlje. 

Proizvodi novih pogona već se prodaju na tržištu. 

R. P. 

PREOSTALIH 230 KM JADRANSKE MAGISTRALE 

U stručnim krugovima se iznosi, da je već jednom 
pomjereni rok za dovršenje magistrale duž Jadranske 
obale — s novembra 1964. na maj 1965. — došao u pi- 

tanje prije nego što je počela gradnja preostalih 230 
km ove turističke autostrade, popularno nazvane »Plavi 
put«. 

Izgleda da ni krajnji napori graditelja, pa ni legen¬ 
darni entuzijazam omladinskih radnih brigada, ne 
mogu biti garancija da ćemo pred glavnu turističku 
sezonu 1965. otvoriti Jadranski autoput za turiste. 

R. P. 

HIDRO-SISTEM DUNAV—TISA—DUNAV ULAZI 
U POGON 

S proljeća, kad počne otapanje snijega, kanalskom 
mrežom hidrosistema »DTD« odvest će se suvišna voda 
s oko 225.000 ha. Crpka kod Bezdana koja služi i za 
navodnjavanje, izvući će vodu sa oko 60.000 ha, iz 
sliva Jegričke rijeke odvodnit će se još 60.000 ha, iz 
srednje Bačke 80.000 ha, u Banatu — preko Potpornja 
— oko 30.000 ha. Već u jesen površine za odvodnjava¬ 
nje proširit će se na 360.000 ha, odnosno polovinu od 
ukupno predviđenih. 

Puštanjem u rad crpke kod Bezdana bit će do je¬ 
seni moguće da se u Bačkoj izgrade zalivni sistemi na 
površini do 210.000 ha, dok se predviđa da se do kraja 
sedmogodišnjeg plana u Bačkoj i Banatu odvodnjava¬ 
nje obavi na ukupno 410.000 ha. 

Usporedo s proširenjem površina koje se mogu od- 
vodnjavati i navodnjavati, u toku su — u Direkciji 
kanala — i pripreme za osposobljavanje stručnjaka za 
takve poslove. 

R.P. 

GRADNJA ELEKTRANA 

Relativno kratkoročno planiranje izgradnje elek- 
troprivrednih objekata, bez kontinuiteta i jedinstvene 
metodologije, pod utjecajem oko 130 raznih organa i 
organizacija, imalo je posljedice, čiju je ekonomsku 
težinu danas teško sagledati. 

Prema jednoj analizi Instituta za ekonomiku indu¬ 
strije, loš izbor elektrana, uglavnom u administrativ¬ 
nom periodu upravljanja privredom, prouzrokovao je 


povećane ili »preuranjene« investicije u iznosu od preko 
100 milijardi dinara. U jedanaest elektrana, koje su u 
gradnji ili u pogonu, prvobitno predviđene investicije 
od 90 milijardi dinara prekoračene su za 80 milijardi. 
Ova prekoračenja izazivaju porast troškova u eksplo¬ 
ataciji tih elektrana za oko 5 milijardi dinara, što već 
dovodi u pitanje realnost, odnosno ekonomsku cjeli- 
shodnost tih investicija. 

Najveći utjecaj na ta prekoračenja pripisuje se ne- 
usaglašenosti projektantskih cijena s tekućim cijenama 
(oko 55°/o), zatim nepredviđenim radovima (oko 20°/o), 
tzv. viškovima radova (10%>), izmjenama privrednih 
instrumenata (10%) i raznim drugim utjecajima. Me¬ 
đutim, analize nekih drugih objekata, naročito termo¬ 
elektrana, i pri najrealnije postavljenim tekućim ci¬ 
jenama pokazuju takva prekoračenja u »nepredviđe¬ 
nim radovima« i »viškovima radova« da se nameće 
pitanje čemu uopće služe idejni i glavni projekti, osim 
za neobjektivno prikazivanje investicija, da bi se na 
teret elektrana sagradilo što više građevinskih i drugih 
objekata lokalnog značaja. 

Ovdje nije uzeto u obzir za koliko bi osnovne inve¬ 
sticije bile manje da je gradnja bila kontinuirana, da 
su građeni kompletni slivovi rijeka, to jest da je gra¬ 
đevinskoj i montažnoj operativi data mogućnost da se 
organizira — kao što se to danas predlaže. 

Ako su, prema tome, posljedice prvobitne poslije¬ 
ratne izgradnje »cijena neznanja«, danas je već sasvim 
izvjesno da su posljedice nekih loših poduhvata u bli¬ 
žoj prošlosti i sadašnjosti — cijena nesređenih eko¬ 
nomskih odnosa u elektroprivredi. 

Ekonomisti elektroprivrede nalaze rješenja za bu¬ 
dućnost u usvajanju jedinstvene naučne metodologije 
za izbor i planiranje izgradnje elektroenergetskih obje¬ 
kata, koja bi imala snagu zakona i bila obavezna za 
sve investitore. Ekonomsku snagu i efikasnost bi ta 
metodologija dobila u povećanju cijena električne ener¬ 
gije, koje bi elektroprivredi osiguravale sredstva za 
oko 50% investicija, dok bi se ostatak podmirivao kre¬ 
ditima. 

R. P. 


Prefabrikati 


PREDNAPREGNUTI BETONSKI STAPOVI 


1. Uvod 

Prednapregnuti betonski štapovi služe za ar¬ 
miranje građevinskih elemenata i konstrukcija. 
Masovno se upotrebljavaju u Istočnoj Njemačkoj, 
gdje postoji nekoliko tvornica koje proizvode ove 
prefabrikate. Stapovi su malog presjeka u obliku 
trapeza u kojem se nalazi ubetonirana patentira¬ 
na prednapregnuta čelična žica ili traka. Primjena 
ovih štapova je vrlo raznovrsna, što će biti pri¬ 
kazano u narednom poglavlju. 

Tehnički zahtjevi i podaci prikazani su na si. 1 
i tab. 1. 


Vidimo da prema poprečnom presjeku imamo 
dvije vrste tj. 12 cm 2 i 18 cm 2 površine presjeka; 
prvi nose oznake A drugi B. Minimalna marka 
betona je 450 a rade se dužine i do gotovo 8 m. 

2. Primjena i ugradnja 

Primjenu nalaze štapovi za armiranje konstruk¬ 
cija izloženih savijanju bez uzdužne sile, a tako¬ 
đer se primjenjuje za zidne ploče kod mirnog opte¬ 
rećenja. Vrlo je interesantna upotreba za armira¬ 
nje elemenata od lakog betona (siporeks i drugi) 
gdje je inače vrlo skupo i otežano armiranje obič- 

nim željezom. Također i prednapregnute tlačne 
cijevi armiraju se s prednapregnuto betonskim šta¬ 
povima. U tab. 2 opisani su primjeri primjene, a u 
narednim slikama (2, 3, 4 i 5) date su skice za pri¬ 
mjenu ovog načina armiranja. 


kPAJ IiCE 



SI. 1 

Ovako armirani elementi i konstrukcije pona¬ 
šaju se kao prednapregnute, a ipak na gradilištima 
gdje se ugrađuju nisu potrebni nikakvi uređaji. 
Jedna dobro locirana tvornica može snabdjeti 
ovim štapovima gradilišta u krugu oko 200 km. 

Tabela 1 


Štapovi su kao nosiva armatura i mogu biti u 
jednom sloju ili unakrsno. Mogu doći samostalno 
a mogu i u kombinaciji s običnom armaturom. Naj¬ 
češće dolaze kao armatura u jednom pravcu a 
razdjeljena armatura ili vilice dolaze iz običnog 
željeza. 

Za ugradnju su dopušteni štapovi koji su odle¬ 
žali, zaštićeni od sunca najčešće oko 3 mjeseca. 
Ranije ugrađivanje je moguće tek nakon što su 
detaljno ispitani uzorci po utvrđenom propisu. 
Udaranje čekićem i slično nije dopušteno a ugra¬ 
đivanje oštećenih štapova dozvoljava se samo pod 
određenim uslovima, koji su definirani u vrlo pre¬ 
ciznom i opširnom standardu. Jako oštećeni štapo¬ 
vi mogu se i sječenjem skratiti, te kao kraći upo¬ 
trijebiti za druge elemente manjih duljina. 



VRST ELEMENTA 

ARMIHi 

UZDUŽ 

INJE 

POPR& 

Monolit 

beton 

Tavanice la 
teškog betoBA 

X 

X 

Prefabrl 

kati 

Tavanice sa uzdužnis 
šupljinama iz betona 

X 

X 

Tavanice od punih 
ploča iz betona 

X 

X 

Zidni elementi u 

industriekoj gradnji 

X 

- 

Tavanioe od lakog 
betona sa tlačnom 

pl 0 č 0 »-zono b( al.4) 

X 

X 

Krovne ploče od lako 
betona ( si. 5) 

S 

X 


Prednapregata te be t on- 
ske tlačne cijevi 

X 

Tabela 2 

Prilikom ugradnje potrebno je paziti da štapovi 
budu čisti jer se mogu primjeniti samo takvi, koji 
se mogu očistiti žičanom četkom ili sličnim ala¬ 
tom. Kod lakih betona (siporeks ili si.) sa zaprem- 
ninskom težinom manjom od 1800 kg/m 3 se slobo¬ 
dni dijelovi žice, koja viri iz štapova prije ugrad¬ 
nje moraju zaštititi nekim antikorozivnim sred¬ 
stvom. Štapovi moraju najmanje sa tri strane biti 
obavijeni betonom i krajnje odstojanje od vanj- 

skog ruba prekrivajućeg betona iznositi najmanje 
20 mm. Na si. 6 dati su neki principi za armiranje 
štapovima, a na si. 7 prikazano je ugrađivanje 
štapova u jednu ploču za međukatne konstrukcije. 


obzirom da se ne radi o velikim količinama beto¬ 
na, rad napreduje brzo i staza od 48 m sa devet 
štapova se izbetonira na cijeloj dužini prije po¬ 
četka vezivanja betona. Na mjestima gdje dolaze 

SI. 4 


SI 6 

prekidi štapova, ubacuju se drveni ili gumeni ele¬ 
menti, koji se nakon stvrdnjav-anja betona vade i 
tada se na tim mjestima žica može presjeći. 


3. Proizvodnja 

Štapovi se proizvode na stazama dužine 48 mm; 
na si. 8 vidimo presjek proizvodne staze na kojoj 
se proizvode. Staza kao i svaka staza za predna- 
prezanje ima na jednoj strani pričvršćene žice ili 
trake a na drugoj nakon natezanja mogućnost si- 

dren ja. Čitava staza je izrađena u obliku vibracio- 
nog postolja, u stvari dugačkog vibrostola s vibra¬ 
torima, koji su pričvršćeni s donje strane na ra¬ 
zmaku 3 m. Na postolju su postavljeni kalupi za 
oblikovanje trapeznih štapova. Ovi kalupi su iz 
dijelova koji se mogu prema potrebi mijenjati u 
zavisnosti da li se proizvode štapovi sistema A ili 
B, tj. 12 ili 18 cm 2 presjeka. U presjeku je devet 
štapova koji se svi odjednom izrađuju. U svaku 
šupljinu kalupa dolazi po jedna žica ili traka i 
nakon potrebnog natezanja može se pristupiti be- 
toniranju. Beton se ubacuje lopatama i ravna ru¬ 
čno ravnalicama po gornjem rubu kalupa. 

Sve ovo je prikazano na si. 9, 10 i 11. Za cijelo 
vrijeme betoniran ja u djelovanju su vibratori. S 

Nakon što je završeno papunjavanje kalupa na 
cjeloj dužini staze, pokriva se limenim poklopci¬ 
ma koji zabrtvljeno pokriju stazu. Na donjem di¬ 
jelu poklopca nalazi se cijev, kroz koju se potom 
pušta para i time ubrzava proces stvrdnjavanja. 
Pod djelovanjem pare ostavlja se do narednog da- 



LE CJE MDA ; 

ClOfcV ZA PARU 

P O k LO PAC 
PROIZVOD p.ai 

VlfcRAlOa* 

kalup 

HOSAČ POSlOLOA 
T6WELO 


na, kada se štapovi mogu vaditi iz kalupa kao 
tvrdi, nakon što se presječe žica. 

Od svake dnevne proizvodnje uzimaju se uzorci 
i obavljaju ispitivanja određena standardom. Ispi¬ 
tuje se čvrstoća betona, osnovne dimenzije, prionji- 
vost, savijanje, progibi, lomna čvrstoća i dr. Nakon 
ispitivanja i dobivenih rezultata štapovi se signi¬ 
raju, tj. obilježavaju i to na zapakovane štapove u 



SI 10 



svježnjeve pričvrste se limene tablice, proviđene 
određenom bojom, tako da ne može doći do zabu¬ 
ne. Isporuka i transport obavlja se u svežnjevima 
od najviše 100 štapova. Isporučuju se tek nakon 
četiri tjedna od proizvodnje, odležali i zaštićeni 

od sunca i naglog sušenja. Štapove prilikom utova¬ 
ra i istovara nije dopušteno bacati. 

Jedna staza od 48 m može godišnje proizvesti 
oko 150.000 m štapova. 

4. Zaključak 

Proizvodnja ovih štapova je vrlo jednostavna a 
primjena vrlo raznovrsna i korisna. Naročito kad 


sve veće primjene lakih betona, naročito siporeksa, 
armiranje štapovima je izuzetno važno kao zamje¬ 
na za vrlo skupu i nepraktičnu armaturu, kojom se 
danas armiraju ovi laki betoni. 

Jedna prikladno smještena tvornica štapova 
mogla bi u našoj zemlji vrlo dobro poslužiti za 
unapređenje proizvodnje betonskih prefabrikata i 
primjene prednapregnutog betona na gradilištima. 

Ing. Slavko Rex 


Iz inozemnih časopisa - 

NUKLEARNA ENERGANA LATINA 

(Civil Engineering, London, oktobar 1963.) 

Nedavno je u mjestu Latina, oko 65 km južno od 
Rima, puštena u pogon prva komercijalna nuklearna 
elektrana Italije. Elektrana snabdijeva električnom 
strujom Rim, uhodavajući se na pun učin od 200 MW. 
Latina ima jedan reaktor hlađen plinom, s ugrađenim 
grafitnim moderatorom. Za gorivo služi prirodni uran. 
Za uzor kod projektiranja služila je nuklearna elek¬ 
trana Bradwell. Učin jednog reaktora Bradwell iznosi 
150 MW. Povećanje učina u Latini postizava se poja¬ 
čanjem pritiska plina za hlađenje za 33% i povišenjem 
uloška uranovog goriva za 20%. 

U Latini su izgrađene tri glavne skupine zgrada: 
zgrada reaktora, strojarnica i zgrada za upravljanje 
(slika). 



Grafitno jezgro reaktora je teško oko 2000 t i pro¬ 
jektirano je za dugo trajanje i sigurno od zemljotresa. 
Ono je smješteno u sferičnu čeličnu posudu promjera 
20 m, srednje debljine 9 cm, koja je okružena beton¬ 
skim štitom neprobojnim za zračenje. Reaktor je spo¬ 
jen vodovima sa šest cijevnih kotlova. Na dnu svakog 
kotla nalazi se električno pokretani aksijalni cirkula- 
tor za plin. Za punjenje i pražnjenje goriva postoje dva 
univerzalna stroja, koji dozvoljavaju da se zamjena 
goriva obavi dok je reaktor opterećen. Iskorišteno se 
gorivo transportira u bazen za hlađenje. Reaktorom se 
upravlja pomoću šipaka od bor-čelika (obješenih na 
lancima) koje ulaze u kanale u grafitnoj jezgri. 

U strojarnici su postavljene tri turbine snage 70 
MW i dvije pomoćne turbine snage 9,5 MW. Pomoćne 


turbine služe za pokretanje plinskih cirkulatora. Voda 
za hlađenje (kondenzacija pare svih pet turbina) do¬ 
bij a se iz Tyrenskog mora. 

Komandna dvorana smještena je između zgrade re¬ 
aktora i strojarnice. Iz te dvorane se upravlja reakto¬ 
rom, kotlovnicom, cirkulatorima, turbinama i električ¬ 
nim postrojenjima. 

Radovi na fundiranju zgrada počeli su u oktobru 
1958. a punjenje gorivom (268 t) dovršeno je u januaru 
1963. 

Energana je projektirana i izvedena u kolaboraciji 
britanskih i talijanskih stručnjaka i industrije. To je 
za britansku industriju bila prva narudžba iz inozem¬ 
stva za ovu vrstu objekata. 

Građevinske radove izvodila su talijanska poduzeća. 

B. P. 

KRIZA U DOBAVI ELEKTRIČNE ENERGIJE 

(Civil Engineering, London, oktobar 1963) 

Povodom izvještaja o zaostajanju proizvodnje elek¬ 
trične energije u Velikoj Britaniji za potrebama i pe- 
simističkih prognoza da bi opasnost povremenih isklju¬ 
čenja potrošača moglo potrajati i idućih 6—7 godina, 
aktuelna je kod nadležnih organa rasprava o izgradnji 
novih izvora električne energije. Uredništvo časopisa 
C. E. se energično zalaže za što masovni je učešće nu¬ 
klearnih energana. Ono u uvodnom članku izražava 
sumnju u ispravnost ekonomskih proračuna, prema ko¬ 
jima nuklearne elektrane ne mogu konkurirati klasi¬ 
čnim termoelektranama. 

Kod nuklearnih elektrana su, istina, velika osnovna 
ulaganja, ali pogonski troškovi su niski. Kamate i ot¬ 
plata osnovnog kapitala su dosada bili računati u pra¬ 
vilu nerealistički. Nije, naime, uzimano u obzir djelo¬ 
vanje inflacije, koja je gotovo permanentna, a uslijed 
koje stvarni pogonski troškovi iz godine u godinu rastu, 
dok visina anuiteta ostaje nepromijenjena u predvi¬ 
đenom procentu od prvobitne svote. Pored toga tra¬ 
janje nuklearnih elektrana računa se suviše konzer¬ 
vativno, a efekt nuklearnog goriva kod izgrađenih 
elektrana je mnogo veći nego se predviđalo (prema 
iskustvu u Velikoj Britaniji gotovo za 40%). 

Ali i iz drugih aspekata nuklearne elektrane imaju 
velike prednosti. One ne razvijaju otrovne plinove, 
dobava goriva zimi ne predstavlja kod njih nikakav 
problem. Ne postoje problemi ni u vezi s odstranjiva¬ 
njem otpadaka goriva (cijeni se da će samo u Srednjoj 

Engleskoj trebati u 1970/71. godini odstraniti iz klasič¬ 
nih termoelektrana više od 6 milijuna tona pepela na 
godinu). 

Od važnosti je i to da su nuklearne elektrane vrlo 
povoljne kod pogona sa stalnim opterećenjem. A ono 
će u budućnosti sigurno znatno porasti, npr. za gri¬ 
janje na prilazima mostovima, aerodromima, glavnim 
ulicama, zatim u kućanstvima (dok se zavedu povoljne 
noćne tarife i usavrše metode za akumulaciju topline) 
itd. 

Treba uzeti u obzir i koristi koje izgradnja nukle¬ 
arnih elektrana pruža zajednici: odterećenje saobraćaja 
na cestama smanjenjem prijevoza goriva i otpadaka, 
likvidiranje ograničenja i prekida u dobavi električne 
energije uslijed nepovoljnih vremenskih prilika, sma¬ 
njenje pritisaka na nacionalna devizna sredstva za do¬ 
bavu goriva, manja opasnost za dobavu' goriva uslijed 
vanjsko-političkih kriza itd. 

Prema mišljenju časopisa, prednosti nuklearnih 
elektrana su neosporne, ali treba osigurati kapital uz 
nisku kamatnu stopu. 

B. P. 

/UGRADNJA MANJIH PODVOŽNJAKA U 
POSTOJEĆE PRUGE 

(Die Bundesbahn, Darmstadt, oktobar 1963.) 

Kod izgradnje manjih podvožnjaka na postojećim 
prugama mogu se skratiti saobraćajna ograničenja 
(lagana vožnja i si.) na svega 2 do 3 tjedna. 



SI. 1: Potiskivanje dovršenog podvožnjaka na defini¬ 
tivno mjesto 

To se postizava tako, da se cijeli objekt (ili jedna 
njegova polovina) izveden od armiranog betona dovrši 
provizorno u neposrednoj blizini pružnog tijela i po 
očvršćenju betona premjesti u definitivan položaj. Ovo 
premještanje se na njemačkim Saveznim željeznicama 
obavlja potiskivanjem na način sličan tuneliranju po¬ 
moću štita (si. 1) ili prevoženjem na zasebnom kolo¬ 
sijeku u pripremljen otvor u pružnom tijelu (si. 2). 
Ovaj drugi način primjenjuje se češće. Do sada su iz¬ 
vedeni objekti do širine 8,5 m i svijetle visine 4,5 m. 


Za manje profile (pješačke staze ispod kolosijeka) 
postoji i varijanta sa ugradnjom Armco-Thyssen cijevi 



SI. 2: Prevoženje podvožnjaka izrađenog iz pojedinih 
prstenova ispod 5 kolosijeka 

(si. 3). To su cijevi od valovitog čeličnog lima, koje su 
se razvile u Americi pod imenom Armco cijevi i čija je 
upotreba tamo vrlo raširena. 



SI. 3: Pješačka staza ispod pruge izrađena od Armco - 
-Thgssen cijevi kod zasipanja 


Ovi načini su na jače frekventnim prugama eko¬ 
nomičniji nego izgradnja objekta u definitivnom polo¬ 
žaju pod zaštitom pomoćnih mostova skraćuju do¬ 
sadne »lagane« vožnje na svega 2 do 3 tjedna, pa se 
očekuje njihova sve češća primjena. 

B. P. 

PRESELENJE ZGRADE U KaBENHAVNU NA 
UDALJENOST 50 m 

(La Technique des Travaux } Liege, oktobar 1963.) 

Nedavno je u Kobenhavnu preseljena na udaljenost 
od 46 m zgrada za radiologiju jedne bolnice zajedno 
s temeljima i podrumom te slojem zemlje ispod po¬ 
druma (si. 1). 

Zgrada je jednokatna, a ima tlocrtnu površinu oko 
1000 m 2 . Trebalo ju je premjestiti da bi se dobio pro¬ 
stor za građenje velike nove centralne zgrade. Kako 
bolnica nije smjela prekidati rad u radiološkom labo¬ 
ratoriju duže od nekoliko sati, a najvažniji i najskuplji 
aparati nalaze se u suterenu, trebalo je preselenje 
zgrade organizirati tako da suteren ostane netaknut i 
sposoban za upotrebu za čitavo vrijeme selidbe zgrade. 


Čim bi štit prešao put od 30 cm, umetala bi se u 
strop iza njega prefabricirana gredica od armiranog 
betona dužine 2 m, širine 30 cm, visine 25 cm, poduprta 
sa dva drvena podupirača na udaljenosti oko 30 cm od 
krajeva gredica. Podupirači su bili postavljeni na be¬ 
tonske prefabricirane kladice. 

Između dva susjedna tunela stvoren je na taj način 
prostor širine oko 60 cm, u kome je izbetoniran zidić. 
Na taj zidić bila su postavljena dva I profila broj 22 
sa širokim nožicama, a između njih čelični valjci pro¬ 
mjera 50 mm, dužine 500 mm (si. 3). Betonske gredice 
su povezane između sebe dodatnom armaturom; injek- 
tirani su spojevi između pojedinih gredica, a zatim su 
drveni podupirači odstranjeni. Na taj način je težina 
čitave zgrade prenijeta na čelične I profile odnosno 
valjke. 



j! i| lili 

SI. 1: Zgrada je još u svom početnom položaju. Ispred zgrade vide staze po kojima će se ona kretati na 
valjcima , sve dok ne stigne u nov položaj blizu baraka u prednjem planu slike 


Usporedni predračuni su pokazali da su alternativna 
rješenja (gradnja provizorne zgrade, izvođenje nove 
centralne zgrade u dvije faze i slično) mnogo skuplja. 

Prema projektu firme C. T. Winkel najprije je iza 
stražnje strane zgrade iskopan teren na širinu oko 2,5 
m i dubinu oko 2 m ispod temelja zgrade. Iz toga se 
otvorenog jarka pristupilo bušenju serije tunela ispod 
zgrade. Tuneli su bušeni tijesno jedan do drugoga, pa¬ 
ralelno sa smjerom preseljenja (tj. okomito na isko¬ 
pani jarak). Tunel je bušen uz pomoć jedne vrste štita 
s kosturom od čeličnih profila s krovom i vertikal¬ 
nim stranama obloženim čeličnim žmurjem (si. 2). Ovaj 
štit je potiskivan pomoću 4 hidrauličke prese od 30 t. 


U međuvremenu je ispred zgrade obavljen iskop du¬ 
bine oko 5 m, širine 40 m i dužine 50 m. Na toj je 
površini izbetonirano 29 paralelnih zidića, kao podloga 
za čelične I profile (staze). 

Ukupna težina koju je trebalo premjestiti iznosi oko 
6000 t, otpor trenja čeličnih valjaka na čeličnim nosa¬ 
čima ocijenjen je sa 3 do 4%>. Zato je za potiskivanje 
zgrade bilo upotrebljeno 12 hidrauličkih presa po 30 t. 
Stvarni otpor trenja je iznosio ispočetka 230 t, ka¬ 
snije je pao na 180 t. Staza od 46 m pređena je za 52 
sata. Rad je obavljan neprekidno, u dvije smjene sa 
po 14 ljudi. 

Prije nego se prišlo preselenju zgrade na novo mje¬ 
sto bili su svi instalacioni priključci (vode, plina, elek- 



Sl. 2: Jedan od štitova , koji je upotrebljavan kod bu¬ 
šenja niza tunela ispod zgrade 

trike, telefona pa i kanalizacije) spojeni fleksibilnim 
kablima odn. cijevima na glavne vodove. Bio je osigu¬ 
ran i provizoran, pokretni prilaz zgradi, tako da rad 
u laboratoriju uopće nije bio prekidan. 




Ipjjp 

Ipr 


SI. 3: Poslije bušenja tunela izvode se temelji staza od 
armiranog betona, na njih su postavljeni I nosači i 
valjci, a zatim odstranjuju drveni podupirači 

Za nekoliko godina, kad bude dovršena nova cen¬ 
tralna zgrada bolnice, prenijet će se u nju radiološki 
laboratoriji, a stara preseljena zgrada će se srušiti. 
Zato je odlučeno da ona za sada ostane ležati na valj- 
cima. 

B. P. 

STROJ ZA IZMJENU TRAČNICA 

(Civil Engineering, London, oktobar 1963.) 

Nov tip stroja za izmjenu starih tračnica novima 
(zavarenima), koji se razvio u Zapadnom regionu bri¬ 
tanskih željeznica, pozajmljen je Francuzima, koji će 
ga isprobati na željezničkim prugama u sjevernoj Fran¬ 
cuskoj. 

Stroj sačinjavaju dvoja pružna kolica. Ona su snab¬ 
djevena sa po jednim vertikalnim okvirom na koji je 
na visini od oko 60 cm iznad kolosijeka montiran si¬ 


stem kotura. Kolica su povezana između sebe, tako da 
kada se vuku jedna, kreću se i druga istom brzinom. 

Nove tračnice koje će zamijeniti stare, zavarene su 
u komade dužine 90 m i poredane duž pruge uz čela 
pragova. 



Rad na izmjeni tračnica počinje time da se na po¬ 
četku napadnute sekcije kolica postave na kolosijek na 
uzajamnu udaljenost od oko 18 m i zatim krajevi novih 
tračnica dignu i provuku kroz koture na jednim koli¬ 
cima, koji koturi usmjere nove tračnice na njihovo 
pravo mjesto u kolosijeku. 

Na sličan način krajevi starih (zamjenjivanih) tra¬ 
čnica se dignu i provuku kroz koture na drugim koli¬ 
cima, te povlačenjem kolica tračnice usmjere u os 
kolosijeka. 

Daljnji rad na zamjeni starih tračnica novima oba¬ 
vlja se povlačenjem kolica brzinom od oko 5 km na sat 
(v. si.). Prednja kolica se kreću po starim, a stražnja 
kolica po novim tračnicama. 

Krajevi novih tračnica se odmah zavaruju i tra¬ 
čnice učvršćuju na pragove. Stare tračnice se odvoze 
i spremaju u depo za novu upotrebu. 

B. P. 

ELEKTRIFICIRANO 5000 KM PRUGE 

(Die Bundesbahn, Darmstadt, oktobar 1963). 

Do potkraj 1963. god. elektrificirano je u Saveznoj 
republici Njemačkoj 5000 km pruga ili oko 16% od 
ukupne dužine željezničke mreže. Ovo je po prilici 
polovina od zacrtanog programa elektrifikacije (10000 
km). 

Tim povodom je predsjednik Saveznih željeznica 
Geitmann dao nekoliko zanimljivih podataka o stanju 
elektrifikacije i njenim prednostima i izgledima. 

U 1945. god. iznosila je dužina elektrificiranih pru¬ 
ga svega 1400 km. Poslije rata je tempo elektrifikacije 
ispočetka bio slab, ali se sve više ubrzavao, tako da 
je u posljednjih šest godina elektrificirano 2.500 km, 
pa se očekuje da će preostalih 5000 km biti elektrifi¬ 
cirano u skoro vrijeme. 

Prednosti električnih željeznica su opće poznate. 
One pružaju ekonomske prednosti i omogućuju sao¬ 
braćajna poboljšanja i veći konfor putnika. Električne 
lokomotive zahtijevaju manje troškove održavanja 
nego parne i dizel lokomotive. One se daju bolje iskori¬ 
stiti i zato njihov ukupan broj može biti manji. Utro¬ 
šak energije za prijevoz iste količine robe je znatno 
niži, a personalni izdaci za pogonsko osoblje manji. 

S druge strane elektrifikacija pruga i nabavka elek¬ 
tričnih lokomotiva zahtijevaju velika novčana ulaga¬ 
nja, koja su opravdana samo na jako opterećenim pru¬ 
gama. U SR Njemačkoj elektrificirane pruge pred¬ 
stavljaju po dužini samo jednu šestinu čitave želje¬ 
zničke mreže, a na njima se obavlja više od jedne tre¬ 
ćine ukupnog željezničkog prometa. 

Godišnji utrošak energije na elektrificiranim pru¬ 
gama iznosi oko 2,5 milijardi kWh ili oko 500 000 kWh 
po km pruge. Ova energija se proizvodi prvenstveno 
u termoelektranama. Sa utroškom od oko 0,35 kg ka¬ 
menog uglja na 1 kWh predstavljaju Savezne želje¬ 
znice velikog i sigurnog konzumenta za njemački 
ugljen. 

Veličina novih agregata koji su sada u gradnji 
odabrana je sa 50 MW. Jedan takav agregat može da 
pokrije potrebe na oko 500 km pruge. Pri tom je zna¬ 
čajno da je trajanje maksimalnog iskorištenja energet¬ 
skih izvora za elektrificirane pruge vrlo povoljno. Ono 
dostiže do 6000 sati na godinu. 

Paralelno s proširenjem elektrificirane mreže tra¬ 
žena su i nađena nova uspješna tehnička rješenja za 
rasklopne uređaje i za električnu dovodnu mrežu. 

Na elektrificiranim prugama nalazi se u pogonu po¬ 
red 500 komada iz predratnog vremena i 1000 novih 
električnih lokomotiva. Za lokomotive koje su u grad¬ 
nji odabrana su u svemu tri tipa, što će donijeti znatne 
prednosti (jeftinija, jer je serijska proizvodnja, lakše 
održavanje itd.). Noviji tipovi su znatno lakši. Posti¬ 
gnuta je težina 22 kg/kW. Brzina novih lokomotiva 
iznosi 160 km/h, a obavljaju se pokusi s jednom seri¬ 
jom koja omogućuje brzine 200 km/h. 

Da bi se, međutim, do kraja mogle iskoristiti sve 
prednosti električne vuče, trebat će na nekim prugama 
povećati svijetli profil na mostovima i u tunelima, po¬ 
boljšati signalne i sigurnosne uređaje itd. 

B. P. 

LOMOVI USLIJED KRTOSTI NA ZAVARENOM 
CESTOVNOM MOSTU U AUSTRALIJI 

(Der Bauingenieur, Berlin, septembar 1963.) 

Samo nekoliko mjeseci nakon puštanja u promet 
zavarenog cestovnog mosta u Melbournu nastale su u 
julu 1962. god. poslije prolaza jednog teško natovare¬ 
nog vozila, pukotine uslijed krtosti, koje su dovele do 
ograničenja prometa preko mosta i velike materijalne 
štete. 

Most vodi preko rijeke Yarra i spaja unutrašnji dio 
grada Melbourne sa njegovim južnim predgrađima (si. 
1). Lijevo i desno od glavnog mosta odvajaju se kra¬ 
kovi za prilaz keju duž rijeke. 

Most je oko 1000 m dug, a sastoji se iz dvije para¬ 
lelne saobraćajne trake, svaka od njih sa po četiri 


glavna nosača. Glavni nosači su sistema Gerber (u jed¬ 
nim poljima nosači s obostranim konzolama, u susjed¬ 
nim poljima zavješeni nosači). Dužine nosača variraju 
između 19,5 m i 49 m, a njihove težine između 4 i 29 t. 
Nosači su bili zavarivani u radionicama i dopremljeni 
gotovi na gradilište. 



SI. 1: Pogled na most 


Kvalitet čelika odgovara britanskom standardu BS 
968/1941, što odgovara čvrstoći približno čeliku 52. Sa¬ 
držaj ugljika je bio propisan sa maksimalno 0,23°/o, a 
mangana sa l,8°/o. S obzirom na tako visok ekvivalent 
ugljika bile su predviđene zasebne mjere kojih se 
trebalo pridržavati kod zavarivanja i pažljiv izbor 
elektroda. 

Najveća debljina čelika bila je 25 mm. Ploče tanje 
od 17 mm nastavljene su V-šavom, a deblje X-šavom. 
Skošenost šavova bila je u oba slučaja 70°, otvor u ko¬ 
rijenu šava oko 3 mm. 

Da bi se izbjeglo stvrdn javan je i stvaranje naprslina 
spajani su čeoni i bočni šavovi automatskim zavariva¬ 
njem uz prethodno zagrijavanje na 150° do 200°. 



SI. 2: Završetak lamele i nastali lom 


Na mjestima gdje su bili potrebni kratki spojevi, 
npr. na kraju lamela donjeg pojasa, na poprečnim su¬ 
darima i ukrućenjima, primijenjeno je bilo ručno ili 
poluautomatsko zavarivanje. 

Nezgoda se dogodila 10. jula 1962., tog dana je preko 
mosta prošlo vozilo dužine 15 m, bruto težine 45 t (ovo 

opterećenje nije bilo nepovoljnije od onog predviđenog 
u statičkom računu). Oštećena su 4 glavna nosača jed¬ 
nog zavješenog polja dužine 30,5 m. Nosači su pukli po 
cijeloj visini, približno vertikalno, na udaljenosti oko 



SI. 3: Pogled na oštećeni dio mosta 


5 m od kraja nosača, što je upravo na mjestu gdje 
zaršavaju lamele navarene na donji pojas. Lamele su 
20 m duge, a njihovi završeci su trapeznog oblika (si. 
2). Tri nosača su pukla na obadva kraja, a četvrti no¬ 


sač samo na jednom kraju. Tako oštećeno polje nije 
palo, već se samo prognulo za oko 30 cm (si. 3.) 

Prema mišljenju vladine komisije bile su zanema¬ 
rene mjere opreza kod zavarivanja čelika velike čvr¬ 
stoće na kratkim poprečnim šavovima na krajevima 
lamela. Ne samo da nije obavljano predgrijavanje, već 
se nije moglo utvrditi ni da li je održavan stručan 
redoslijed kod zavarivanja. Metalurška i ostala ispi¬ 
tivanja su pokazala da je čelik na tim mjestima postao 
krt i da su prve naprsline nastale još prije otpreme 
nosača iz radionice. Neuspjehu je doprinijela i okol¬ 
nost da je zavarivano u periodu kad su u Australiji 
vladale hladnoće (između 2° i 4° C). 

Kod potanjeg pregleda čitave konstrukcije pomoću 
ultrazvuka i izotopa nađeno je da se sitne naprsline 
nalaze i u drugim nosačima. 

Komisija je dala mišljenje da ne treba demontirati 
čitav most, već samo oštećeno polje i još nekoliko 
mjesta s većim nedostacima. 

Prema jednoj alternativi saniranje mosta bi trebalo 
obaviti na taj način da se vučeni pojas pojača. Da donji 
pojas ne bi i poslije sanacije bio pod visokim naponom, 
trebalo bi za vrijeme sanacije nosače odteretiti, što 
bi, međutim, iziskivalo izgradnju skupih skela. 

Prema drugoj alternativi trebalo bi vlačne napone 
u donjem pojasu nadvladati pomoću kabela za predna- 
pin janje. 

B. P. 


Kongresi 


KONGRES JUGOSLAVENSK OG DRUŠTVA ZA PUTEVE 

ODRŽAN OD 25 — 27. XI 1963. U SPLITU 


U prostorijama hotela »Marjan« u Splitu odr¬ 
žan je V kongres Društva za puteve Jugoslavije. 
Prisutno je bilo preko 400 delegata iz svih repu¬ 
blika. 

Teme o kojima će se raspravljati na Kongresu 
određene su već ranije s obzirom na aktuelnost 
pojedinih problema. Teme su bile ove: 

1. Organizacija i problemi putne službe u SFRJ 

2. Izgradnja i modernizacija putne mreže u SFRJ 
u neposrednoj budućnosti 

3. Organizaciona pitanja Jugoslavenskog društva 
za puteve. 

Teme su bile obrađene u pojedinim referatima 
koji su štampani u časopisu »Ceste i mostovi« br. 
7—11 1963. 

Kongres je otvorio predsjednik Društva za pu¬ 
teve Jugoslavije general-pukovnik Blažo Janković 
i pozdravio goste i delegate. Nakon pozdrava go¬ 
stiju prešlo se na radni dio kongresa. 

Uvodni referat za 1. temu dao je Ing. Stjepan 
Lamer, direktor Zajednice za ceste SR Hrvatske. 

U diskusiji nakon uvodnog referata utvrđena 
je suglasnost s glavnim postavkama u referatu. 

Uvodni referat za 2. temu dao je Prof. ing. 
Juraj Šiprak. U diskusiji je naročito istaknuta 
potreba jačih zahvata u rekonstrukciju i moder¬ 


nizaciju naše cestovne mreže, kao i potreba orga¬ 
nizacije i financiranja naučnoistraživačkog rada u 
oblasti cestogradnje. 

Uvodni referat za 3. temu dao je generalni se¬ 
kretar Društva za puteve Ing. Velislav Dragović. 

Na Kongresu je izabrana nova uprava Jugo¬ 
slavenskog društva za puteve na čelu s general 
pukovnikom Blažom Jankovićem. 

Na osnovu referata i diskusije a na prijedlog 
komisije za zaključke doneseni su ovi 

ZAKLJUČCI 

I. Organizacija i problemi cestovne službe u SFRJ 

1. Osnovni principi Zakona o poduzećima za 
ceste provjereni u dosadašnjoj praksi potvrđuju 
ispravnost i potrebu njihovog usvajanja i daljnjeg 
spro vođen ja u život, i to prvenstveno: 

— da se ceste tretiraju kao saobraćajni privredni 
objekti; 

— da se ceste kao osnovna sredstva poduzeća za 
ceste predaju na brigu njihovim organima rad¬ 
ničkog samoupravljanja; 

— da se sredstva za potrebe cesta osiguravaju 
uvođenjem sistema' samofinanciranja putem 
stalnih prihoda, zavisno od veličine saobraćaja 
na njima. 




















110 


J. Š.: Kongres 


GRAĐEVINAR 


2. Uvođenje ekonomskog sistema u oblasti ce¬ 
sta treba učvrstiti i dalje razraditi na osnovu 
principa da su ceste osnovno sredstvo poduzeća. 
U skladu s time treba uvesti amortizaciju za ce¬ 
stovnu službu uz primjenu ekonomske amortizaci¬ 
je za kolovoz, objekte i trup cesta. Ekonomska re¬ 
produkcija cesta treba da bude u skladu s njenom 
funkcijom i saobraćajnim opterećenjem. 

Za sprovođenje ovih mjera treba pristupiti 
procjeni cesta i objekata na njima. 

3. Izvore financijskih sredstava treba stalno 
jačati u zavisnosti od porasta i veličine saobraćaja 
na cestama. Treba osigurati takva stalna sredstva 
za ceste koja će ovu službu osamostaliti od potre¬ 
be za budućim dotacijama i omogućiti njihovo sa- 
mofinanciranje. 

Dosadašnji sistem stalnih sredstava treba po¬ 
jačati i dopuniti novim stalnim prihodima, kao što 
su: 

a) povećanje naknada za motorna vozila u 
prosjeku od 47—70 o/o; 

b) povećanje prihoda od pogonskog (tečnog) 
goriva na bazi preraspodjele odnosno adekvatnog 
smanjenja poreza na promet s time, da se u naj¬ 
većoj mogućoj mjeri pokriju sve potrebe za re¬ 
dovno i investiciono održavanje cesta; 

c) odvajanje dijela carina od uvoza motornih 
vozila, rezervnih dijelova i guma; 

d) takse na strana motorna vozila koja ulaze 
u zemlju; 

e) s obzirom na to da privreda koristi ceste, 
potrebno je osigurati posebna dodatna sredstva za 
njihovo održavanje. Potrebno je donijeti takve za¬ 
konske propise, koji omogućuju privredi da iz 
materijalnih troškova pomaže financijski i ostalim 
sredstvima održavanje i modernizaciju cesta. 

4. Obaveze poduzeća za ceste prema društve¬ 
noj zajednici iz principjelnih i društvenih razloga 
treba da budu zajedničke i treba ih uskladiti s 
obavezama ostalih privrednih grana. 

Sadašnje povlastice u plaćanju kamata na po¬ 
slovni fond i doprinos iz dohodka mogu se ski¬ 
nuti čim se riješi pitanje adekvatnog povećanja 
stalnih sredstava za ceste, a u vezi s time i amor¬ 
tizacije. 

5. Jačati financijsku samostalnost poduzeća 
stavljanjem što većeg dijela stalnih izvora sred¬ 
stava za ceste neposredno na raspolaganje podu¬ 
zećima za ceste. 

6. Poduzeća za ceste u svim republikama tre¬ 
ba da preuzmu brigu za održavanje svih cesta, 
I, II i III reda kao svojih osnovnih sredstava. Na 
određenom području za ceste I, II i III reda treba 
formirati jedinstvena poduzeća za ceste u cilju 
boljeg objedinjavanja kadrova i sredstava kao i 
zbog racionalnijeg poslovanja. 

Ceste IV reda treba da održavaju općine. 

7. S obzirom na nesređeno stanje i zastarjelu 
kategorizaciju cesta, neophodno je prići potpuni¬ 
joj i jedinstvenoj kategoriji cjelokupne cestovne 
mreže u SFRJ. 


8. Organizaciona struktura poduzeća za ceste 
u glavnom zadovoljava kod većine organizacija. 
Treba nastaviti s učvršćenjem, boljom razradom 
poslova i zadataka kao i s općim unapređenjem 
poslovanja. 

U razmatranju rada i razvoja poduzeća prou¬ 
čavati odgovarajuća integraciona kretanja, naro¬ 
čito na liniji poslovne suradnje među poduzećima i 
na nivou udruživanja u republičkim Zajednicama 
poduzeća za ceste. 

9. S visoko stručnim kadrovima treba znatno 
više ojačati poduzeća i prateće pogone i službe, 
a posebno s većim brojem inženjera, tehničara, 
ekonomista i kvalificiranih radnika. Ovim kadro¬ 
vima treba povjeriti odgovarajuće rukovanje i 
obavljanje određenih poslova. 

Glavni inženjeri ili stručni tehnički rukovodio¬ 
ci poduzeća treba da su odgovorni organizatori 
tehničkih poslova, inicijatori unapređenja struke 
na viši i kvalitetniji stručni nivo. 

10. Poduzeća za ceste moraju posvetiti naro¬ 
čitu brigu redovnom održavanju i usavršavanju 
tucaničkih i suvremenih cesta, kao svojoj osnov¬ 
noj djelatnosti. 

Za redovno održavanje cesta treba u što većoj 
mjeri uvoditi sistem rada s dobro mehaniziranim 
i pokretnim radnim ekipama (grupni rad) na odre¬ 
đenim većim relacijama. Obim ručnog rada svesti 
na minimum, a mehanizirati što veći broj radnih 
operacija. 

Održavanje cesta s cestarima-pojedincima pri¬ 
vremeno zadržati dok se ne nabavi potrebna me¬ 
hanizacija i stvore uslovi za radne ekipe. Treba 
uvoditi sistem rada po efektu i plaćanje po rad¬ 
nom učinku. 

Kod svih poduzeća treba i dalje uvoditi ocje¬ 
njivanje kvaliteta cesta i kontrolu sistema bodo¬ 
vanja, te se preporučuje da se taj sistem bolje 
razradi i unaprijedi. 

11. Uslijed velike težine i gustine saobraćaja 
na većini makadamskih cesta u SFRJ klasični na¬ 
čin održavanja je nerentabilan, te se i pored re¬ 
lativno velikih ulaganja bitno ne utječe na pobolj¬ 
šanje stanja cesta. Zbog toga je potrebno prijeći 
na moderan način održavanja modernizacijom kol¬ 
nika bez rekonstrukcije osnovnih elemenata na 
onim makadamskim cestama gdje postojeći sao¬ 
braćaj još nije takav da bi zahtjevan veće zahvate. 
Ulaganja u ovakav način održavanja su približno 
ista kao i kod klasičnog načina, u koliko se ulaga¬ 
nja posmatraju kroz duži vremenski period. Na 
ovaj način otklanjaju se osnovni nedostaci da¬ 
našnjih makadamskih cesta (rupe, prašina, blato). 
Pojačanje podloge postojećih makadamskih cesta 
u skladu s težinom saobraćaja i osiguranje od 
smrzavice, treba provesti svuda gdje je to potre¬ 
bno. 

Za izvođenje ovih radova potrebno je da po¬ 
duzeća za ceste aktiviraju financijska i materi¬ 
jalna sredstva što šireg kruga zainteresiranih fa¬ 
ktora za ove ceste (radne organizacije, političko- 
-teritorijalne jedinice, radne akcije i si). 

12. Sporedne djelatnosti poduzeća za ceste 
treba što više razvijati u svim pravcima u skladu 
s zakonom o poduzećima za ceste. 

Prvenstveno je potrebno da se poduzeća za ce¬ 
ste osamostale u proizvodnji kamenog materijala, 
pa stoga treba osposobiti kamenolome i šljunčare 
za što racionalniju proizvodnju. 

Sve opsežnije moderniziranje kolovoza zahtje¬ 
va odgovarajuću orijentaciju na proizvodnju ka¬ 
menih materijala, korištenjem lokalnih materijala 
primjenom novih metoda građenja (stabilizirane 
podloge), asfaltne miješavine i si. 

Proširiti započetu suradnju na riješavanju tih 
pitanja s ostalim radnim organizacijama zaintere¬ 
siranim za ova pitanja, kao što su rafinerije nafte, 
poduzeće »Katran«, »Izolirka«, »Grmeč«, Koksara 
Lukavac i si. 

13. Treba posvetiti posebnu pažnju mehaniza¬ 
ciji svih radnih operacija na cestama, jer ona 
predstavlja temelj racionalnog i efikasnog poslo¬ 
vanja poduzeća na održavanju cesta. 

Potrebno je da poduzeća za ceste odvajaju 
maksimum raspoloživih sredstava za nabavku me¬ 
hanizacije i opreme. 

Nadalje je potrebno da se za poduzeća za ceste 
poduzmu mjere za osiguranje kredita za nabavku 
mehanizacije pod posebno povoljnim uslovima 
kreditirane otplate. 

14. Kadrovsku politiku poduzeća treba usmje¬ 
riti na stalno poboljšanje stručne spreme svega 
uposlenog osoblja, a posebno onog na neposrednim 
zadacima održavanja i modernizacije cesta. Treba 
budno pratiti promjene u strukturi i opremljeno¬ 
sti poduzeća, te je neophodno da se kadrovskom 
politikom blagovremeno pripremi osoblje u pravcu 
usavršavanja za sve bolji i stručniji rad, kako na 
terenu tako i u rukovođenju službom na cestama. 

15. Uvođenjem privrednog računa u službi ce¬ 
sta sada se omogućava poduzećima sigurnije i per¬ 
spektivnije sagledavanje ekonomske baze razvoja 
u odnosu na raniji budžetski sistem. Ove povoljne 
mogućnosti koje se sada stvaraju u rješavanju 
brojnih problema cestovne službe, kao što su ka¬ 
drovi, mehanizacija, racionalizacija radova i si. — 
nisu kod svih poduzeća dovoljno shvaćene i kori¬ 
štene. Zbog toga je potrebno da sva poduzeća i 
Zajednice za ceste posvete posebnu pažnju upo¬ 
znavanju sveg osoblja o svim pitanjima o pobolj¬ 
šanju i unapređenju rada poduzeća, a u skladu s 
novom organizacijom. 

16. Na suradnju poduzeća za ceste s općinama, 
kotarevima i sa svim drugim privrednim i dru¬ 
štvenim organizacijama izvanredno je povoljno 
utjecala nova organizacija cestovne službe, uglav¬ 
nom na cijelom terenu. 

Problemi cesta sve više su predmet razmatra¬ 
nja republičkih i lokalnih organa uprave, skupšti¬ 
na i si. 

Ovu suradnju i zajedničke akcije treba i dalje 
što aktivnije razvijati u vezi s zadacima koji do¬ 
prinose unapređenju cestovne mreže. 


17. Djelovanje organa radničkog samouprav¬ 
ljanja i sindikalnih organizacija dalo je do sada 
vrlo pozitivne rezultate u aktiviranju snaga za 
racionalnije poslovanje, za smanjenje materijalnih 
troškova, uvođenje raspodjele prema radu i dr. 

18. U odnosima između poduzeća za ceste i 
specijaliziranih građevinskih poduzeća za ceste 
uglavnom postoji sklad i nema problema. 

Među njima treba razvijati poslovnu suradnju, 
izmjenjivati iskustva i si. 

Sagledavajući cijelinu svih poslova održava¬ 
nja, modernizacije i izgradnje cesta, značajnu ulo¬ 
gu treba da odigraju republičke Zajednice, na 
usklađivanju zadataka, racionalnom korištenju 
kapaciteta i si. Sadašnji veliki zadaci u izgradnji 
i održavanju cesta zahtjevat će potpuno korištenje 
kapaciteta jednih i drugih poduzeća, ali, po potre¬ 
bi, u daljnjem razvoju treba sagledati i potrebe 
integracionih kretanja i druge vrste kooperacije. 

19. Republičke Zajednice poduzeća za ceste tre¬ 
ba osnovati u svim republikama, a eventualno po 
potrebi i pokrajinske Zajednice u Autonomnim 
oblastima (izuzetak Crna Gora). Zajednice podu¬ 
zeća treba osnivati u cilju radne koordinacije i 
usklađivanja poslova među poduzećima za ceste 
i zbog spro vođen ja smjernica društvenih planova, 
obavljanja studija za unapređenje cesta i si. Za¬ 
jednicama treba povjeravati poslove investitora 
za sve veće radove izgradnje cestovne mreže po¬ 
jedinih republika, kao i vođenje tehničkih poslova 
republičkog Fonda za ceste. 

Dosadašnji rad republičkih Zajednica pokazao 
je zadovoljavajuće rezultate u svim republikama 
u kojima su osnovane, i one znatno doprinose 
sređivanju organizacionih prilika cestovne službe. 

Republičke Zajednice za ceste treba u republi¬ 
čkim Privrednim Komorama i Saveznoj Privred¬ 
noj komori da imaju svoje delegate koji će zastu¬ 
pati i predstavljati svoja udružena poduzeća za 
cesta od oko l°/o prosječno godišnje također ne 
i suradnje s ostalim privrednim granama. 

20. Kroz diskusiju na kongresu pokazala se je 
potreba za osnivanje Savjeta republičkih Zajedni¬ 
ca poduzeća za ceste Jugoslavije, a u cilju rješa¬ 
vanja svih zajedničkih problema službe cesta, nje¬ 
nog unapređenja i dr. 

21. S obzirom na sigurnost saobraćaja ne bi 
trebalo puštati ceste u eksploataciju prije izvrše¬ 
nja svih radova i obavljenog tehničkog prijema. 

II. Izgradnja i modernizacija cestovne mreže 
SFRJ u neposrednoj budućnosti 

1. Gustina cestovne mreže u SFRJ uglavnom 
zadovoljava prema današnjem stanju saobraćaja, 
a i uspoređenjem u odnosu na saobraćajno manje 
razvijene evropske zemlje. 

2. Postotak dužine cesta sa suvremenim kolni¬ 
kom ni približno ne odgovara današnjim potreba¬ 
ma saobraćaja. Dosadašnji tempo modernizacije 
cesta od oko l°/o prosječno godišnje također ne 
zadovoljava. 

3. Posebno je saobraćajno opterećenje maka¬ 
damskih cesta; nekoliko puta veće od granice opte¬ 
rećenja kod koje je još rentabilno održavanje ova¬ 
kvih cesta. 

4. Godišnje posredne i neposredne štete koje 
nastaju uslijed ovakvog stanja cesta su ogromne i 
one znatno premašuju dosadašnja ukupna ulaga¬ 
nja u ceste SFRJ. 

5. S obzirom na zadovoljavajuću gustinu ce¬ 
stovne mreže SFRJ u cjelini, potrebno je izvršiti 
izgradnju novih cestovnih relacija samo na onim 
dijelovima, gdje bi rekonstrukcija postojećih ce¬ 
sta, zbog specijalnih prilika, dala nepovoljne efek¬ 
te u saobraćajnom i ekonomskom pogledu. 

6. Rekonstrukcije postojećih cesta poboljšanjem 
osnovnih elemenata potrebno je izvršiti kod onih 
relacija gdje su saobraćajno opterećenje i gustina 
saobraćaja takvi, da postojeće stanje predstavlja 
kočnicu daljnjeg razvoja saobraćaja. Rekonstruk¬ 
cije treba izvršiti u skladu s potrebama sadašnjeg 
i budućeg saobraćaja. 

7. U društvenim planovima SFRJ i pojedinih 
republika potrebno je predvidjeti takav obim iz¬ 
gradnje, rekonstrukcije i modernizacije, da go¬ 
dišnje povećanje obima moderniziranih cesta u 
7-godišnjem periodu bude prosječno minimum 3°/o, 
a ne prosječno l°/o kao što je to do sada bilo. 

Ovo će se moći postići s obzirom na to, da su do 
sada glavna ulaganja bila u osnovne magistralne 
pravce, s relativno velikim jediničnim koštanjem 
(po km), dok bi u narednom periodu trebalo mo¬ 
dernizaciju cestovne mreže znatno proširiti na ce¬ 
ste nižeg reda, s manjim jediničnim koštanjem. 

8. S obzirom na stvarne potrebe i konkretne 
prijedloge za daljnji razvoj cestovne mreže SFRJ, 
neophodno je potrebno predvidjeti znatno veća 
sredstva za izgradnju i održavanje cesta. Zbog 
toga je potrebno pronaći i osigurati odgovarajuća 
sredstva i riješiti pitanja samoga sistema financi¬ 
ranja izgradnje i održavanja cesta u narednom 
periodu, tako da u globalu zajednica odvoji oko 
2% od nacionalnog dohotka za izgradnju i odr¬ 
žavanje cesta. 

9. S obzirom na situaciju cestovne mreže SFRJ 
i stanje saobraćaja i postojećih tendencija u fi¬ 
nanciranju izgradnje, rekonstrukcije, moderniza¬ 
cije i održavanja cesta trebalo bi posebno da se 
financiranje iz saveznih, republičkih i lokalnih iz¬ 
vora (budžeti i dotacije) smanji i u krajnjoj liniji 
da nestane. U narednom periodu iz ovih sredstava 
bi trebalo financirati samo izgradnju magistralnih 
cesta od općeg značenja za SFRJ i pojedine repu¬ 
blike. 

10. Na financiranje rekonstrukcije cesta treba¬ 
lo bi postepeno prijeći putem bankovnih kredita i 
zajmova s time, da je potrebno odgovarajućim 
propisima osigurati povoljniji režim kamata i ot¬ 
plata. 

11. Financiranje održavanja (klasični način i 
modernizacija) treba da ide kroz sistem samofi- 


nanciranja iz stalnih prihoda od taksa na vozila i 
pogonskog goriva. 

12. Potrebno je nastojati da se cijene osnovnih 
materijala (cement, bitumen i katran) snize zbog 
postizanja znatno većih efekata u izgradnji ce¬ 
stovne mreže. 

13. Treba obratiti posebnu pažnju prigradskom 
i gradskom saobraćaju i saobraćajnicama. 

14. Osnovni tehnički problemi u vezi izgradnje 
cesta u narednom periodu su: praćenje saobraćaja, 
dimenziniranje kolovoznih konstrukcija, izbor ma¬ 
terijala za podlogu i kolnik, kao i donošenje pro¬ 
pisa iz oblasti građenja cesta. 

Potrebno je organizirati praćenje saobraćaja i 
robnih tokova na pojedinim cestovnim relacijama 
primjenom suvremenih metoda i korištenjem od¬ 
govarajućih instrumenata. 

S obzirom na veliku ekonomsku i tehničku va¬ 
žnost izbora materijala za podloge i kolovoze, kao 
i za proračun ukupne debljine kolovozne kon¬ 
strukcije potrebno je osnovati zasebnu komisiju 
Društva za puteve SFRJ, koja bi održavala posebna 
savjetovanja i davala preporuke za ekonomična 
rješenja. 

Kao najvažnije trebalo bi donijeti slijedeće no¬ 
ve propise: 

— za beton i armirani beton 

— za opterećenje mostova na cestama 

— za tipove propusta, mostova i potpornih zido¬ 
va, kao i ostalu opremu cesta. 

Pitanju organizacije financiranja naučnog ra¬ 
da, ispitivanja, analiza i studija iz područja ce¬ 
stogradnje, potrebno je u narednom periodu, pri¬ 
dati mnogo veću pažnju nego što je to do sada 
bio slučaj, te u tu svrhu treba osigurati bar 0,5% 
od svih investicija za cestogradnju. 

Potrebno je osnivati institute za naučnoistraži- 
vački rad iz oblasti cestogradnje. Pri tome ispitati 
mogućnost osnivanja saveznog instituta zbog us¬ 
klađivanja radova ostalih instituta. Isto tako na¬ 
stojati da se osnuju i terenski laboratoriji za oba¬ 
vljanje kvalitetnih radova. 

15. Nastojati da se što prije izradi jedinstvena 
terminologija iz oblasti cestogradnje. 

III. Organizaciona pitanja Jugoslavenskog društva 
za puteve 

1. S obzirom na činjenicu da su između IV i V 
kongresa ukinute sve republičke, pa i savezna 
Uprava za puteve, to su silom prilika republička 
društva, kao i Jugoslavensko Društvo za puteve 
postale jedine organizacije koje objedinjuju sve 
cestovne službe na nivoima republika, odnosno 
nivou federacije Potrebno je razmotriti pitanje 
ponovnog osnivanja Saveznog organa za ceste. 

2. Treba pojačati rad na organizacionom učvrš¬ 
ćenju jugoslavenskog Društva i republičkih dru¬ 
štva za puteve, a posebno na organiziranju Dru¬ 
štva za ceste SR Slovenije, kao i na omasovljava- 
nju članstva uopće. 

Ing. J. S. 

Na sastanku Savjeta za građevinarstvo, indu¬ 
striju i promet građevinskog materijala Privredne 
komore Hrvatske održanom 17. XII 1963. u Zagre¬ 
bu, nakon rasprave o integraciji u oblasti građe¬ 
vinarstva i industrije građevinskog materijala, po¬ 
slije rasprava vođenih o istom predmetu u Odbo¬ 
ru za proizvodne privredne djelatnosti Privrednog 
vijeća Sabora 5. i 6. XII te u Komisiji za društve¬ 
no upravljanje u Glavnom odboru SSRN Hrvatske 
dne 10. XII i Republičkom vijeću Saveza sindika¬ 
ta Hrvatske, a u provedbi tačke II pod 5) i pod IV) 
Zaključaka Privrednog vijeća Sabora i Upravnog 
odbora Privredne komore Hrvatske od 13. XII 
1963. donesene su ove 

PREPORUKE I ZAKLJUČCI 

o aktivnosti za integraciona usmjeravanja u obla¬ 
sti građevinarstva te industrije i prometa gra¬ 
đevinskih materijala. 

1) Potrebno je odmah pristupiti akciji za su¬ 
vremeniju organizaciju građevinskih privrednih 
organizacija visokogradnje u tom smjeru, da se i u 
građevnoj proizvodnji što više proširi industrijski 
način građenja. 

U ovu svrhu treba prilaziti stvaranju snažnih 
integracionih centara u obliku građevnih kombi¬ 
nata, koji će preuzimati poslove kao integrirani 
»generalni poduzetnik«, tj. tako, da pod jedinstve¬ 
nim operativnim rukovodstvom budu barem kapa¬ 
citeti za: 

a) grube građevne radove 

b) sve osnovne završne radove 

c) montažu opreme, uređaja i armatura 

d) pomoćne djelatnosti (mehanizacija, trans¬ 
port i dr.) a također gdje za to postoje uvje¬ 
ti, još i: 

e) proizvodnju osnovnih sirovina (šljunak, pi¬ 
jesak, kamen, centralna betonara i dr.) 

f) proizvodnja elemenata, armatura, konstruk¬ 

cija i drugih raznih osnovnih prefabrikata. 

Ovakvi građevni kombinati, a posebno veći 
kombinati za stambenu izgradnju trebali bi imati 
i vlastite konstrukciono-projektne službe. 

Prije pristupa realizaciji ovakvog građevnog 
kombinata, potrebno je obaviti detaljne ekonom¬ 
ske analize, vodeći računa da integrirani kapaci¬ 
teti budu usklađeni i optimalno korišteni. 

2) Čvrstom poslovno-tehničkom suradnjom tre¬ 
baju se u poslovnu djelatnost građevnih kombina¬ 
ta integrirati: 

a) proizvođači osnovnih građevnih materijala 
(cement, cigla, drvo i dr.) i opreme (stolarija, sa¬ 
nitarni uređaji i dr.) 

b) projektne organizacije prema njihovoj spe¬ 
cijalnosti. 


Izbor svih kooperanata treba obaviti sam kom¬ 
binat prema poslovnim iskustvima, uvjetima, pla¬ 
nu proizvodnje i drugim elementima ne vodeći 
pri tome računa samo o komunalnim granicama 
nego i o ekonomskim razlozima. 

3) Ovakve građevne kombinate potrebno je us¬ 
mjeriti k specijalizaciji prema vrsti objekata, kada 
zato postoji dovoljan opseg zadataka i ondje gdje 
je takva specijalizacija ekonomski opravdana. 

Kompleksne građevne kombinate treba forsi¬ 
rati napose za masovniju stambenu izgradnju, jer 
baš nerazvijenost kapaciteta za završne radove 
usporava ovu izgradnju. Ovakvi građevni kombi¬ 
nati trebaju stoga biti nosioci organizacije i una¬ 
pređenja ne samo grubih nego i svih ostalih rado¬ 
va potrebnih da se građevni objekt kao gotov pro¬ 
izvod može isporučiti. 

4) Građevni kombinati mogu biti organizirani 
i na bazi tehnologije građenja ili na bazi osnovnih 
materijala. 

U ovom smislu potrebno je organizirati za sada 
barem jedan građevni kombinat za stambenu iz¬ 
gradnju po montažnom sistemu na bazi mineralnih 
veziva. Integracioni centar za ovakav jedan kom¬ 
binat trebao bi za sada biti poduzeće »Jugomont« 
u Zagrebu. 

Također je potrebno pristupiti osnivanju jed¬ 
nog kombinata za izgradnju i isporuku gotovih 
zgrada ili naselja na bazi drva. Savjet za građevi¬ 
narstvo Privredne komore Hrvatske u tu svrhu 
treba preuzeti inicijativu kod proizvođača eleme¬ 
nata za drvne montažne zgrade. 

5) Građevni kombinat — a posebno za stambe¬ 
nu izgradnju — trebaju biti osposobljeni (i regi¬ 
strirani) za preuzimanje izgradnje kompletnih 
stambenih naselja s organizacijom izgradnje ko- 
munalnija i isporukom opreme (inženjering). 

Ovakvi kombinati trebali bi biti osnovni nosio¬ 
ci kredita z,a izgradnju stanova za tržište. 

6) Po načelu specijalističkog usmjeravanja tre¬ 
ba organizirati kompleksna velika građevna po¬ 
duzeća za: 

— niskogradnju (ceste, željeznice, i dr.) 

— hidrotehničke radove svih vrsti. 

7) Samostalne projektne organizacije trebaju 
se specijalistički usmjeravati i međusobno podje- 
liti rad, dok sadašnje usitnjene projektne kapaci¬ 
tete u Hrvatskoj treba koncentrirati u optimalni 
broj većih projektnih centara u Zagrebu, Osijeku, 
Rijeci i Splitu. 

Podjela rada po pojedinim projektnim punkto¬ 
vima organizirat će se putem poslovnog udruženja, 
a specijalizaciju će predložiti poslovno Projektno 
udruženje Hrvatske »KO-projekt« Savjetu za gra¬ 
đevinarstvo Privredne komore Hrvatske. 

Broj samostalnih projektnih integracionih pun¬ 
ktova u navedenim središtima sporazumno će pre¬ 
dložiti Savjet za građevinarstvo Privredne komore 
Hrvatske i Kotarske privredne komore u spome¬ 
nutim centrima. 

8) Projektni integracioni centri odnosno pun¬ 
ktovi odgovarajućim oblicima poslovnog poveziva¬ 
nja s raznim proizvodnim grupacijama (stambena 
izgradnja, hidrogradnja, industrijska oprema, itd.) 
trebaju se aktivizirati na stvaranju mnogo širih i 
jačih poslovno-integracionih centara za određena 
uža ili šira specijalistička usmjeravanja. 

9) Potrebno je, da se projektni integracioni 
punktovi reorganiziraju tako, da budu osposoblje¬ 
ni za investitora organizirati realizaciju komplek¬ 
sne investicije (po sistemu inženjeringa) ili da se 
u istu svrhu poslovno udružuje. Isto tako i na isti 
način trebaju riješiti pitanja kalkulativnih službi i 
praćenja cijena, zbog podizanja realnosti cijena u 
projektnim troškovnicima i u vezi s time preuzi¬ 
manja pune odgovornosti u skladu s postojećim 
propisima. 

10) Urbanistički zavodi odnosno službe trebaju 
napustiti projektiranje pojedinačnih objekata ili 
radova bilo koje vrsti, ako to nisu urbanistički za¬ 
daci ili uskladiti to poslovanje s postojećim pro- 
pisma. 

11) Unutarnja organizacija građevnih kombi¬ 
nata i drugih integracionih punktova stvar je sa¬ 
mih radnih kolektiva. Potrebno je, međutim, da 
pogoni i organizacije koje se priključuju kojem 
kombinatu odnosno punktu izvan sjedišta svoje op¬ 
ćine imadu status pogona sa samostalnim obraču¬ 
nom (da bi se sačuvala imovinska i druga prava 
općinskih skupština). 

12) Proizvodnja građevnog materijala treba se 
organizirati također na bazi specijalizacije i kon¬ 
centracije sredstava, gdje god za to postoje eko¬ 
nomski uvjeti i tržne mogućnosti. 

Prijedlog integracionog usmjeravanja u ovoj 
grani obradit će Savjet za građevinarstvo Privre¬ 
dne komore Hrvatske u suradnji s kotarskim pri¬ 
vrednim komorama. 

13) Zatvaranje novih integracionih kapaciteta 
na određena područja može kompromitirati osnov¬ 
ne ideje integracionih zahvata, pa je potrebno po¬ 
duzimati mjere da se spriječavaju takve tendenci¬ 


je pri stvaranju integracionih punktova odnosno 
centara. 

14) Pri izdavanju poslova i dodjeli kredita za 
investiciona ulaganja u građevinarstvu, potrebno 
je da se davanjem prvenstva ovakvim integracio¬ 
nim centrima omogući njihov daljnji razvitak i 
nesmetano obavljanje postavljene uloge. 

15) Da bi se ostvarila zacrtana organizacija po¬ 
trebno je, da se u integracione procese na odgova¬ 
rajući načinn uključe postojeći kapaciteti, prema 
slobodnom izboru neposrednih proizvođača. 

U slučaju potrebe prihvatiti arbitražni način 
rješavanja sporova, što treba organizirati Savjet 
za građevinarstvo Privredne komore Hrvatske. 

16) U svrhu organizacije koncentričnog rješa¬ 
vanja raznih operativnih problema u vezi unapre¬ 
đenja građevne privrede, preporuča se osnivanje 
Građevinskog centra Hrvatske, koji bi djelovao 
na bazi poslovnog udruženja privrednih organiza¬ 
cija zainteresiranih na razvitku građevne privrede. 

17) Biro Savjeta za građevinarstvo i odgovara¬ 
juće službe kotarskih privrednih komora u surad¬ 
nji s nadležnim organima općinskih skupština, tre¬ 
baju poduzeti zajedničke napore da se provodi 
ovakva organizacija. 

Provedbom ovakvih mjera očekuje se stvoriti 
uvjeti za širu primjenu tipskih projekata, pri¬ 
hvaćanje internih standarda, tipova i normativa, 
što omogućuje veću proizvodnju elemenata, kon¬ 
strukcija raznih građevnih prefabrikata i opreme 
i otvara puteve za velikoserijsku proizvodnju, a 
time pojeftinjenje, ubrzanje i poboljšanje građenja 
te postepeni prijelaz na njegovu industrijalizaciju. 
Kako sve to imade veliki utjecaj na ekonomičnost 
investicionih ulaganja a time i na cijenu industrij¬ 
skih proizvoda te povećanje društvenog standarda, 
neophodno je da se u ovu akciju uključe i ostale 
društveno-političke snage. 

Da bi se održavala ovakva organizacija i spri- 
ječavalo osnivanje kapaciteta koji ne zadovolja¬ 
vaju postavljenim zahtjevima, potrebna je uska 
suradnja nadležnih organa općinskih skupština s 
kotarskim privrednim komorama i Privrednom 
komorom Hrvatske pri osnivanju novih kapaciteta. 

Saopćio: Dr Marko Posinković 


RAD SAVJETA ZA GRAĐEVINARSTVO PRIVREDNE KOMORE HRVATSKE 

U 1963. GODINI 


Uvod 

Građevna privreda u Hrvatskoj završila je 
1963. godinu u društvenom sektoru s vrijednošću 
društvenog proizvoda od 168 milijardi, što u odno¬ 
su na 141 milijardi u 1962. predstavlja porast od 
20°/o. Društvenim planom predviđeno povećanje 
bilo je 4°/o. Rezultati 1983. pokazuju premašenje 
plana sa 16%. 


Porast proizvodnje u industriji građevnog ma¬ 
terijala prema 1962. iznosi u 1963. godini 13,4%, 
dok je društvenim planom predviđeno bilo 9%, te 
je i u ovoj grani plan promašen za 4,4%. 

Iz ovog je vidljivo, da se obim građenja stalno 
povećava, a pri tome se sve više zahtijeva bolji 
kvalitet rada i skraćenje izgradnje. Građevinarstvo 
će tome moći udovoljiti samo ako se bude brže ra- 

zvijalo u pravcu industrijalizacije i usvajalo kva¬ 
litetne promjene u tehnologiji, organizaciji rada i 
načinu građenja. 

Proces izgradnje građevnih objekata, međutim, 
još nije dovoljno industrijaliziran i ostao je i da¬ 
lje razbijen i podijeljen zbog ranijeg administra¬ 
tivnog rasporeda privrednih organizacija na osno¬ 
vi propisane nomenklature privrednih djelatnosti 
(projektiranje, gradnja, montaža, završni radovi i 
•— odvojeno — proizvodnja građevnog materijala). 

Tako poduzeća pojedinih grana obavljaju sko¬ 
ro isključivo poslove koji se odnose na odnosnu 
fazu izgradnje — bez dovoljnog međusobnog po¬ 
vezivanja i sinhroniziranja rada. Ovo se odražava 
na ekonomiku, tehniku i tehnologiju građenja. 

U ovakvom stanju leže uzroci postojećih slabo¬ 
sti građevinarstva kao cjeline. Jedino u oblasti 
stambene izgradnje putem kooperacije i poslovnog 
udruživanja, neke privredne organizacije postavile 
su se kao proizvođači sa svim karakteristikama 
takve funkcije, što je dovelo do naprednijih indu¬ 
strijskih metoda građenja i znatnog skraćenja ro¬ 
kova izgradnje. 

Osnovnu smetnju i kočnicu za brže kretanje u 
pravcu industrijalizacije građevinarstva predsta¬ 
vlja danas postojeći odnos investitor — izvođač 
radova i položaj u koji su kroz to dovedena gra¬ 
đevna poduzeća, svođenjem njihovog učešća u iz¬ 
gradnji na uslužnu djelatnost. 

U sadašnjem momentu, kada još nema dovoljno 
iskustva, moguće je iznijeti samo neke osnovne 
teze u smjeru industrijalizacije građevinarstva, ra¬ 
zvoju specijalizacije i podjele rada, te međusobnog 
povezivanja proizvođača. 

Uvodno prikazano karakteristično stanje u gra¬ 
đevnoj privredi ima za cilj, da posluži kao okosni¬ 
ca za daljnja izlaganja o radu i akcijama Savjeta 
za građevnarstvo Privredne komore Hrvatske to¬ 
kom 1963. godine. 

Savjet za građevinarstvo kao komorski organ 
na nivou republike u Hrvatskoj, prvi put je formi¬ 
ran na temelju Zakona o Komori za industriju i 
rudarstvo, saobraćaj i građevinarstvo Hrvatske od 
11. studenog 1960. godine. 

S radom je otpočeo 27. ožujka 1961. godine, na¬ 
kon osnivačke skupštine privrednih organizacija 
građevinarstva u Dubrovniku. Prije toga u Hrvat¬ 
skoj su postojala samo republička stručna udru¬ 
ženja po granama građevne privrede. 

Osnivanjem jedinstvenih privrednih komora 
na saveznom, republičkom i kotarskom nivou (SI. 
list FNRJ br. 22/1962) postojeći Savjet za građe¬ 
vinarstvo usvojen je kao komorski organ i u novoj 
jedinstvenoj Republičkoj komori, a u duhu člana 
4. Zakona o osnivanju jedinstvenih komora — jer 
je za privrednu oblast građevinarstva postojala i 
ranije posebna komora, tj. Savezna građevinska 
komora. 

Taj novi Savjet za građevinarstvo otpočeo je 
radom 1. veljače 1963. godine, kada se na I sjed¬ 


nici u Zagrebu konstituirao, a nakon izbora ko¬ 
morskih organa po Upravnom odboru Komore od 
14. XII 1962. godine. 

U ovom pratkom periodu njegovog postojanja, 
od svega 11 mjeseci, ne bi bilo ni opravdano oče¬ 
kivati neke radikalnije utjecaje i epohalnije pro¬ 
mjene, koje su se mogle odraziti na razvoj i una¬ 
pređenje građevne privrede, ali iz daljnjih izla¬ 
ganja ipak se može doći do zaključka o korisnosti 
osnivanja Savjeta za građevinarstvo i njegovom 
pozitivnom djelovanju u pravcu dva osnovna za¬ 
dataka u 1963. godini: 

— integracionim kretanjima u oblasti građev¬ 
ne privrede, i 

— industrijalizaciji građevinarstva, a posebno 
stambene izgradnje. 

Ova dva osnovna zadatka u 1963. godini prven¬ 
stveno su utjecali i na strukturu novih članova Sa¬ 
vjeta z,a građevinarstvo, jer se težilo da i osobni 
sastav tog izbornog organa Komore bude garanci¬ 
ja kompleksne privredne oblasti, bez preferiranja. 
neke njegove grane, ali vodeći računa kako o uče¬ 
šću pojedinih grana u finalnom građevnom produ¬ 
ktu tako i zadovoljenju teritorijalnog principa ko¬ 
tarskih komora. 

Članovi Savjeta za građevinarstvo po struci su 
8 inženjera, 4 ekonomista, 1 tehničar i 4 privredna 
rukovodioca. 

Želimo uvodno napomenuti, da je Savjet u svim 
važnijim akcijama najuže surađivao sa: Savezom 
građevnih inženjera i tehničara Hrvatske, Savezom 
arhitekata Hrvatske, Republičkim sindikatom gra¬ 
đevinara Hrvatske, Republičkim sekretarijatom za 
industriju i građevinarstvo, Republičkim sekreta¬ 
rijatom za urbanizam, stambene i komunalne po¬ 
slove, Institutom građevinarstva Hrvatske, Repu¬ 
bličkim zavodom za privredo planiranje; nailazeći 
na punu suradnju i suglasnost. 

Isto tako putem sekretarskih sastanaka tokom 
godine održavana je veza sa Savjetom za građe¬ 
vinarstvo Savezne privredne komore i sekcijama 
za građevinarstvo kotarskih privrednih komora. 
Predstavnici Savjeta redovno su prisustvovali 
sjednicama upravnih odbora Savjeta za građevi¬ 
narstvo SPK i KPK. 

Savjet je prilikom konstituiranja 1. veljače 
1963. godine formirao kao svoje organe tri stalna 
odbora: odbor za industrijalizaciju stambene iz¬ 
gradnje, odbor za integraciona kretanja u građe¬ 
vinarstvu, i odbor za vanjsko građevno tržište. 

1. Sjednice Savjeta za građevi¬ 
narstvo 

Savjet je tokom 1963. godine održao 5 redovnih 
sjednica. Navodimo glavniju tematiku dnevnog re¬ 
da ovih sjednica: konstituiranje Savjeta, zadaci i 
plan rada za 1963. godinu; osvrt na kretanje gra¬ 
đevne privrede u 1962. godini; savezni i republi¬ 
čki društveni plan 1963. godine i mjere za njegovo 
sprovođenje; izgledi na zaposlenost kapaciteta gra¬ 
đevinarstva u 1963. godini; položaj Instituta gra- 

đevinarstva Hrvatske i Biroa za građevinarstvo 
Hrvatske u novim uvjetima rada jedinstvenih pri¬ 
vrednih komora; kretanje građevne privrede u I 
kvartalu 1963; ocjena integracionih kretanja u gra¬ 
đevinarstvu; kontrola trošenja neprivrednih inve¬ 
sticija; izgradnja stanova za tržište u novim uvje¬ 
tima kreditiranja; kretanje građevne privrede u 
pogledu I — VIII mj. 1963. godine i njeni proble¬ 
mi; 7-godišnji plan razvoja građevinarstva 1964 — 
1970. godine i plan za 1964. godinu; diskusija Na¬ 
crta zakona o privrednim komorama; stanje škol¬ 
skih građevnih centara i problemi kadrova u gra¬ 
đevinarstvu; projekt integracije u građevinarstvu; 
izgradnja Jadranske magistrale; današnje stanje i 
smjernice razvoja Instituta građevinarstva Hrvat¬ 
ske. 

Sjednica 23. VIII 1963. godine bila je posvećena 
uključivanju građevinarstva Hrvatske u obnovi i 
izgradnji Skopja. 

2. Radni sastanci i ostale sjed¬ 
nice 

Aktivnost Savjeta za građevinarstvo nije se 
svodila samo na ove redovne sjednice, jer su iz 
zaključaka i preporuka Savjeta slijedili čitav niz 
sastanaka, komisijskog rada, izrade elaborata, orga¬ 
nizacija seminara i savjetovanja, koje također sa¬ 
mo sumarno spominjemo. Tako je npr. tokom 1963. 
godine održano 137 radnih sastanaka s predstav¬ 
nicima građevne privrede, ustanovama, fakulteti¬ 
ma i građevinskim školama, republičkim sekreta¬ 
rijatima i Sindikatom, Savezom građevnih inže¬ 
njera i tehničara i dr. 

3. Seminari, savjetovanja i sim¬ 
pozij i 

Održani su: Savjetovanje o predstojećim rado¬ 
vima na Jadranskoj magistrali; Savjetovanje o 
aktuelnim problemima građevinarstva u Beogra¬ 
du, na kojem smo sudjelovali s četiri referata; Sa¬ 
vjetovanje s demonstracijom nove građevne me¬ 
hanizacije za vibriranje betona u Zagrebu; Savje¬ 
tovanje o građevnoj mehanizaciji u Beogradu; 
Simpozij o primjeni vinil-azbestnih podnih i zidnih 
ploča u Zagrebu; Savjetovanje o organizaciji teča¬ 
jeva iz građevne pirotehnike u Zagrebu; Savjeto¬ 
vanje o primjeni šperploča i lesonita u Zagrebu; 
Savjetovanje o primjeni VINAZ — materijala za 
oblogu zidova i podova u Zagrebu; Savjetovanje o 
problematici cementa — poboljšanje kvaliteta i 
silaža; Savjetovanje o racionalnoj stambenoj iz¬ 
gradnji i industrijalizaciji stambene izgradnje u 
Beogradu; Savjetovanje o integraciji u građevi¬ 
narstvu u Zagrebu; i Savjetovanje o demonstraci- 
ono-komparacionom gradilištu Voltino naselje u 
Zagrebu s pregledom Instituta građevinarstva. 

Pored toga Savjet je sudjelovao u radu na go¬ 
dišnjim skupštinama Stalne konferencije gradova 
Jugoslavije u Zagrebu, Saveza građevnih inženje¬ 
ra i tehničara u Puli, Republičkog sindikata gra¬ 
đevinara Hrvatske, Građevinskog i Arhitekton¬ 
skog fakulteta u Zagrebu. 


4. Izrada elaborata, studija i re¬ 
ferata 

Tokom 1963. godine izrađeno je: Nomenklatura 
projektne djelatnosti; Integraciona kretanja u 
oblasti građevne privrede; Kretanje cijena, rokovi 
građenja i produktivnost građenja u stambenoj iz¬ 
gradnji; Nacrt ugovora i pravilnika za Poslovno 
udruženje »Turist-inženjering«; Stanje i popis gra¬ 
đevne mehanizacije 1962; Analiza kapaciteta po¬ 
duzeća niskogradnje; Stanje i perspektiva razvoja 
industrije kamena i mramora u Hrvatskoj; Cijene 
i kalkulacije u investicionoj tehničkoj dokumenta¬ 
ciji; Analiza gubitaka u građevinarstvu po obra¬ 
čunu I polugodišta 1963. godine; Problematika 
stambene izgradnje i gradnje stanova za tržište; 
Građevna mehanizacija i njeni problemi. 

U toku su izrade elaborata koji prelaze u 1964. 
godinu: Industrijalizacija građevinarstva, napose 
stambene izgradnje; Analiza rezultata demonstra- 
ciono-komparacionog gradilišta Voltino naselje u 
Zagrebu. 

Od akcija posebnog značenja za građevinarstvo 
Hrvatske, u kojima je sudjelovao Savjet za građe¬ 
vinarstvo Komore, želimo tekstualno navesti samo 
ove: a) Integracija u građevinarstvu kao preduvjet 
za prijelaz na industrijski način građenja, b) Su¬ 
djelovanje građevinarstva Hrvatske u obnovi Sko¬ 
pja, c) Izgradnja Jadranske magistrale. 

Integracija u građevinarstvu. 12. 
VII 1963. organizirano je u Zagrebu u suradnji sa 
Savezom građevnih inženjera i tehničara Hrvatske 
i Sindikatom građevinara uspješno savjetovanje, 
kome je prisustvovalo 120 predstavnika privred¬ 
nih organizacija građevinarstva iz cijele republi¬ 
ke. Preporuke i zaključci ovog savjetovanja poslu¬ 
žili su kao podloga za sastav elaborata o proble¬ 
mima integracije u privredi Hrvatske (»Plava knji¬ 
ga«), koji je usvojen na zajedničkoj sjednici Pri¬ 
vrednog vijeća Sabora i Upravnog odbora Komore 
13. XII 1963., a dalje razrađen u vidu preporuka 
i zaključaka na 5. sjednici Savjeta za građevinar¬ 
stvo 17. XII 1963. god. 

Provedba ovoga je sada u toku, te prelazi kao 
jedan od glavnih zadataka u 1964. godinu. 

Obnova i izgradnja Skopja. Odmah 
nakon, potresa uključila se građevna privreda Hr¬ 
vatske u obnovu i sanaciju Skopja, preuzevši ove 
zadatke: sanaciju stambenih i javnih objekata u 
općini Idadija; izgradnja prigradskih naselja Ma¬ 
đari i Željezara. 

29. XII 1963. na svečan način predato je na 
upotrebu naselje Mađari (734 stana s 40.000 
m 2 stambene površine). U dovršenju je i bit će pre¬ 
dano do proljeća 1964. daljnjih 1400 stanova sa 
75.000 m 2 površine, jedna škola, jedna robna kuća 
i jedna dječja ustanova. 

U naselju Mađari pored toga izvedeni su ovi 
radovi niskogradnje: 49.700 m 2 asfaltiranih cesta, 
14000 m vodovoda, 14.300 m kanalizacije, 18 trafo- 
-stanica, 62.000 m električnih kablova. 

U naselju Željezara predano je 220 
stanova, a montirano daljnjih 411 stana na kojima 
se izvode završni radovi. Od objekata niskogradnje 
izvedeno je: 14.000 m 2 asfaltiranih cesta, 4.000 m 
vodovoda, 4.000 m kanalizacije, 20.000 m električ¬ 
nih kablova. 

Na sanaciji općine Idadija dovrše¬ 
no i predano na upotrebu 1550 stanova i 13 javnih 
objekata. 

Napominjemo, da ovdje nisu obuhvaćeni rado¬ 
vi građevnih poduzeća »Tempo«, »Primorje« i 
»Ivan Lavčević«, za potrebe JNA. 

Na radovima u Skopju učestvovalo je 24 gra¬ 
đevna poduzeća s daljnjih 20 kooperanata, a broj 
radne snage popeo se koncem novembra na 6.000 
radnika. Od građevne mehanizacije upotrebljeno 
je 248 strojeva s ukupno 12.000 KS. Vrijednost 
dovršenih radova iznosi iznad 10 milijardi dinara. 

Zaključno navodimo da je za nepunih 4 mjese¬ 
ca u Skopju izgrađeno i sanirano 2.504 stana sa 
128.500 m 2 stambene površine. Ako se podsjetimo 
da se u gradu Zagrebu u toku jedne godine izgradi 
i dovrši cca 3.500 stanova, onda se mogu predočiti 
opseg zadataka, napori i uspjesi postignuti u Sko¬ 
pju za svega 4 mjeseca. 

Za ovakav predani rad Predsjednik Republike 
odlikovao je 256 inženjera, tehničara i građevinar¬ 
skih radnika iz Hrvatske, a posebno građevno po¬ 
duzeće »Tehnogradnju« iz Splita, »Jugomont« iz 
Zagreba, te Institut građevinarstva Hrvatske i Ur¬ 
banistički zavod Hrvatske. 

Jadranska magistrala. Dovršenjem 
ovog značajnog objekta otvaraju se uvjeti za na¬ 
gli razvoj turizma i ugostiteljstva, te motorizira¬ 
nog saobraćaja s posebnim akcentom na devizni 
promet inostranih posjetilaca. Dovršetak radova 
do 31. maja 1965. god. kreditira Međunarodna ban¬ 
ka iz Washingtona. U VII mj. 1963. god. izdani su 
na izvođenje radovi na cestovnim dionicama uku¬ 
pne dužine 78 km i vrijednosti od 7,8 milijardi 
dinara. 

Za konačno dovršenje Jadranske magistrale 
preostalo je na teritoriji Hrvatske 139 km u vri¬ 
jednosti od oko 13 milijardi dinara i veliki mosto¬ 


vi preko šibenskog kanala i rijeke Neretve. Za ra¬ 
dove u 1964. god. uslovljena je međunarodna lici¬ 
tacija, kojoj je prethodila tzv. pretkvalifikacija 
(natječaj podobnosti). 

Jugoslavenska građevna poduzeća niskogradnje 

— u ovakvoj situaciji međunarodne konkurencije 

— pristupila su jednom korisnom obliku integraci¬ 
je, osnovavši »Zajednicu udruženih poduzeća za 
izgradnju Jadranske magistrale«. 

Rezultate pretkvalifikacije i međunarodne lici¬ 
tacije pokazuje ova tabela: 


Poduzeća 

faprekvaM. U Prekvalifikaciji Podnijelo 

<na SoX 

Austrija 

12 3 

9 

3 

Francuska 

2 1 

1 

' — 

Italija 

2 1 

1 

— 

Jugoslavija 

7 — 

7 

5 

Ukupno 

23 5 

18 

8 


Značajno je kod ove međunarodne licitacije, da 
inostrana poduzeća nisu mogla u cijenama građe¬ 
nja konkurirati jugoslavenskim. Kod pojedinih 
inostranih ponuđača ponude su bile do 42% iznad 
predračunske svote investitora. Ovo dokazuje da 
je jugoslavensko građevinarstvo na svjetskom tr¬ 
žištu među najjeftinijim. S druge strane poduzeće 
»Mostogradnja« imala je ponudu do 10% jeftinije 
od predračunske, dok su cestograđevna poduzeća 
za 18% skuplja od predračuna investitora. 

Privredna aktivnost ne završava se ovim izvje¬ 
štajem nego je kontinuirana i dinamična. Zato 
je ovaj prikaz o radu Savjeta za građevinarstvo 
PK Hrvatske imao svrhu, da se u osvrtu vrati na 
1963. godinu i da ukaže na smjernice nastavka 
rada i nove zadatke u 1934 godini, koji bi se naj¬ 
kraće ovako definirali: »Bolje i više gradi¬ 
ti za kraće vrijeme i manje novaca«. 

(Milan Jančiković) 


Iz Saveza građevnih inženjera i tehničara Hrvatske 



PREDAVANJE O NAUCNO-TEHNIČKOJ 
DOKUMENTACIJI 

Dana 12. veljače u Društvu građevnih inženjera i 
tehničara Zagreba, održao je Josip Suša, tajnik DGIT 
Beograd predavanje pod naslovom: Služba naučno - 
tehničke dokumentacije i informacija kao neophodna 
mjera racionalizacije rada građevnih inženjera i arhi¬ 
tekata. 

Nakon što je slušaoce upoznao s osnovnom ulogom 
i stanjem službe dokumentacije i informacija u svi¬ 


jetu, a naročito SSSR i SAD, predavač je iznio u krat¬ 
kim crtama razvoj i stanje u službi dokumentacije i 
informacija u našoj zemlji. Dat je prikaz djelatnosti 
i dosadašnjih rezultata postojanja i rada Jugoslaven¬ 
skog centra za naučnu i tehničku dokumentaciju i in¬ 
formacije, koji sa svojih 2700 stranih i 300 domaćih 
tehničkih publikacija — koje redovito prima i obra¬ 
đuje u 12 posebnih biltena — daje neocjenjiv doprinos 
u približavanju naučno-tehničkih dostignuća u cijelom 

svijetu do najudaljenijeg stručnjaka u zemlji. Prikazan 
je primjerak Biltena El, koji obrađuje građevinarstvo 
i arhitekturu, i u kojem svakog mjeseca naši stručnjaci 
mogu naći 208 najnovijih informacija o dostignućima 
na polju ove struke. Za 10 godina izlaženja ovog bil¬ 
tena objelodanjeno je preko 25.000 tehničkih informa¬ 
cija, koje, sređene po sistemu Univerzalne decimalne 
klasifikacije (UDK), pružaju mogućnost da se na brz, 
jeftin i lagan način dođe do potrebnih materijala koji 
trebaju poslužiti kao podloga stručnjaku u njegovom 
svakodnevnom radu i rješavanju zadataka bilo koje 
vrste iz građevinske struke. 

U predavanju je dat opis jednog ekonomičnog ali 
efikasnog biroa za naučnotehničku dokumentaciju i 
informacije, koji bi se trebao formirati u svakom ve¬ 
ćem poduzeću, projektnoj organizaciji ili ustanovi koja 
radi na polju građevinarstva. Formiranje ovakvih bi¬ 
roa bilo bi u skladu s Preporukom bivše Savezne gra¬ 
đevinske komore i doprinijelo bi, s jedne strane, veli¬ 
kim uštedama na izdacima za nabavku stručne litera¬ 
ture, i, s druge strane, ostvarila bi se deviza dokumen¬ 
tacijske službe da se »svakom projektantu osigura su¬ 
radnja svih živih i mrtvih projektanata svijeta« u 
izvršavanju njegovih zadataka. Samo na taj način mo¬ 
guće je izići iz kruga zaostalosti na polju korišćenja 
novih dostignuća na polju građevinarstva i arhitekture. 

Predavanje je bilo popraćeno projekcijama. 

J. S. 

OSNOVANO POSLOVNO UDRUŽENJE OPEKARSKE 
INDUSTRIJE HRVATSKE 

Polovinom siječnja 1964. održan je u Zagrebu sa¬ 
stanak predstavnika opekarske industrije u svrhu osni¬ 
vanja poslovnog udruženja. 

Na području Hrvatske postoji oko 60 privrednih 
organizacija s pogonima za industrijsku proizvodnju 
opeke i crijepa. Dobar dio pogona radi sa zastarjelom 
tehnologijom odnosno sezonskom proizvodnjom, te sla¬ 
bom kvalifikacionom strukturom kadrova. 

Racionalnije i kvalitetnije građenje kao i proširenje 
opsega industrijskog načina građenja, kakvo je zacrta¬ 
no Društvenim planom razvoja za razdoblje 1964—1970. 
traži od industrije opeke daljnu modernizaciju i širu 
preorijentaciju na proizvodnju kvalitetnih tankostije- 
nih i šupljih proizvoda. To se može postići suvremenim 
tehnološkim zahvatima u okviru neophodnih rekon¬ 
strukcija za modernizaciju i racionalniju proizvodnju 
postojećih većih i perspektivnih pogona, vezanih na 
odgovarajuću sirovinsku bazu. 

U cilju podizanja veće stručnosti kadrova održani 
su brojni seminari za polaganje stručnih ispita. Osno¬ 
vana je još godine 1953 Majstorska škola opekarske 
struke u Zagrebu, zatim škole učenika u privredi, te 
Srednja tehnička škola industrije građevnog materi¬ 
jala u Bedekovčini. Uskoro će izaći iz Školskog centra 
u Bedekovčini prvi pogonski inženjeri industrije gra¬ 
đevnog materijala, koji će napose moći doprinijeti una¬ 
pređenju proizvodnje u povjerenim im pogonima. 

Inicijativni odbor od predstavnika poduzeća: »Pri¬ 
gorka« Sesvete, Ciglane Zagreb, »Dilj« Vinkovci, »Ilo- 
vac« Karlovac i »Novogradnja« Našice sazvao je 18. 
siječnja 1964. na sastanak petnaest većih predstavnika 


proizvođača opeke i crijepa, koji su osnovali svoje Po¬ 
slovno udruženje kojemu će se moći priključiti i ostale 
zainteresirane privredne organizacije. 

Iz Ugovora prihvaćenog od privrednih poduzeća pro¬ 
izlaze ovi osnovni zadaci Udruženja: 1. Proizvodno- 
-tehnički poslovi kroz unapređenje proizvodnje, te ko¬ 
ordiniranje proizvodnih programa, 2. Organizacija in¬ 
formativne službe i izdavanje stručne publikacije, 3. 
Usmjeravanje stručnog usavršavanja i izobrazbe ka¬ 
drova, razmjene stručnjaka, organizacija stručnih sa¬ 
vjetovanja zbog specijalizacije, unapređenja tehnolo¬ 
škog procesa proizvodnje i unutarnje organizacije po¬ 
duzeća, 4. Usmjeravanje investicionih i proizvodnih 
programa i planova, imajući u vidu modernizaciju pro¬ 
izvodnje i potrebe suvremenog građevinarstva, 5. Rad 
na standardizaciji i tipizaciji opekarskih proizvoda, 
6. Istraživački radovi na pronalaženju novih i proši¬ 
renje postojećih sirovinskih izvora, 7. Obrada ekonom- 
sko-financijske problematike i usklađenje raspodjele 
za granu kao cjelinu, 8. Obrada tržišta i zajedničko 
istupanje na domaćem i inostranom tržištu, 9. Razvoj 
kooperacionih odnosa, 10. Objedinjavanje naučnoistra- 
živačkog rada, 11. Praćenje integracionih kretanja. 

Za predsjednika Upravnog odbora izabran je drug 
Josip Marbach, direktor ciglane »Ilovac« Karlovac, a 
za predsjednika Izvršnog odbora drug Milan Bakmaz, 
direktor ciglane »Prigorka« Sesvete. 

Udruženje će u svrhu sprovođenja svojih zadataka 
surađivati sa Saveznom, Republičkom i kotarskim pri¬ 
vrednim komorama, Institutom građevinarstva Hrvat¬ 
ske, Saveznim građevinskim centrom, Sekretarijatom 
za industriju i građevinarstvo i dr. 

Uska suradnja i međusobna razmjena iskustava 
vršit će se sa sličnim udruženjima u drugim republi¬ 
kama, te u inozemstvu. 

O. F. 

GRAĐEVNA OPERATIVA HRVATSKE 
U SKOPJU 

GRADNJA PRIGRADSKIH NASELJA »MAĐARI« 
I »ŽELJEZARA« 

Ovih dana održan je sastanak predstavnika 
građevne operative Hrvatske koja radi u naseljima 
Željezara i Mađari i predstavnika Direkcije za 
stambenu izgradnju Skopja, u vezi toka radova na 
dovršenju montažnih stanova u ova dva naselja. 
Na sastanku je konstatirano, da se radovi uglavnom 
odvijaju prema postavljenim planovima za ovu go¬ 
dinu, s izuzetkom izvjesnih problema. 

Naselje »Željezara« 

U naselju »Željezara« gradi se 485 stanova u 
različitim tipovima zgrada. Prema operativnom 
planu, stanovi treba da budu završeni do 30. aprila 
ove godine. Prema stanju izvedenih radova, opera¬ 
tiva treba da poduzme sve mjere za ispunjenje 
preuzetih obaveza. 

U pogledu definitivne montaže pojedinih tipova 
zgrada stanje je ovo: radovi na zgradama koje iz¬ 
vodi građevno poduzeće »Spačva«, Vinkovci, su 
završeni. Čeka se na njihov prijem, koji se ne može 

obaviti zbog nedovršenih komunalija. Zgrade koje 
izvodi građevno poduzeće »Ramis Sadik« iz Pri¬ 
štine u sklopu operative iz Hrvatske, bit će zavr¬ 
šeni do 25. IV ove godine. Poduzeće »Trudbenik«, 
koje ima obavezu da izgradi 25 stanova, završilo 
je grubu montažu samo 19 stanova. Radovi se sporo 
odvijaju i nema izgleda da ovo poduzeće ispuni 
obaveze do 30. IV ove godine. 

Finske stambene kuće tipa Risto-Putalo, koje 
gradi poduzeće »Bor« bit će gotove do 20. III 1964. 
Kod ovog poduzeća nema teškoća oko ispunjenja 
obaveze. 

Od 199 stanova koje gradi poduzeće »Jugomont«, 
144 su gotovi za predaju. 

Stanovi kod ostalih građevnih poduzeća dovr¬ 
šavaju se prema operativnim planovima i treba da 
budu potpuno gotovi do postavljenog roka. 

I pored toga što je nabavka cementa ugovorena 
preko poduzeća »Koraorman« iz tvornice »Usje« 
oko 70 000 t, iz General Jankovića oko 20 000 t i 
pomoć iz Istočne Njemačke i Bugarske oko 14 000 t, 
što ukupno iznosi oko 114 000 t, u njemu se osku- 
djeva. Građevna poduzeća traže intervenciju od 
strane Direkcije kod ugovarača ili neposredno kod 
tvornica. 

Izvođenje vodovoda i kanalizacije predstavlja 
usko grlo za gotove stanove. Radovi na vodovodu i 
kanalizaciji dati su na izvođenje poduzeću »Radi¬ 
jator«, koje gradi usiljeno. Pored toga uzeta je 
obaveza od strane građevnih poduzeća, da se ot¬ 
počne s iskopom zemlje za kružni vod i s dovrše¬ 
njem bunara i pumpnih stanica, tako da do 15. IV 
vodovod bude gotov. 

Kolektor je gotov, a očekuje se dovršenje još 
nekoliko objekata. 

Elektrifikacija ide uporedo s ostalim radovima, 
ali sporo napreduju radovi na dovršenju trafosta¬ 
nice. Napojni vod nije gotov i zbog toga ne može 
biti obavljen tehnički prijem. Postoji mogućnost 
povezivanja »Željezare« s naseljem Butelj preko 
Industrijske ulice. Inače ostala električna mreža u 
ovom naselju je završena. 

Očekuje se da će i putevi biti završeni do 30. 
IV 1964. godine. Njih grade poduzeća »Vladimir 
Gortan« i »Cesta«. 

Od pratećih objekata u ovom .naselju locirani su 
škola, dječje obdanište, dječje jaslice i robna kuća. 
Započeti su radovi na školi (iskop i betoniranje) i 
na robnoj kući (betoniranje), a jaslice i obdanište 
nisu započeti zbog toga, što Direkcija nije sklopila 
ugovor s poduzećem »Vladimir Gortan«. Potrebno 
je da se ubrzaju zemljani radovi i betonski radovi, 
kako bi se objekti završili do 30. IV 1964. godine. 
Betonske radove na robnoj kući izvodi »Jugomont«, 


a montažne »Soko« iz Mostara. Škola je uvezena iz 
Francuske, ali rad stagnira zbog izmjene projekta, 
dok poduzeće »Bor« čeka na montažu. 

Naselje »M a đ a r i« 

U ovom naselju operativa Hrvatske gradi 1.665 
stanova, koji treba da budu gotovi do 30. IV 1964. 
godine. Primjećuje se nedostatak radne snage. 

Svi temelji su gotovi osim temelja za 10 stam¬ 
benih kuća iz Finske, tipa Risto-Putalo. 

Napredovanje montažnih radova ide prema ope¬ 
rativnom planu. Poduzeće »Spačva« ispunilo je 
svoju obavezu i stanovi su gotovi. Poduzeće »Ogu¬ 
lin«, »Drvomont«, »Krivaja« i dr. također su zavr¬ 
šili izvjestan broj stanova. Broj potpuno gotovih 
stanova do 15. III ove godine će se popeti na 600. 

Kod poduzeća »Krivaja« osjeća se nedostatak 
salonita. 

Poduzeće »Ramiz Sadik« završilo je grubu mon¬ 
tažu na 100 stanova i sada je u toku fina montaža. 

Očekuje se da stanovi iz Finske budu gotovi do 
15. IV 1964. Ostala poduzeća u fazi montaže izvode 
radove prema operativnom planu. Poduzeće »Bosna 
Ilijaš« nema lokaciju za 40 stanova. Ovo pitanje 
će urediti Direkcija. 

Radove na vodovodu i kanalizaciji izvodi podu¬ 
zeće »Instalater« iz Skopja. Očekuje se da ovih 
dana budu završeni priključci, a i vodovodna ulič¬ 
na mreža je u završnoj, fazi. Do pristizanja pumpi 
iz uvoza, koristit će se privremeno montirana pum¬ 
pa. Geofizičari ispituju vodu, a za fekalne vode ra¬ 
dove će izvoditi poduzeće »Hidroelektra« iz Za¬ 
greba. Cijevi za fekalne vode bit će nabavljene iz 
Tvornice cijevi u Kumanovu. Očekuje se završetak 
radova na vodovodu i kanalizaciji do početka aprila 
1964. 

Električna mreža i trafostanice su završeni i spo¬ 
sobni za pogon. Nije započeto s izradom ulične ra¬ 
svjete jer nisu dovršeni pločnici. 

Izgradnja putova u naselju kasni prema opera¬ 
tivnom planu. Nisu započete prilazne staze za zgra¬ 
de i pločnici. 

U ovom naselju grade se ovi prateći objekti: 
škola, uvoz iz Francuske, i škola, engleski hangari, 
dječje obdanište, dječje jaslice, ambulanta, samo¬ 
posluživanje, robna kuća i dva servisa. Radi se na 
svim objektima. Potrebno je ubrzati betonske ra¬ 
dove, a na školi i zemljane radove, kako bi se uklo¬ 
pili u rok 30. IV, koji je predviđen za dovršenje. 

Problem je urbanističko kompletiranje naselja 
sa pratećim objektima i izrada pratećih objekata, 
kao i izrada idejnih projekata za objekte, koji će 
se graditi ove godine. Postignut je sporazum s po¬ 
duzećem »Tehnika« iz Zagreba za radove na pra¬ 
tećim objektima. 

M. Jančiković 

Bibliografija -- 

GRAĐEVINSKI KATALOG I, II, III 

Početkom 1964. pojavio se davno očekivani 
»Građevinski katalog« u izdanju Jugoslavenskog 
građevinskog centra i Saveza građevnih inženjera 
i tehničara Jugoslavije. Štampan je u tri sveska u 
Beogradskom Grafičkom zavodu. Cijena 22.000 Din. 

Namjera je izdavača da Građevinski Katalog 
ostale stalna edicija, čiji osnovni kostur sačinjavaju 
1.400 stranica, od kojih su sada odštampane 600 
stranica. 

Prema tome Građevinski katalog je stalni do¬ 
kumentacioni tehnički priručnik s ciljem: 

— da projektantima, izvođačima, investitorima 
i širokim slojevima potrošača pruža iscrpne po¬ 
datke o materijalima, strojevima i poduzećima iz 
oblasti građevinarstva, 

— da proizvođačima industrije građevnog ma¬ 
terijala i pratećih industrijskih grana osigura pla¬ 
sman njihovih proizvoda, 

— da robnom prometu za građevinarstvo, vanj¬ 
skoj trgovini, organima planiranja i svim koji se 
bave problemima građevinarstva pruža potrebna 
obavještenja. 

Izdavači kataloga nastavit će kontinuirano s iz¬ 
davanjem novih listova (koji se mogu ulagati u od¬ 
govarajuće korice odnosnog sveska) za sve nove 
materijale i nove građevne strojeve. Tako će vre¬ 
menom Katalog postati zaokružena cjelina u vidu 
kompletne, uvijek aktuelne i stručne tehničke do¬ 
kumentacije. 

Građevinski katalog je uređen po međunarod¬ 
nom sistemu SFB, odn. nomenklaturi strojeva. 

I i II svezak sadrže podatke o građevnim mate¬ 
rijalima i poduzećima koja ih proizvode, a III sve¬ 
zak podatke o građevnim strojevima i njihovim 
proizvođačima. 

Tako I i II svezak obuhvaća cement, vapno, ope¬ 
karsku industriju, betonske prefabrikate, industriju 
ugljikovodičnih veziva i industriju plastičnih masa. 

Na čelu glave »Opekarska industrija« dat je 
uvodni prikaz, koji obuhvaća: 

— spisak proizvođača 

— propise za opekarstvo 

— prijedlog JUS-a za šuplje zidne opeke 

— uklapanje modularnih šupljina blokom od 
gline 

— o tehničkim propisima za zidove od zidnih 
blokova od pečene gline, 

— o svojstvima konstrukcija od pečene gline, 

— o šupljim tijelima za međuspratne konstruk¬ 
cije, 

— praktična uputstva za projektiranje i prora¬ 
čun raznih tipova međuspratnih konstrukcija, 

— informacije o proizvodnji elemenata od pe¬ 
čene gline, 


Na čelu glave »Betonski prefabrikati« dat je 
pregled važnijih propisa, standarda i prijedlog stan¬ 
darda za betonske i armirano-betonske elemente, 
nadalje prijedlog propisa za toplotnu izolaciju i 
zvučnu izolaciju u zgradarstvu. 

U II svesku obrađena je u uvodnom dijelu in¬ 
dustrija ugljikovodičnih veziva i prerađevina za 
potrebe građevinarstva (proizvođači, karakteristike 
razvoja ove grane, pregled asortimana, pregled 
JUS-a, svojstva bitumensko-katranskih materijala 
značajna za njihovu primjenu). 

Slijedi uvodni dio o industriji plastičnih masa 
za građevinarstvo, koje obuhvaća: 

— karakteristike dosadašnjeg razvoja, 

— istraživanja i standardizacija, 

— svojstva i prednosti plastičnih materijala u 
građevinarstvu. 

U III svesku »Građevna mehanizacija« daju se 
po grupaciji strojeva po namjeni opći podaci o ko¬ 
rištenju stroja, proračun koštanja rada stroja, pro¬ 
račun proizvodnosti i si. 

III svezak obuhvaća ove grupacije strojeva: 

— strojevi za zemljane radove, 

— strojevi za otkop i preradu kamena, 

— strojevi za spravljanje i ugrađivanje betona 
i maltera, 

— strojevi za manipulaciju i unutrašnji trans¬ 
port, 

— strojevi za vuču i vanjski transport, 

— ostali strojevi i oprema. 

Izdavanjem Građevinskog kataloga konačno je 
vrlo uspješno popunjena osjetna praznina naše teh¬ 
ničke dokumentacije; to naša stručna javnost toplo 
pozdravlja sa željom da se katalog uskoro nađe 
na stolu svakog projektanta i izvođača, a da ga 
ostali proizvođači materijala i strojeva, koji u ovom 
izdanju još nisu sudjelovali, dopune podacima svoje 
proizvodnje. 

Milan Jančiković 


ISPRAVCI 

čl. Rosman: Teorije naboranih nosača..., Građevinar 
1/1964. 


Mjesto 

Stoji 

Treba 

formula (8) 

Ti 

Ti 

str. 12, stupac 1, 
red 21 

se od 

se od doprinosa 
pomaka čvorova 
i od 

formule (22), 
izraz za 6n 

(tg cpi) 

(tg cpi + c tg Vi) 

Tablica 2 

—0,372 

—0,327 







DRUŠTVO GRAĐEVNIH INŽENJERA I TEHNIČARA ZAGREB, obavještava zainteresirana po- 
duzeća-ustanove, kao i članove, da su štampana skripta seminara: 


»CEMENT I BETON« 


1. Prof. ing. Petar Sabioncello 

2. Prof. dr ing. Vladimir Juranović 

3. Ing. Zvonko Špringer 

4. Ing. Dragutin Kovačec 

5. Dr Ing. Josip Dreksler 

6. Ing. Zvonko Kovač 

7. Dr Ing. Veljko Korać 

8. Ing. Ljubo Šarić 

9. Mihovil Ferenšćak 

10. Mihovil Ferenšćak 

11. Ing. Vojko Korać 

12. Vladimir Pasarić 


»Korozija betona« 

»Vibriranje betona« 

»O ispuni u betonu« 

»Granulometrijski sastav ispune betona« 

»Cement« 

»Uvod u kemiju za građevinare« 

»Voda i njena uloga kod pripreme betona« 
»Proračun betonske mješavine i kontrola kvalitete 
svježe mješavine« 

»Beton I« 

»Beton II« 

»Ispitivanje cementa« 

»Organizacija gradilišnog laboratorija« 


Din 110 
„ 320 

„ 740 

„ 350 

„ 120 
„ 50 

„ 50 


100 

200 

240 

150 


KOMPLET DIN 2.500 


»MEHANIZACIJA U GRAĐEVINARSTVU 


1. Milan Jančiković 

2. Prof. ing. Dragutin Krpan 

3. Ing. Zdenko Kirhmajer 

4. Ing. Branko Felbinger 

5. Ing. Branko Felbinger 

6. Julije Marn 

7. Ing. Ivan Philipp 

8. Ing. Josip Klepac 

9. Ing. Josip Klepac 

10. Ing. Dragutin Taboršak 

11. Mihovil Ferenšćak 

12. Mihovil Ferenšćak • 

13. Ing. Ivan Vavra 

14. U pripremi 


»Pregled građevne mehanizacije na domaćem i 


stranom tržištu« Din 250 

»Materijali i procesi u strojarstvu« „ 420 

»Motori s unutarnjim izgaranjem« „ 650 

»Motorna vozila« „ 340 

»Zaštita strojeva i motornih vozila od korozije« ,, 100 

»Osnovi elektrotehnike i električnih instalacija« „ 240 

»Električna energija u građevinarstvu« „ 240 

»Profilaksa u građevnoj mehanizaciji« „ 220 

»Organizacija službe mehanizacije« „ 250 

»Studij rada u građevinarstvu« ,, 250 

»Strojevi u visokogradnji — Strojevi u cestograd¬ 
nji« „ 830 

»Strojevi u niskogradnji« „ 830 

»Strojevi za fundiranje i injektiranje« „ 280 

»Kompresori i kompresorski uređaji« 


KOMPLET DIN 5.500 


»ZAVRŠNI GRAĐEVNI RADOVI« 

Ing. arh. Vjekoslav Faltus: »Ravni krovovi« 
Ing. arh. Vjekoslav Faltus: »Limarije« 


»PRIMJENJENA GEOMEHANIKA« 

Prof. dr ing. Ervin Nonveiller: »GEOMEHANIKA« 
I dio 

Ing. Nikola Horvat: »Ispitivanje zbijenosti zemlja¬ 
nih materijala prema metodi Proctor-a« 


Skripta se mogu nabaviti u Sekretarijatu Društva, Zagreb, Berislavićeva ul. 6/1, soba br. 12 






»TEHNIKA« 

GRAĐEVNO PODUZEĆE 

ZAGREB, Leskovačka 12 


IZVODI: 


CESTE I MOSTOVE 
AERODROME 

Željezničke pruge 

INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 53-422 























»HIDROELEKTRA« 


GRAĐEVNO PODUZEĆE 


DIREKCIJA: 


ZAGREB 

LESKOVACKA 10 

TELEFON 52-122 


SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 


IZVODI SVE VRSTI GRAĐEVNIH RADOVA 

















»JUGOBETON« 

GRAĐEVNO INDUSTRIJSKO I MONTAŽNO PODUZEĆE 



ZAGREB 

REMETINEČKA CESTA 106 
TELEFON: 53-046 


IZVODI 

Industrijske objekte raspona do 38 m, 
centrifugirane dalekovodne stupove, 
prednapregnute željezničke pragove i 
ostale konstrukcije iz prednapregnutog, 
armiranog, centrifugiranog i lijevanog 
betona. 



„METAN” 

Kemijska industrija 

KUTINA 


Građevinari! 

Preporučamo naš 


VAPNENI HIDRAT EXTRA 

proizveden iz vapna paljenog zemnim plinom. 

Zadovoljstvo naših dosadašnjih kupaca, najbolja garancija 
vrijednosti našeg vapnenog hidrata. 





Čvrstoća • trajnost • sigurnost 

EKONOMIČNOST • ESTETSKI IZGLED 

TO SU OSNOVNE ODLIKE GRAĐEVINSKIH KONSTRUKCIJA IZ 
ČELIČNIH CIJEVI. SVE POTREBNE INFORMACIJE BEZOBAVEZNO 
DAJE 

ŽELJEZARA SISAK 

SISAK 3 - TELEFON: 2122 - TELEX: 02158 
















VIADVKT 

GRAĐEVNO PODUZEĆE-ZAGREB 











